
I. 

Det  er  en  Julidag  for  omtrent  halv- 
fjerde hundrede  Aar  siden. 

En  Julidag  med  graalig  overtrukken 
Himmel  og  nogle  svage  Glimt  af  en  frem- 
brydende Sol,  der  hvert  Øjeblik  gemmer 
sig  bag  Skylaget  som  en  lunefuld  Skon- 
hed  bag  sit  Slør,  og  med  en  svag  Luft- 
ning, der  som  et  forfriskende  Pust  stryger 
ind  fra  Målarens  Vande  og  fejer  noget  af 
Stovet  og  Smudset  og  den  daarlige  Luft 
bort  fra  Stadens  Gader  og  Stræder.  En 
Julidag  med  usædvanligt  Liv  og  Rore  i 
disse  Gader,  der  trange  og  snævre  snor 
sig  mellem  aabne  Pladser  og  Torve,  og  til 
daglig  ligger  hen  i  jævn  død  Kedsomhed, 
med  Klirren  af  Vaaben,  Trampen  af  He- 
ste, og  en  broget  Sværm  af  Mennesker, 
af  statelige,  rigt  klædte  Herrer  og  Fruer, 
pyntelige  Riddersvende  og  Pager,  Borgere 
med  deres  Hustruer  og  Børn,'  Gejstlige, 
Krigsknægte,  Bonder  og  Skolepeblinge, 
der  fra  den  tidlige  Morgenstund  har  væ- 
ret paa  Benene. 


Der  er  Fest  i  Stockholm  paa  denne  Juli- 
dag i  Aaret  15G8. 

P^or  lidt  over  en  Maaned  siden  holdtes 
et  Barn  over  Daaben,  som  fik  Navnet: 
Gustav  Erikson  Vasa. 

I  Gaar  fejrede  Kong  Erik  d.  Fjortende 
dcro])pe  paa  den  gamle  Kongeborg  sit  Bryl- 
lup med  dette  Barns  Moder,  den  skønne 
attenaarige  Karin  Månsdatter,  det  fattige 
Soldaterbarn,  som  for  nogle  Aar  tilbage 
solgte  Nødder  paa  Torvet,  og  som  han  til 
alles  Forbavselse  og  sine  Søskendes  og 
Frænders  store  Forbitrelse  har  gjort  til 
sin  rette  Ægtehustru  »daaret  ej  aleneste 
af  hendes  Dejlighed,  men  og  af  hendes 
Sinds  Fromhed  og  rige  Aandens  Gaver«. 
Mens  Storkirkens  Klokker  ringede  og  Or- 
gelets mægtige  Toner  bruste  gennem  Rum- 
met, fortes  hun  som  Brud  til  Alteret  af 
Grev  Per  Brahe,  tre  Rigsraader  bar  Re- 
galierne foran  hende,  og  fire  af  Landets 
første  Adelsmænd  holdt  en  Brudehimmel 
af  Guldstof  over  hende.  Den  gamle  Ærke- 
bisp Laurentius  Petri  forrettede  Vielsen, 
og  mens  hun  ved  Kong  Eriks  Side  knæ- 
lede for  Alteret,  holdtes  Brudehimlen  over 
deres  to  Børn,  Datteren  Sigrid  og  Gustav, 
som  derved  erklæredes  for  legitime  Konge- 
børn. 

Og  nu  i  Dag  krones  Karin  med  Pomp 
og  Pragt,  og  hendes  Søn,  den  fem  Maa- 


neder  gamle  Prins  Gustav,  udraabes  af 
Herolder  til  Sverrigs  Tronarving! 

De  raser  i  afmægtig  Harme,  Kongens 
Brodre  med  Hertug  Johan  i  Spidsen,  og 
hans  Søstre,  især  de  to  ugifte  Prinsesser 
Sofie  og  Elisabeth,  som  nu  maa  finde  sig 
i  at  staa  under  hende  i  Rang,  hvis  Her- 
skerinde de  har  været.  Aldrig  kan  Elisa- 
beth glemme,  at  den  fattige  Pige,  som 
hendes  Broder  har  samlet  op  fra  Gaden 
og  gjort  til  sin  Dronning,  har  staaet  bag 
hendes  Stol  som  hendes  Tjenerinde,  aldrig 
kan  Sofie  tilgive,  at  hun.  Kongedatteren, 
Hertug  Magnus  af  Sachsens  fyrstelige 
Brud,  hvis  Formæling  samtidig  skal  fej- 
res, at  hun  maa  indtage  en  ringere  Plads 
og  gaa  bag  efter  sin  Broders  tidligere 
Frille! 

Deres  Stedmoder,  Enkedronningen  Ka- 
terina  Stenbock,  er  bleven  fritaget  for  at 
mode  til  Bryllupsfesten,  Kongens  ene  halvt 
sindssyge  Broder  Magnus  ligeledes,  de  to 
andre,  Johan  af  Finland  og  Karl  af  Soder- 
manland  har  derimod  begge  taget  imod 
Indbydelsen,  men  er  udeblevne  uden  saa 
meget  som  at  sende  en  Undskyldning.  Og 
Rigets  hoje  Adel,  alle  disse  stolte  Mænd 
og  Kvinder,  som  maa  være  til  Stede  og 
krumme  Ryg,  er  ikke  mindre  forargede, 
men  skumler  og  knurrer  indbyrdes  —  bag 
smilende  Miner  og  Glimmer  og  Pragt  skju- 

ler  der  sig  Had  og  Foragt.  Er  del  kanske 
ikke  et  nyt  Udslag  af  Eriks  Vanvid,  at 
han  hæver  sin  »vanbyrdige«  Elskerinde  op 
til  sig  paa  Tronen,  erklærer  de  Børn  hun 
har  fodt  ham  for  ægte,  og  Sonncn  for  Ar- 
ving  til   Sverrigs   ældgamle   Kongekrone? 

Men  Folket,  fra  hvis  IMidle  Karin  er 
udgaaet,  jubler  og  strommer  sammen  i 
store  Skarer,  især  ud  for  Slottet  og  Stor- 
kirken, og  puffer  og  trænger  hinanden  for 
at  komme  til  at  se  noget  af  al  Herlig- 
heden. 

»Der  er  de,  nu  kommer  de,«  lyder  det. 
»Kors,  hvad  for  en  Stads  og  Pragt!  Hvor 
mild  Kongen  ser  ud  —  og  Dronning  Ka- 
rin, hvor  fager  hun  er,  ingen  skulde  sige 
andet,  end  at  hun  var  en  hojbaaren  fyr- 
stelig Dame!  Elof  Erson  har  syet  hele 
Klædningen  —  se,  den  er  af  hvid  Silke- 
atlas, indvirket  med  Guld- og  Sølvblomster 
—  og  der  har  vi  Hertug  Magnus  og  Frø- 
ken Sofie  —  hun  er  ikke  saa  vakker  som 
Fru  Karin  eller  Søste7-en  —  og  alle  de 
udenvælske  Herrer  og  Fiuer,  hvor  de  skin- 
ner af  gyldne  Smider  og  Ædelstene!  Men 
Hertugerne  er  ikke  med,  det  er  en  skam- 
melig Haan  de  viser  Kongen « 

Og  frem  skrider  Toget,  inde  under  den 
gamle  ærværdige  Kirkes  Buer,  under  Or- 
gelets Klang.  Forrest  Kong  Erik  selv,  en 
statelig  Skikkelse  i  sin  kraftige  Manddoms- 

alder,  cg  Karin  JNIånsdatter  i  hele  sin  unge 
friske  Dejlighed,  med  den  gyldne  Dron- 
ningekrone over  det  rige  blonde  Haar^  og 
den  hermelinsbræmmede  Purpurkaabe  over 
den  hvide  Klædning  ■ —  beskeden  og  bly 
i  al  sin  kongelige  Pragt.  Bag  efter  dem 
det  hertugelige  Brudepar,  Prinsesse  Elisa- 
beth og  alle  de  fyrstelige  og  adelige  Gæ- 
ster, Biskopperne  i  deres  Hojtidsskrud, 
Hofsinder  og  Pager,  som  bærer  deres  Her- 
rers Kapper  og  Vaaben. 

Dronning  Karin  er  salvet  og  kronet. 
Derefter  har  Kongen  slaaet  Riddere, 
blandt  andre  ogsaa  et  Par  af  Karins  Mor- 
brødre, Bønder  fra  Middelpå,  og  nu  lofter 
han  med  stolt  Faderglæde  sin  Son  frem 
for  Forsamlingen,  løfter  ham  højt  i  sine 
Arme,  og  Kongebarnet  hyldes  af  gamle 
og  unge;  Folkemængden  uden  for  Kirken 
istemmer  Flyldingsraabene.  efter  at  He- 
rolderne tre  Gange  har  udraabt  hans  Navn, 
og  fra  tusinde  Struber  vedbliver  de  at 
lyde,  mens  Tronarvingen  føres  tilbage  til 
Slottet  for  at  lægges  til  Hvile  mellem  de 
bløde  Silkepuder  i  sin  gyldne  Vugge. 

Erik  d.  P'jortende  elsker,  i  Modsætning 
til  sin  tarvelige  og  noget  paaholdende  Fa- 
der, at  omgive  sig  med  kongelig  Pragt, 
han  har  en  udviklet  Kunstsans,  og  med 
sand  kongelig  Pragt  er  ogsaa  Sale  og  Ge- 
makker udstyrede  paa   Stockholms   Slot. 

Væggene  dækkes  af  k{)sll)are  vævede  Ta- 
peter og  Malerier,  de  fliselagte  Gulve  af 
blode  Fodklæder,  Lofterne  er  prydede 
med  Malerier  og  kunstigt  udskaaiet  Træ- 
værk, Bænke  og  de  faa  Stole  der  findes 
er  belagte  med  Hynder  af  Flojl  og  guld- 
indvirkede  Stoffer,  og  der  er  Marmor- 
kaminer og  gyldne  Sengehimle,  perle- 
stukne Silketæpper  og  Forhæng,  hvori 
Rigets  Vaaben  og  Kroner  er  indvirket. 

Straalende  er  ogsaa  Kroningstaflet  der- 
inde i  den  store  Sal,  hvor  Solvlronen  med 
de  violette  Flojlspuder  har  sin  Plads  un- 
der en  guldfrynset  Himmel.  Bordet  er 
dækket  med  flere  Sæt  Duge,  siret  med 
»Solvknopper«  og  Kvaster,  og  bugner  un- 
der Vægten  af  de  mægtige,  kunstfærdigt 
opstillede  Skueretter,  af  gyldne  Skaale  og 
Drikkekar,  og  der  sidder  Kong  Erik  og 
Dronning  Karin  omgivne  af  deres  Gæster 
—  et  skont  Par  at  skue. 

Erik  har  et  mandigt  og  skont  Aasyn, 
en  hoj  hvælvet  Pande,  store  glansfulde 
Øjne  under  mørke,  smukt  buede  Bryn, 
en  velformet  Mund  og  rodbrunt  Haar  og 
Skæg,  der  tvedelt  hænger  ham  ned  paa 
Brystet.  Karin  er  lys  og  fager  som  selve 
Sommerdagen  med  de  blode  barnlige  Træk, 
de  milde  blaa  Øjne;  det  blanke,  lysgule 
Haar  skinner  som  det  pure  Guld,  slank 
og  dog  tilpas  fyldig,  og  rod  og  hvid  som 

en  Rose  er  hun,  og  et  Smil  har  hun,  som 
vinder  alle  Hjerter. 

Kongen  skæmter  og  ler,  mens  han  drik- 
ker snart  en,  snart  en  anden  til  i  den 
lifligt  skummende  Vin,  og  hele  Tiden  for- 
lystes Gæsterne  med  Sang  og  Musik  af 
Kongens  Kapel,  der  tæller  seks  fra  Ita- 
lien forskrevne  Violinister  foruden  seksten 
andre  »Spillemænd«,  alle  »Kunstnere  udi 
deres  Fag«;  mindre  kan  ikke  tilfredsstille 
Eriks  kræsne  Smag  og  forvænte  Øre,  han, 
der  selv  baade  synger,  komponerer  og 
spiller  smukt  paa  Luth. 

»En  skon  Fest,  og  et  Traktamente  ret 
en  Konge  værdigt,«  erklærer  den  franske 
Adelsmand  Charles  de  Mornay,  en  af  Eriks 
Yndlinge  og  bedste  Venner.  »Herman  Kok 
forstaar  sine  Sager  —  intetsteds  smagte 
jeg  bedre  sodbradent  Vildt,  og  nu  denne 
Honsepostej  — «  han  smækker  med  Læ- 
berne, og  Kongens  Livlæge,  Lemnius, 
nikker. 

»God  Mad  styrker  Legemet,«  siger  han. 

»Og  opliver  Aanden,«  tilfojer  Petrus  Ca- 
roli  med  Salvelse. 

»Ja,«  siger  Åke  Ferla,  en  af  de  ny- 
slaaede  Riddere,  »og  nu  brases  der  jo  en 
hel  Okse  paa  Stortorvet,  hvormed  Folket 
skal  bespises,  og  01  og  Mjod  flyder  i 
Stromme  —  en  rundhaandet  og  gavmild 
Herre  er  visselig  Kong  Erik!« 

Bengt  Gylta,  en  af  Rigsraadcnic,  laancr 
den  jævne  Kiiger  et  haanligL  Blik. 

»Endnu  en  af  det  Bondepak,  hvormed 
den  blodstænkte  Tyran  omgiver  sin  Trone 
for  at  de  skal  heromme  ham,«  hvisker 
han  til  Per  Brahe.  »Godt  om  det  Regi- 
mente snart  fik  en  Ende.  Véd  I,  om  der 
er  spurgt  Nyt  fra  Hertugerne?« 

»Tys  —  ja.  Der  var  Brev  fra  Sten  Lejon- 
hofvud.  Hertug  Johan  er  rykket  mod 
Vadstena,  Hertug  Karl  er  med  ham.  Begge 
Bjelkerne,  Gustaf  Baner,  Oluf  og  Erik 
Stenbock  samt  flere  andre  af  deres  Til- 
hængere har  samlet  sig  omkring  dem  — 
naar  nu  blot  ej  Johan  fordærver  alt  ved 
for  tidligt  at  gribe  til.« 

»Han  er  ellers  klog  nok  til  for  det  meste 
at  skjule,  hvad  han  fører  i  sit  Skjold,« 
siger  Bengt  Gylte  med  et  Smil. 

»Forsigtig  og  snu,  ja,  det  er  han,  men 
magtsyg  tillige,  han  kan  kun  daarligt  give 
Stunder  til  Frugten  er  moden.« 

»Faderen  gav  dog  stedse  ham  Fortrinet, 
og  manges  Haab  staar  til  ham.« 

Brahe  trækker  paa  Skuldrene.  »Om  han 
er  stort  bedre  end  Erik,  Hr.  Bengt,  det 
kender  hverken  I  eller  jeg.  Ingen  af  Gu- 
stav Vasas  Sonner  ligner  ham,  men  i  at 
hade  og  mistænke  hinanden  indbyrdes, 
deri  giver  den  ene  ikke  den  anden  noget 
efter.  Store  og  rige  Evner  fik  Erik,  næppe 

kommer  nogen  anden  Fyrste  ham  nær  i 
Lærdom,  Vid  og  Veltalenhed;  men  at 
styre  sit  eget  ubændige  Sind,  det  lærte 
han  ikke,  og  det  har  til  Tider  gjort  ham 
til  en  vanvittig  Tyran  —  Johan  véd  der- 
imod at  forstille  sig  og  vise  INIaadehold, 
det  er  Forskellen.« 

Larmen  fra  Festen  naar  ogsaa  ind  i 
Kammeret,  hvor  den  lille  Prins  Gustav  hvi- 
ler i  sin  lune  Rede  mellem  de  blode  Silke- 
puder. Hustru*)  Elin  Andersdatter,  som 
i  flere  Aar  har  tjent  Fru  Karin  og  nu 
kaldes  Hofmesterinde,  er  kommen  ind  for 
at  se  til  ham  og  staar  hos  Fru  Johanna 
d'Herbouille,  som  har  Overopsynet  med 
de  kongelige  Børn. 

»Ret  en  Guds  Engel  ser  han  lig  med 
de  rode  buttede  Kinder  og  de  lyse  Krol- 
ier,« siger  Fru  Elin,  »og  hans  Øjne  — 
de  er  lige  saa  klare  og  blaa  som  Fru 
Karins.« 

»Ja,  vakkert  er  Barnet,  om  kun  Lykken 
vorder  derefter!  Stor  er  Ophøjelsen,  der 
blev  bløderen  til  Del  — « 

»Visselig,  men  hun  kan  bære  den.  Fru 
Johanna,  hun  er  ydmyg  af  Hjerte,  det 
kan  jeg  vidne,  som  har  kendt  hende  saa 
længe.    Ak   ja   —  jeg   mindes    saa   grant 


*)  Datidens  Benævnelse  for  gifte  Kvinder  af 
den  lavere  Stand. 

den  Dag  hun  lorste  Gang  kom  her  til 
Slottet  — « 

»Kors  ja,  Kongen  fandt  hende  nok  nede 
paa  Torvet,  hvor  hun  sad  med  Moderen 
og  solgte  Nødder?« 

»Det  gjorde  han,  og  hun  behagede  ham 
saa  vel,  at  han  lod  hende  optage  blandt 
sine  Søstres  Hof-Jomfruer.  Hun  var  just 
paa  Alder  med  Froken  Elisal)eth  og  blev 
saa  i  mange  Ting  oplært  sammen  med 
hende;  et  hurtigt  Nemme  havde  hun  til 
alt,  og  hun  lærte  snart  at  tale  og  føre 
sig  som  en  af  de  andre  ædelbaarne  Kvin- 
der, god  og  mild  var  hun  og  skammede 
sig  ikke  over  sin  fattige  og  ringe  Slægt 
—  ja,  og  smukkere  blev  hun  for  hver 
Dag,  der  gik.« 

»Bar  Kongen  da  alt  Elskov  til  hende?« 

»Nej,  for  han  havde  endnu  ikke  helt 
skilt  sig  fra  Agda  Pedersdattei,  men  længe 
varede  det  jo  ikke,  for  han  forsaa'  sig  paa 
Karins  Dejlighed  og  lokkede  hende  i  sin 
Favn.  Hun  tjente  først  Froken  Elisabeth, 
men  fik  saa  Opsynet  med  Kongens  og 
Agdas  Datter,  den  lille  Virginia,  og  saa 
regnede  det  ned  over  hende  med  Gaver 
og  Gunstbevisninger,  saa  de  andre  Hof- 
jomfruer blev  gule  og  gronne  af  Misun- 
delse. Smider  og  dyre  Perlesnore  fik  hun, 
og  fint  Lintøj,  Silkekjortler  og  pelsværk- 

forede  Trøjer  ganske  som  Prinsesserne,  og 
deres  egne  Skræddere  syede  hendes  Toj.<< 

»Kors!«  siger  Fru  Johanna. 

»Og  Kong  Erik  —  han  sad  for  det  me- 
ste om  Kvælden  og  kvad  Elskovssange 
for  hende,  og  hviskede  omme  Ord  i  hen- 
des Øren,  og  glemte  alle  andre  for  hende, 
saa  kær  han  end  ellers  var  i  skønne  Kvin- 
der. En  overmaade  dejlig  Herre  er  han 
jo,  ridderlig  og  beleven,  ingen  tumler  sin 
Ganger  saa  stolt  og  kækt  som  han,  ej  er 
det  da  at  undres  over,  at  det  pur  unge 
Barn  daaredes  og  gav  ham  sit  Hjerte.« 

»Der  siges  dog,  at  hun  var  kær  i  en 
Fændrik,  som  Kongen  skal  have  ladet 
undlive  for  hendes  Skyld  ^« 

»Der  siges  saa  meget.  En  skal  ikke  tro 
alt  hvad  En  horer.  Fru  Johanna.  Maximi- 
lian  var  Karins  Kending  fra  Barndom- 
men, og  hun  beviste  ham  godt  hvor  hun 
kunde,  gav  de  saa  kanske  hinanden  et 
Kys  nu  og  da,  naar  de  mødtes,  hvad  ska- 
dede vel  det?  Karin  var  Kongen  tro.« 

»Naa  ja,«  Fru  Johanna  lader  Barne- 
ranglens Klokker  klirre  for  det  kongelige 
Barn,  som  griber  efter  det  gyldne  Lege- 
tøj —  »sælsomt  dog,  at  Kongen  har  valgt 
til  Gemal  en  ringe  Almueskvinde  i  Stedet 
for  en  af  de  Fyrstinder  han  bejlede  til  — « 

Nu  ler  Elin  Andersdatter.  »Ja,  derfor 
lod  jo  og  Goran  Person  sin  Kvinde  ud- 

Marie  Henckel:  Landflygtig.  2 

sprede  den  taabelige  Snak,  at  Karin  havde 
lokket  ham  til  sig  ved  Trolddom  —  Kvin- 
den vilde  jo  være  bleven  rettet,  da  det 
opdagedes,  om  ej  Karin  selv  var  gaaet  i 
Forbon  for  hende.  Nej,  den  Trolddom, 
der  lokkede  Kong  Erik,  var  nok  kun  hans 
eget  iltre  Blod,  og  at  Karin  siden  vandt 
saa  stor  Magt  over  ham  var  visselig  ej 
for  hendes  Dejlighed  alene,  men  for  de 
milde  Ord  hvormed  hun  stedse  vidste  at 
husvale  ham,  naar  Vildskaben  og  Van- 
sindet kom  op  i  ham.« 

»Uh  ja,  grum  det  er  han.  Fru  Elin!  Sin 
gamle  Lærer  Boerens  lagde  han  jo  Haand 
paa,  og  Martin  Hesing  stak  han  ihjel  med 
en  Ildgaffel  —  og  tænk  saa  paa  Mordet 
paa  Hr.  Sture  — « 

»Vist  kan  han  stundom  rase  lig  et  vildt 
Dyr,  og  haard  var  han  og  mod  sin  egen 
Søster,  den  arme  Froken  Cæcilia  — « 

»Hvad  var  det  med  hende?«  Fru  d'Her- 
bouille  sætter  sig  nyfigent  til  Rette  og 
tysser  paa  den  lille  Sigrid,  som  løber  om 
paa  Gulvet. 

»Jo,  hun  var  den  fagreste  af  alle  Kong 
Gustavs  Døtre,  men  let  af  Sind,  og  da 
hendes  ældste  Søsters  Katerinas  Bryllup 
skulde  fejres  med  Greven  af  Østf riesland, 
forliebede  hans  Broder,  den  smukke  Grev 
Johan,  som  var  med  i  Følget,  sig  i  hende 
som   hun    i    ham.    Dengang    Brudeparret 

med  deres  Folge  drog  bort,  ledsagede  Prins 
Erik  og  Froken  Cæcilia  dem  et  Stykke 
paa  Vej,  og  saa  hændte  det  paa  Vadstena 
Slot,  at  Vagten  en  Morgenstund  opdagede 
en  Stige,  der  var  sat  til  Muren  ud  for  Prin- 
sessens Vindu,  og  da  det  blev  meldt  Erik, 
trængte  han  med  nogle  Hofsinder  ind  i 
hendes  Rum,  og  fandt  Grev  Johan  hos 
hende.  Han  havde  sovet  hos  hende  — 
paa  Tro  og  Love  forstaar  I  —  men  det 
vilde  Erik  ej  lade  gælde,  han  lod  Greven 
gribe  og  paa  det  ubarmhjertigste  afstraffe, 
og  berettede  det  alt  til  den  gamle  Konge, 
som  tog  sig  Datterens  Skam  saare  nær. 
Hun  sad  og  længe  hen  for  den  Sags  Skyld, 
blev  dog  siden  gift  med  Markgreven  af 
Baden.  Ak  ja,  mangt  og  meget  kunde  jeg 
fortælle  jer,  min  Moder  tjente  jo  her  ved 
Hove  —  under  tre  Dronninger!« 

»Er  det  mon  sandt,  at  Katerina  af 
Sachsen  I.auenborg,  Kong  Gustavs  forste 
Gemal,  ej  var  ved  sin  fulde  Forstand?^' 

»Hun  var  allenfals  en  saare  lunefuld  og 
melankolisk  Dame,  og  der  menes  jo,  at 
det  er  efter  sin  Moder  Kong  Erik  har 
taget  Arv.« 

F"ru  Johanna  ryster  paa  Hovedet.  »Ilde 
vil  det  gaa,  frygter  jeg  —  kan  hænde 
Straffen  rammer  ham  og  hans  for  vi  tæn- 
ker det  — « 

■>Ej,  saa  spaa  dog  i  Himlens  Navn  ikke 


saa  ilde.  Fru  Johanna,  og  det  her  ved  det 
uskyldige  Noers  Vugge!  En  Fjende  har 
Kong  Erik  haft  i  sit  eget  Indre,  dertil 
onde  Raadgivere,  men  naar  han  hagefter 
l)ittert  har  angret  og  begrædt  hvad  han 
har  gjort,  da  bor  vi  heller  end  at  domme, 
ynke  den,  der  har  saa  liden  Magt  over 
sig  selv,  helst  da  han  mod  os  stedse  viser 
sig  som  en  naadig  og  gavmild  Herre  — « 

De  to  Kvinders  ivrige  Snakken  bliver 
afbrudt,  da  liden  Sigrid  giver  sig  t  il  at  græde, 
hun  vil  have  mere  Sukkergodt  og  vil  paa 
ingen  Maade  lade  sig  bringe  til  Sengs  af 
Ternerne.  Hun  vil  heller  ikke  lade  sig 
trøste  af  Fru  d'Herbouille,  men  lober  hen 
til  F^lin  Andersdatter,  som  maa  tage  hende 
op  paa  Skødet. 

Og  derinde  ved  Taflet  er  det  ogsaa  som 
om  der  for  en  Stund  bliver  Tavshed. 

Det  overdaadige  Maaltid  er  dog  endnu 
ikke  endt.  Kogemesteren  og  Mundskæn- 
kene vimser  endnu  lige  travle  omkring, 
og  nu  frembæres  »Konfekten«,  forskellige 
Tærter  og  alle  Slags  sode  og  krydrede  Sa- 
ger —  en  af  Kongens  Sangere  har  Uge 
istemt  et  af  Erik  selv  forfattet  Kvad  — 
saa  hænder  der  pludselig  noget 

En  af  Rigsraaderne,  Niels  Gyldenstjerne, 
er  pludselig  bleven  afmægtig,  og  har  ladet 
Kronen  falde,  som  han  holdt  over  Kon- 
gens Hoved. 

Et  ilde  Varsel!  Hofsinder  og  Gæster  ser 
skrækslagne  til  hinanden  —  Joran  Per- 
son hvisker  til  Petrus  Karoli,  Per  Brahe 
springer  op  —  kan  der  maaske  ikke  ven- 
tes et  rasende  Udbrud  af  Kongens  Vrede? 
Et  af  hans  sædvanlige  Anfald 

Men  Kong  Erik,  som  et  Øjeblik  er  ble- 
ven bleg  om  Kind,  fatter  sig  snart  og 
hæver  med  et  Smil  paa  ny  sit  Bæger  — 
Lystigheden  begynder  atter.  Og  Larmen 
og  Musikkens  Toner  trænger  nu  som  for 
ind  i  Tronarvingens  Kammer,  hvor  Fru 
Johanna  lader  den  gyldne  Barnerangle 
spille  og  blinke  foran  den  lille  Gustavs 
Øjne,  der  straaler  af  Henrykkelse,  mens 
han  spræller  baade  med  Arme  og  Ben 
og  ler  saa  det  klukker  i  ham. 

Ude  omkring  forberedes  alt  de  Begiven- 
hedei,  som  vil  berøve  hans  Fader  den 
Krone,  der  nys  faldt  ud  af  Niels  Gylden- 
stjernes Haand,  men  i  Aften  er  Glæden 
til  Huse.  Og  den  nedgaaende  Sols  Straa- 
ler kysser  Gustavs  Barnemund  og  hans 
klare  Øjne,  og  mens  Vuggens  Gænger  gaar 
paa  det  bløde  Fodklæde,  synger  Ternerne 
ham  i  Søvn: 

Leg  liden  Gustav  med  Barneranglen  din, 
Engang  skal  Du  smj'kkes  med  Guldkronen  fin ! 
Sov  liden  Gustav  med  Gud  Herren  i  Pagt, 
Han  lader  ved  dit  Leje  sine  Engle  holde  Vagt. 


II. 

JDladet  i  Sverrigs  Kongekrønike  har 
vendt  sig  —  Erik  d.  Fjortende  sidder 
som  Fange  paa  Stockliolms  Slotl 

Ikke  mange  Dage  efter  Brylluppet  og 
Karin  Månsdatters  Kroning,  har  Efter- 
retningen naaet  ham,  at  hans  Brodre  har 
gjort  Oprør,  og  at  Johan  og  Karl  i  For- 
ening har  bemægtiget  sig  Vadstena.  Den 
svenske  Adel,  der  ikke  har  kunnet  tilgive 
Erik  Sturemordet,  har  for  største  Delen 
sluttet  sig  til  Hertug  Johan,  som  holder 
en  Tale  til  Folket,  hvori  han  kundgør,  at 
han  og  hans  Brødre  har  vedtaget  at  af- 
sætte Erik  og  gøre  Ende  paa  en  Rege- 
ring, som  kun  bereder  Fædrelandet  Ulykke 
og  Fare.  Uskyldige  Undersaatters  Blod 
raaber  om  Hævn,  paa  sin  Moders  Plads, 
paa  Sverrigs  ældgamle  Kongetrone  har 
han  sat  sin  Frille,  vil  at  hendes  Børn  skal 
regnes  lige  med  kongelige  Prinser  og  Prin- 
sesser, ja,  har  ifølge  sin  Faders  Kong  Gu- 
stavs Successionsordning  i  Vesterås  1544, 
ladet  Sønnen  udraabe  til  Tronarving!  Ri- 

get  er  indviklet  i  unyttige  Krige  og  Kampe, 
Skatkammeret  udtomt  — '-  bor  det  taales 
længer  af  det  svenske  Folk? 

Nej.  Og  det  svenske  Folk  har  saa  sve- 
get den  Konge,  hvem  de  for  otte  Aar  si- 
den svor  Troskab.  Eriks  tyske  Lejetrop- 
per  er  først  falden  fra,  de  andre  folger 
hurtigt  efter.  Befalingsmændene  paa  de 
kongelige  Slotte  har  overgivet  sig,  og  Ny- 
koping,  Gripsholm,  Vesterås  og  Orebro 
er  i  Hertugernes  Hænder.  En  fortvivlet 
Modstand  har  Erik  gjort,  med  utrolig 
Tapperhed  har  han  kæmpet  tilligemed  de 
faa,  der  blev  ham  tro;  ved  Bothkyrka  har 
han  tilføjet  sine  Brødre  et  stort  Nederlag, 
men  de  er  stadig  rykket  frem,  og  efter  en 
Kamp  ved  Brunkebjerg  har  Kongen  maat- 
tet  trække  sig  tilbage  for  at  underhandle, 
og  har  søgt  at  holde  Staden  og  Slottet 
ved  Hjælp  af  sine  tro  Dalkarle. 

Men  Borgerne  har  erklæret  sig  for  Her- 
tugerne, der  har  lovet  dem  Guld  og  gronne 
Skove,  og  den  ni  og  tyvende  September, 
mens  Erik  var  til  Højmesse  i  Storkirken, 
har  Slotskommandanten  Anders  Rålamb 
aabnet  den  østre  Port  for  de  hertugelige 
under  Anførsel  af  Sten  Lejonhofvud  og 
Pontus  de  la  Gardie.  Goran  Person  har 
man  forlangt  udleveret  og  ladet  ham  lide 
en  forsmædelig  Død  under  de  grusomste 
Pinsler  »til   Lon   for  hans   ^Misgerninger«. 

Og  som  Fange  sidder  nu  Gustav  Vasas 
forstefødlc  Søn  paa  Stockholms  Konge- 
borg. Men  den  snu  Johan,  der  forst  lod 
som  han  vilde  dele  Regeringen  med  Karl, 
har  ladet  sig  hylde  som  Konge  af  Stæn- 
derne, og  holdt  sit  Indtog  i  Staden  med 
sin  Gemalinde,  den  polske  Prinsesse  Kate- 
rina  Jagellonica. 

»Da  Gud  har  villet,  at  jeg  fra  en  mæg- 
tig Fyrste  skulde  blive  en  afmægtig  Fange 
i  eders  fyrstelige  Højheds  Vold,«  skrev 
Erik  nys  til  sin  Broder,  »saa  haaber  jeg 
dog,  at  jeg  ej  vil  blive  behandlet  som 
Træl  og  Fange,  men  at  eders  fyrstelige 
Højhed  af  kristelig  Mildhed,  broderlig 
Velvilje  og  ridderlig  Hojsindethed,  vil 
lade  mig  behandle  mildt  og  menneske- 
ligt — « 

Men  Johan  har  glemt,  at  da  han  som 
Oprorer  mod  sin  kongelige  Broder  sad 
fangen  paa  Gripsholm,  blev  han  og  hans 
Gemalinde  behandlede  mildt  og  efter  de- 
res fyrstelige  Rang,  og  det  er  en  alt  an- 
det end  mild  Medfart  han  lader  den  Bro- 
der lide,  som  nu  er  i  hans  Magt,  især 
efter  at  Oluf  Stenbock,  Eriks  argeste 
Fjende,  er  bleven  hans  Fangevogter. 

Den  afsatte  Konge  er  med  sin  Familie 
indespærret  i  to  Rum,  der  ligger  i  en  raa 
og  fugUg  Kælderhvælving,  og  tolv  Dra- 
banter og  Knægte    holder    Vagt    udenfor 

baade  Nat  og  Dag.  Foden  er  kun  spar- 
som, og  enhver  Bekvemmelighed  er  næg- 
tet dem,  med  Lys  og  Varme  er  det  saa 
daarlig  bevendt,  at  Erik  stundom  klager 
over,  hvorledes  hans  Skæg  fryser,  og  at 
man  lader  ham  lide  INIangel  paa  de  nød- 
vendigste Klædningsstykker  —  ja,  og  Vin- 
terkulden er  streng  i  Aaret  1569! 

Men  nu  staar  liden  Gustavs  Vugge  ikke 
længer  paa  det  blode  Fodklæde  i  den  lune, 
lyse  Stue.  I  Lys  og  Glans  var  hans  Livs- 
bane begyndt,  med  kongelig  Pragt  redtes 
hans  Barneleje,  men  nu  synger  Ternerne 
ikke  længer  for  ham  om  Livets  og  Kro- 
nens Glans,  der  venter  ham  —  nu  vugges 
han  i  Sovn  af  en  sorgfuld  Moder,  hvis 
Taarer  falder  paa  hans  Kind,  en  Moder, 
som  af  den  korte  Herlighed,  der  blev 
hende  til  Del,  kun  har  Mindet  tilbage. 

»Jeg  burde  have  vidst  det,  Karin,«  siger 
Erik,  »burde  kunne  have  læst  det  af  Stjei- 
nernes  sælsomme  Gang.  Vanvittig  kaldes 
jeg,  ja  —  jeg  var  det  to  Gange,  siger  jeg 
Dig  —  den  Gang  jeg  kunde  ladet  de  for- 
samlede svenske  Stormænd  undlive  og 
ikke  gjorde  det,  og  da  jeg  lod  Johan,  den 
rødskæggede  Misdæder,  slippe  ud  af  Fængs- 
let —  Goran  havde  dog  Ret!« 

Og  hans  Haand  knytter  sig. 

Men  Karin  slynger  begge  sine  Arme 
om  hans  Hals,  og  lægger  saa  hans  vær- 

kende  Hoved  til  Hvile  ved  sit  Bryst,  mens 
hun  hvisker  milde  og  trøstefulde  Ord  i 
hans  Øre.  »Min  kæreste  Husbond  og  Herre, 
om  de  blot  lader  eder  slippe  herfra,  da 
kan  alt  end  vorde  godt  for  os!  Hvi  be- 
græde Kronens  tomme  og  hule  Glans,  den 
vi  forliste  —  har  vi  den  kanske  nodig  for 
at  være  lykkelige,  naar  vi  kun  har  hin- 
anden og  vore  Børn?« 

»Karin,  Karin  —  nej  sandelig,  intet  har 
jeg  forlist  saa  længe  jeg  faar  Lov  at  be- 
holde Digl  Ak!  Karin  —  mindes  Du  de 
lune,  maanelyse  Nætter,  naar  vi  sagtelig 
gled  hen  over  Målarens  Vande  og  jeg  sad 
ved  dine  Fødder  i  Baaden  og  skuede  op 
i  dit  fagre  Aasyn?  Du  havde  skænket  mig 
din  Tro,  jeg  læste  i  dine  Øjne,  at  dit 
Hjerte  var  mit  —  jeg  var  for  Dig  ej  Kon- 
gen, kun  din  Bejler,  din  Elsker  — « 

»Ja,  ja,  jeg  mindes,«  hvisker  Karin  med 
et  Smil  og  stirrer  hen  for  sig,  mens  hun 
lader  Haanden  glide  sagte  og  kærtegnende 
hen  over  hans  Pande  og  Haar. 

»Og  naar  Sangens  og  Luthens  Toner  hæ- 
vede sig  i  den  stille  Luft,  mens  Stjernerne 
blinkede  foroven,  og  Maanen  kastede 
lange  Sølverstriber  hen  over  Vandet  — 
mindes  Du  Kvadene  jeg  digtede  til  Dig 
—  mine  egne  Ord,  som  jeg  selv  satte  To- 
ner til  — «  og  med  sværmerisk  Ømhed  lige- 

som  hin  Gang  ser  hans  Øjne  ind  i  hendes, 
idet  han  med  dæmpet  Rost  nynner: 

Har  Karin  ej   Land,  ej  stora  skattar 
Så  har  hon  dog  det  jag  begår: 
Den  kårlek,  hon  med  mig  omfattar, 
År  mig  fast  mer  an  Guldet  kår. 
Hvar  ma  folja  sit  eget  sinn. 
Kår  hållar  jag  herdinnan  min. 

Blanker  hon  ej  af  gyldne  smycka, 
Saa  blånka  dock  hendes  ogon  skont, 
Jag  werlden  fast  will  overtyga, 
Till  Karin  kun  er  mit  hjerta  bojdti 
Hvar  må  folja  sit  eget  sinn  — 
Kår  haller  jag  herdinnan  min. 

Farvål,  farvål  min  hjertans  lilla, 
Jag  siger  fusende  god  natti 
Det  sker  dock  efter  Herrens  vilja. 
Jag  blifver  den  som  jag  har  sagt. 
Hvar  må  folja  sit  eget  sinn  — 
Kår  haller  jag  herdinnan  min. 

Karin  lytter  til  med  smilende  Mund  og 
taareblændede  Ojne,  og  klynget  til  hin- 
anden glemmer  de  to  for  en  Stund  deres 
Nød  og  Elendighed  her  i  det  trange  Fæng- 
selsrum,  for  at  mindes  svundne  Dages 
Fryd  og  Kærligheds  Lykke,  og  tusinde 
ømme  Ord  og  Forsikringer  strømmer  over 
deres  Læber. 

Men  da  Erik  siden  er  gaaet  til  Ro,  og 
Karin  i  nogen  Tid  har  staaet  ved  hans 
Leje   og   forvisset   sig   om,    at   han   sover 

trygt  og  fast  —  for  han  farer  ofte  op  af 
Sovne  med  et  hojt  Skrig,  uden  aL  vide 
ret  af  sig  selv,  og  forskrækker  hende  og 
Børnene  —  sætter  hun  sig  hen  til  Bordet 
for  at  skrive  til  Enkedronningen  og  Prin- 
sesse Elisabeth.  Lyset  flammer  uroligt  op 
i  den  bulede  Stage,  paa  Bordet  foran 
hende,  ved  Papirerne  og  den  opslaaede 
Bønnebog,  ligger  hendes  Sigil  med  Ind- 
skriften: Katerina,  af  Guds  Naade  Dron- 
ning til  Sverrig,  de  Gothers  og  Venders  etc. 
Dronningeværdigheden  —  ak,  den  var  kun 
kort,  og  dyrt  har  Erik  maattet  betale,  at 
han  skænkede  hende  den! 

Plun  støtter  Hovedet  til  Haanden,  og 
med  et  dybt  Suk  griber  hun  Pennen 

»Til  eders  høje  fyrstelige  Xaade,  S  ver- 
rigs,  Gotis  og  Vendis  Dronning,  hoj- 
baarne  Fru  Katerina,  og  Sverrigs  hoj- 
baarne  Prinsesse,  vor  elskelige  Søs  ler  Fro- 
ken Elisabeth,  egenhændigt,  ydmygt  og 
kærligen  tilskreven. 

Hojbaarne  Dronning  og  Prinsesse!  Vi 
giver  herved  eders  Kærligheder  til  Kende, 
at  vor  naadigste  Herre  og  Husbond,  vort 
elskelige  kære  Hjerte  paa  denne  Tid  og 
dette  Sted  er  stedt  udi  en  saadan  be- 
klagelig Tilstand,  at  det  maatte  smeite 
eders  Kærligheder,  om  I  det  saa'  og  horte. 
Haarde  er  de  Beskyldninger,  der  er  gjorte 

min  Herre  og  Husbond,  at  han  ved  vor 
Brudefærd  skulde  have  villet  ombringe 
sine  Brodre  om  de  havde  indfundet  sig, 
iligemaade,  at  han  tænkte  at  ville  udle- 
vere eders  Kærligheder  til  den  russiske 
Zar,  imod  at  denne  skikkede  ham  Hjælpe- 
tropper, hvad  der  hojlig  maa  have  for- 
tørnet eder,  hoje  Fyrstinder.  Dog  kan  jeg 
vidne  for  Gud  den  Højeste,  at  sligt  var 
ingen  Tid  i  Kong  Eriks  Tanke.  Tungt 
hviler  nu  Herrens  Haand  paa  min  kære 
Husbond,  der  —  om  han  end  svarligen 
kan  have  forbrudt  sig,  forledet  af  onde 
Raadgivere,  og  ej  sig  selv  mægtig  naar 
Vreden  var  kommen  op  i  ham  —  dog  intet 
er  ond  af  Hjerte,  tvertom  —  enhver  véd 
hvor  vel  Kong  Erik  undte  sine  Venner 
det,  og  hvor  aaben  hans  Haand  stod  for 
den,  som  trængte. 

Ydmygeligen  vover  jeg  derfor  at  bon- 
falde  eders  Kærligheder  at  ihukomme, 
hvor  haardt  det  maa  være  for  den,  som 
fra  Tronen  er  styrtet  ud  i  Nød,  Fangen- 
skab og  Elende,  og  hos  hans  Broder  gange 
i  Forbon  for  min  kære  Herre,  om  det 
kunde  tilstedes  ham  frit  at  forlade  Land 
og  Rige,  imod  at  han  for  stedse  frasiger 
sig  Retten  til  Sverrigs  Krone  for  sig  og 
sin  Søn;  Svartsjo  og  Fåringsoen,  dem  der 
ved  Underhandlingerne  med  Hertug  Karl 
tilstodes  ham,  giver  han  iligemaade  Af- 

kald  paa,  om  det  blot  maatte  forundes 
ham  Resten  af  sine  Dage  at  leve  som  en 
fri  Mand  tilsammen  med  Hustru  og  Børn. 
Om  I,  højbaarne  Fyrstinder  denne  min 
brændende  Bøn  vilde  efterkomme,  da 
skulde  visselig  Guds  rige  Naade  og  Vel- 
signelse vorde  eders  Kærligheder  til  Del!« 
Karin  Mans  Datter. 

Karin  haabede  paa  Hjælpen,  hun  ven- 
tede med  bankende  Hjerte  Dag  efter  Dag 
paa,  at  den  skulde  komme. 

Hendes  Bon  blev  dog  ikke  hort. 

Endnu  havde  Erik  Gustavson  for  mange 
"Venner,  der  i  det  skjulte  arbejdede  paa 
hans  Befrielse  og  voldte  Johan  Uro.  Et 
Anslag  opdagedes,  der  gik  ud  paa  at  skaffe 
ham  Friheden  og  maaske  hans  Krone  til- 
bage, og  Deltagerne,  deriblandt  den  tro- 
faste Elin  Andersdatter,  blev  uden  Barm- 
hjertighed henrettede. 

Da  jamrede  Karin  hojt  og  vred  sine 
Hænder,  og  Erik  vandrede  rastlos  og  for- 
tvivlet omkring.  Man  horte  ham  afveks- 
lende udstøde  Trusler  og  Raab  om  Hjælp, 
der  var  Tider,  hvor  han  truede  med  at 
aflive  sig  selv. 

»Daarligt  at  ville  berøve  sig  selv  Li- 
vet,« siger  Karin.  »Bedre  havde  det  væ- 
ret i  Tide  at  dæmpe  eders  egne  onde 
Lidenskaber,   og  ej   vække  eders   Under- 


29 


saatters  Harme  og  Foragt  ved  at  udgyde 
uskyldigt  Blod;  om  det  og  skal  komme 
over  mit  og  vore  Børns  Hoveder,  da  har 
I  visselig  mere  paa  Samvittigheden  end 
I  kan  svare  til  baade  her  og  hisset!* 

Men  da  hendes  Blik  møder  hans  store 
fortvivlede  Øjne,  fyldes  hendes  egne  med 
Taarer,  og  hun  styrter  hen  til  ham,  kryster 
ham  i  sin  Favn  og  giver  ham  de  ømmeste 
Navne  —  han  véd  jo  dog,  at  hun  har 
ham  kær  af  sin  hele  Sjæl,  kun  ham  alene, 
at  hun  ej  godvillig  vil  forlade  ham  før 
Døden  skiller  dem  I  Og  den  ulykkelige, 
som  har  raset  sig  træt,  græder,  pint  af 
Anger  og  Samvittighedsnag,  saaledes  som 
han  ofte  for  har  gjort,  med  Hovedet  gemt 
i  hendes  Fang.  - — 

I  Juli  Maaned,  et  Aar  efter  den  glim- 
rende Bryllupsfærd  og  Karins  Kroning, 
fortes  den  fangne  Kongefamilie,  som  var 
bleven  foioget  med  en  Son,  Arnold,  fra 
Stockholm  Slot  til  Åbo.  Her  delte  Karin 
og  Børnene  ikke  Eriks  Fængsel,  men  baade 
her,  paa  Kastelsholmen  og  Gripsholm, 
hvorhen  de  senere  førtes,  boede  de  i  et 
Rum  neden  under  hans;  dog  fik  de  Lov 
til  daglig  at  besøge  ham.  Men  kummer- 
ligt sled  han,  en  af  sin  Tids  rigest  be- 
gavede og  mest  dannede  Fyrster,  Tiden 
hen  med  Læsning,  med  at  tegne  og  skrive, 
og  med  at  gøre  astronomiske  Beregninger. 

Men  Frygten  for  hvad  der  fremdeles 
kunde  ske  til  den  fangne  Broders  Befri- 
else lod  Johan  ingen  Ro. 

Krigen  med  Zar  Ivan  var  brudt  ud. 
Pest  og  Hungersnød  hjenisogle  Landet, 
og  paa  flere  Steder  var  der  udl)rudt  Op- 
stand, da  man  var  misfornojet  med  Jo- 
hans Forkærlighed  for  den  katolske  Re- 
ligion, hvortil  jo  hans  Dronning,  Kata- 
rina Jagellonica  bekendte  sig,  og  i  hvilken 
han  lod  sin  Son  Sigismund  oplære;  end- 
ogsaa  Besætningen  paa  Gripsholm  var  be- 
gyndt at  knurre  over  den  strenge  Behand- 
ling, som  blev  den  fangne  Konge  til  Del, 
og  under  disse  Omstændigheder  syntes 
ikke  engang  Gripsholm  ham  et  tilstrække- 
lig sikkert  Fængsel  for  Broderen,  hvorfor 
han  i  Juni  1573  lod  ham  fore  til  Ve- 
sterås. 

Fra  Fængsel  til  Fængsel  var  den  ulykke- 
lige Erik  bleven  slæbt;  nu  paa  Rejsen 
over  Målaren  saa'  hans  Ojne  for  sidste 
Gang  de  gronne  Skær  og  Holme  og  Na- 
turen i  hele  sin  unge  Herlighed,  for  sidste 
Gang  indaandede  han  den  rene,  friske 
Sommerluft,  der  svalede  hans  Kind  og 
ligesom  bragte  Lindring  til  det  forpinte 
Bryst.  — 

Dagen  efter  sad  han  atter  i  et  morkt 
og  trangt  Fangerum  med  tilgitrede  Vin- 
duer, og  tunge  Jernbolte  og  Slaaer  for  Do- 

rene,  der  stængede  ham  ude  fra  Verden 
og  fra  Livet.  Og  her  rev  man  for  stedse 
Karin  og  Børnene  fra  hans  Favn,  trods 
Taarer  og  Bønner  og  de  høje  Skrig,  hvor- 
med han  vedblev  at  Icalde  paa  hende,  for 
at  overgive  ham  til  Ensomhedens  For- 
tvivlelse, til  Vanvid  og  —  til  den  Død, 
som  alt  i  denne  Stund  var  besluttet  og 
fra  nu  af  lurede  paa  ham,  rede  til  at  gribe 
sit  Bytte. 


Marie  Henekel:  Landflygtig. 


III. 

1  aa  Åbo  Slot  i  Finland  sad  en  Foraars- 
dag  i  Aaret  1575  en  fager,  lyshaaret  Kvinde 
ved  et  af  de  smalle  Buevinduer,  med  sin 
lille  Haandvæv  foran  sig  og  to  Born  le- 
gende ved  sine  Fodder. 

Arbejdet  hvilede,  mens  hun  læste  i 
nogle  Breve,  som  hun  havde  taget  frem, 
og  af  og  til  torrede  Taarerne  bort,  der 
randt  ned  ad  hendes  Kinder. 

»Moder  græder,«  sagde  Bornene  og  tys- 
sede paa  hinanden. 

Det  var  Karin  Månsdatter  —  vakker 
endnu,  men  med  tydelige  Spor  i  det  for 
saa  ungdomsfriske  Aasyn  af  de  Sorger  og 
Lidelser  hun  havde  gennemgaaet. 

Mens  Erik  fortvivlede  i  sit  strenge 
Fængsel  paa  Vesterås,  sad  hun  her  paa 
Åbo,  hvorhen  man  havde  fort  hende  og 
Bornene,  paa  tredje  Aar  skilt  fra  ham,  og 
sukkede  og  længtes  som  han.  Alle  sine 
Tanker  sendte  hun  ham,  som  vingede 
Fugle  fløj  de  did  hen,  hvor  han  henslæbte 
sin  tunge  Tilværelse;  hun  syntes  de  maatte 

naa  ham  og  titte  ind  ad  den  snævre  Fæng- 
selsrude  for  at  bringe  ham  Bud  og  hviske 
til  ham  om  hendes  Sorg  og  Længsel,  og 
om  hendes  Troskab,  den  han  altid  paa- 
kaldte, han,  for  hvem  der  siden  hin  Dag 
da  han  gjorde  hende  til  sin  Elskerinde 
ikke  gaves  nogen  anden  Kvinde  i  Verden 

—  det  vidste  hun.  — 

Og  hun  læste  atter  og  atter  disse  Bieve, 
som  han  fra  Tid  til  anden  havde  skrevet, 
uden  at  vide  om  hun  havde  modtaget 
dem 

»min  Sjæl  raaber  efter  Dig,  Du 

min  højt  elskede  Karin,  min  Hustru  og 
mine  Øjnes  Lyst  mens  Du  var  hos  mig! 
Ja,  min  Sjæl  raaber  efter  Dig,  som  min 
Røst  raaber  dit  Navn,  men  kun  de  tavse 
Mure  horer  mig,  ser  min  Kval.  Ak,  Karin 

—  ej  véd  jeg  hvor  Du  og  vore  Børn 
stedes  siden  de  rev  eder  fra  min  Side,  tog 
det  fra  mig,  der  var  mig  mere  end  den 
Mad  og  Drikke,  hvormed  jeg  frister  mit 
usle  Liv! 

Men  jeg  beder  og  formaner  Dig, 

kære  Hjerte,  at  Du  ej  nogen  Tid  forglem- 
mer jeg  er  din  Husbond,  din  eneste,  og 
at  Du  i  dit  ganske  Levned  fremdeles  elsker 
Sandheden  og  flyr  Synden.  Lider  Du  nu 
for  Jesu  Kristi  Skyld  og  din  ubesmittede 
Troskab,  da  vil  Gud  lønne  Dig  derfor,  mit 
elskede  Hjerte!  Jeg  selv  sidder  her  i  Kulde 

og  Mørke,  ilde  plaget  af  ond  Stank  og  alt 
andet,  hvormed  de  torterer  mig,  formaar 
ej  heller  at  skrive  mere  formedelst  de 
daarlige  Redskaber  —  om  Gud  da  ganske 

haver  forladt  mig? Skyggerne  liste 

sig  frem  af  Krogene  —  true  —  hvad  vil 
de  mig?  de  er  blodige  —  Karin,  Karin! 
Og  Goran  er  der  ogsaa  —  de  pinte  og 
radbrækkede  ham  for  min  Skyld,  ond  var 
han,  men  det  var  en  fæl  Dod  de  gav  ham 

—  hvad  vil  han  mig?   Gustav,  min  Søn 

—  jeg  saa'  hans  Navn  i  Stjernerne  —  vogt 
ham,  skærm  ham  for  de  onde  Magter! 
Natten  er  saa  sort,  og  sort  er  Sjæ- 
lens Morke,  skal  intet  Lys  tændes  for  mig 
mere?  Og  Du  er  her  ej,  jeg  er  ene,  gan- 
ske ene  —  ak  Karin,  Karin « 

Hun  læste  mellem  Linierne  det  frem- 
brydende Vanvid,  hørte  hans  Skrig  — 
Papiret  faldt  ud  af  hendes  Hænder,  og 
hun  knugede  dem  foldede  mod  sit  Bryst. 
Stundom  havde  det  været  som  om  hendes 
Hjerte  skulde  briste.  De  to  yngste  Børn, 
det  ene  født  i  Fængslet  paa  Stockholms 
Slot,  det  andet  paa  Gripsholm,  var  begge 
døde,  hun  havde  nu  kun  de  to  ældste  til- 
bage —  hvorlunde  blev  vel  deres  Skæbne? 

Sigrid  sad  paa  en  Skammel  og  havde 
en  af  sine  Dukker  paa  Skodet,  og  Gustav 
stillede  nogle  Træklodser  op  paa  Gulvet 
i  Geledder  som  Soldater,  Han  var  nu  en 

stor  Dreng  paa  mellem  syv  og  otte  Aar, 
og  mens  Moderen  lyttede  til  den  barnlige 
Pludren,  kunde  hun  ikke  lade  være  med 
at  tænke  paa  hvor  smuk  han  var  med  sit 
lille  kække  Hoved,  det  lyslokkede  Haar 
og  de  store  Øjne,  der  var  blaa  som  hen- 
des egne,  —  Kærminder,  plejede  hendes 
Husbond  at  ligne  dem  vedl 

Hans  Skæbne  —  havde  Faderen  læst 
den  i  Stjernerne?  truede  Farer  ham  alt 
nu,  og  hvorlunde  skulde  hun,  den  svage 
Kvinde,  bedst  skærme  og  vogte  ham  paa 
hans  Livsvej? 

»Se,  nu  rykker  Krigerne  frem  og  ind- 
tager Slottet  og  fører  Farbror  Johan  med 
sig,«  raabte  Gustav. 

»Hvor  tør  Du  sige  Farbror  —  Kong 
Johan,«  afbrød  Sigrid. 

»Men  han  er  dog  vor  Farbror!  Saa 
griber  de  ham  og  fører  ham  med  sig,  og 
saa  spærrer  de  ham  inde,  for  han  er  saa 
ond  og  fæl,«  Gustav  truer  med  Haanden 
ad  Sigrids  Dukke,  som  er  stillet  op  for 
at  agere  Kong  Johan,«  og  han  skal  ingen 
Sinde  se  Dagens  Lys  mere,  for  han  har 
taget  Land  og  Rige  fra  vor  Fader,  og  for- 
tjener slet  ikke  at  være  Konge  —  det  si- 
ger Arvid  — « 

»Tys,  Gustav,«  formanede  Moderen,  »ej 
tor  vi  tale  saalunde.  Kong  Johan  er  nu 

A'or  Herre,  som  vi  maa  takke  for  alt,  da 
vi  intet  mere  ejer  selv.« 

»Nej,  jeg  vil  slet  ikke  takke  ham,« 
raabte  Drengen,  »for  det  er  jo  ham,  der 
har  taget  det  alt  sammen  fra  os,  det  véd 
jeg  saare  vel!  Jeg  mindes  ogsaa,  hvor  be- 
drovet min  Fader  var,  da  de  rev  os  bort 
fra  ham  paa  det  grimme  Vesterås  —  der 
var  saa  fælt  og  mørkt,  men  jeg  vilde  dog 
lielst  tilbage  til  ham  —  faar  vi  ingen  Sinde 
I.ov  dertil?« 

»Saa  mindes  Du  da  end  din  Fader,  Barn- 
m  — « 

»Ja,  han  tog  mig  jo  paa  Skødet,  og 
tegnede  saadanne  skønne  Billeder  for  mig, 
og  fortalte  mig  saa  meget,  aa,  saa  meget 
om  dem.«  Gustavs  Øjne  lyste,  men  Mo- 
deren sænkede  Hovedet. 

»Jeg  véd  ikke,  om  vi  nogen  Tid  mere 
faar  ham  at  se.  Gustavl« 

»Nu  græder  I  jo  igen,  hjertekære  Mo- 
der,« raabte  Sigrid,  og  begge  Børnene  klyn- 
gede sig  til  hendes  Hals.  Gustav  nikkede 
—  »Vent  bare  til  jeg  bliver  stor,  saa  dra- 
ger jeg  ud  for  at  skaffe  min  Fader  hans 
Frihed,  og  straffe  de  onde  Mennesker,  der 
har  gjort  ham  Fortræd,«  og  de  blaa  Barne- 
øjne funklede  i  Vrede,  den  lille  Haand 
knyttede  sig. 

»Vi  skal  tilgive,  ikke  straffe,  min  Son, 
Hævnen  hører  Gud  i  Himlen  til  alene.« 

»Men  vil  da  saa  ikke  Gud  i  Himlen  nok 
straffe  de  onde  Mennesker,  naar  vi  ikke 
selv  tør  gøre  det?  Naar  man  gør  Uret  for- 
tjener man  jo  Tugt,  det  har  I  selv  lært 
mig.« 

»Ja,  det  er  sandt,  vi  faar  kun  vente 
taalmodig  til  Tiden  er  der,  Gustav.  Men 
det  er  snart  eders  Sengetid;  gak  ud  til 
Margrete,  Sigrid,  og  sig,  at  hun  skal  bringe 
eder  Kvælsmaden  herop,  saa  i  Morgen  kan 
I  atter  lege,  kanske  komme  ud  paa  En- 
gen med  Bengt  og  samle  Blomster.«  Ka- 
rin kyssede  begge  Børnene,  og  Sigrid  løb 
ud,  men  Gustav  klyngede  sig  fremdeles 
til  Moderen. 

»Jeg  vil  være  god  og  tilgive  Kong  Jo- 
han og  alle  de  andre,  naar  I  blot  ej  vil 
være  bedrovet  og  græde,  kære  Moder,  det 
lover  jeg  — -  og  jeg  skal  ogsaa  holde  det, 
for  man  maa  ingen  Sinde  bryde  et  Løfte, 
siger  Arvid  — « 

»Nej,  min  Søn,  deri  har  han  Ret  — 
Gud  bevare  og  beskærme  Dig,  saa  Du 
stedse  mindes  det!« 

Fru  Karin  havde  bragt  sine  Born  til 
Sengs,  og  set  dem  slumre  blidelig,  nu  sad 
hun  paa  sin  vante  Plads  ved  Vinduet  og 
grublede,  med  Haanden  under  Kinden. 

Siden  hun  fra  Vesterås  var  ført  tilbage 
her  til  Åbo,  var  hun  ganske  vist  egentlig 
ikke  Fange  mere.  Hun  og  Børnene  havde 

deres  Frihed  til  at  spadsere  uden  for  Slot- 
tet, og  nod  en  Forplejning,  der  nogen- 
lunde svarede  til  deres  Stand;  de  havde 
en  Pige  og  en  gammel  prøvet  Tjener  til 
deres  personlige  Opvartning,  og  Guds  Ord 
blev  i  Regelen  præket  for  dem  om  Søn- 
dagen; men  Johans  Folk  holdt  et  vaagent 
Øje  med  alt  hvad  de  foretog  sig,  det  vid- 
ste hun,  og  hun  havde  ikke  Tilladelse  til 
at  føre  nogen  Brevveksling  med  sin  Hus- 
bond. Bestandig  maatte  hun  mindes  hans 
Ord:  »Saa  længe  jeg  selv  eller  min  Son  er 
i  Live  vil  Johan  ej  fange  Ro,  mærk  Dig 
detl« 

Aa  Gud,  kunde  det  virkelig  tænkes,  at 
Johan  omgikkes  med  Tanker  om  at  rydde 
sin  egen  Broder  af  Vejen?  Var  det  derfor, 
at  han  i  alle  disse  Aar  havde  sendt  ham 
fra  det  ene  Fængsel  til  det  andet  og  be- 
handlet ham  saa  haardt,  at  selv  Hertug 
Karl  højlig  misbilligede  det?  Vistnok  havde 
Erik  endnu  bestandig  Tilhængere,  der  var 
blevne  ham  tro  i  Ulykken,  men  han  selv 
var  brudt,  hans  Kraft  og  Vilje  lammet 
—  hvad  havde  den  haardhjertede  Mand, 
som  nu  sad  paa  hans  ranede  Trone,  at 
frygte  af  ham? 

Hun  foer  sammen  —  henne  i  Doren 
stod  Arvid  og  meldte,  at  en  fremmed  øn- 
skede at  tale  med  hende.  Karin  rejste  sig 
og  hilste  med  en  Hovedbøjning  den  høje. 

anselige  Herre,  som  liovisk  bojede  sig  for 
hende.  — 

Det  var  Hr.  Klas  Fleming,  et  Sendebud 
fra  Kong  Johan,  og  hendes  Kind  blegnede. 
Hvilken  bitter  Kalk  vilde  hun  nu  faa  at 
tomme? 

»Fru  Kai  in,«  sagde  Klas  Fleming,  »I  kan 
vel  sagtens  ej  være  uvidende  om,  at  efter 
det  Opiør,  som  udbrød  forgangen  Aar,  og 
den  Sammenrotteise  til  Gunst  for  den  af- 
satte Konge,  eders  Husbond,  som  opdage- 
des og  for  hvilken  Charles  de  jNIornay  stod 
i  Spidsen,  er  der  truffen  Foranstaltninger 
til,  at  det  ikke  oftere  skal  hænde.« 

»Jesus  —  hvad  skal  der  da  ske  med 
min  arme,  usalige  Herre?  skal  han  kanske 
bode  med  Livet,  var  ikke  det  lange  og 
utilbørlige  Fangenskab,  i  hvilket  han  er 
holdt.  Straf  nok,  og  kan  Broderhad  gaa 
saa  vidt?« 

»Ikke  Had  taler  her,  kun  streng  Ret- 
færdighed, saa  vist  som  Kong  Erik  Gu- 
stavson  alle  Dage  mens  han  sad  paa  Sver- 
rigs  Trone  var  en  Tyran,  der  ved  sit  gan- 
ske urimelige  og  vanvittige  Regimente 
gjorde  sig  uskikket  til  at  beklæde   den.« 

»Ikke  var  han  dog  Tyran,  da  han  be- 
handlede sin  Broder  og  hans  Gemalinde 
saa  mildt  og  kongeligt  i  de  Dage  han  nød- 
sagedes til  at  holde  dem  fængslede,  fordi 
Johan   havde   gjort    Oprør   og   lumskelig 

spillet  under  Dække  med  hans  Fjender,« 
raabte  Karin  harmfuldt.  »Og  ædelmodigt 
var  visselig  Forliget  han  første  Gang  ind- 
gik med  sine  Brodre,  som  siden  saa  skam- 
meligt lønnede  ham  og  udsaaede  Had  og 
Bitterhed  imod  ham  blandt  hans  Under- 
saatter.  Hvad  blev  der  af  de  Løfter,  der 
gjordes  ham,  da  Hertug  Karl  af  Soder- 
manland  foran  Stockholms  Mure  lovede 
ham  frit  Lejde,  og  Svartsjo  og  Fårings- 
oen?« 

»Nu  taler  I  hadske  Ord,  Fru  Karin,  men 
mig  tilkonuucr  det  ej  at  sidde  til  Doms, 
jeg  er  ikkuns  Tjener  og  maa  lyde  min 
Herre.« 

»Og  hvad  byder  denne  Herre  eder  da 
sige?« 

Klas  Fleming  rommede  sig.  »Det  er 
Kongens  Vilje,  at  hans  Brodersøn  skal 
bringes  ud  af  Riget  og  oplæres  udenvælts, 
hvor  han  skal  forblive,  han  vil  da  sørge 
rimeligt  og  kongeligt  for  ham,  som  det 
sig  hor  og  bør.« 

Karin  udstødte  et  højt  Skrig.  »Bødler 
—  dræbe  ham  vil  I  —  mit  Barn  skal 
rives  fra  mig  for  at  lide  Døden  1  Aa,  Gud, 
Du  Korsfæstede  i  din  Himmel,  forbarm 
Dig  over  ham  og  mig«  —  hun  strakte  de 
foldede  Hænder  bønfaldende  i  Vejret. 

»Vær  rolig.  Fru  Karin,  jeg  sværger  eder 
til,  at  intet  Haar  skal  krummes  paa  Prins 

Gustavs  Hoved,  han  skal  kun  fjernes  her 
fra  Landet  af  Aarsager,  dem  I  faar  bøje 
eder  for  —  se  her,  Kong  Johans  Ord  og 
Segl  derfor  — « 

»Hans  Ord  —  har  han  kanske  ikke  for 
brudt  sit  Ord,  sine  Lofter?  Men  gor  han 
det  denne  Gang,«  Karin  loftede  sit  Hoved 
og  hævede  truende  Haanden,  de  blide,  blaa 
Øjne  flammede,  »vover  han  at  lægge  Haand 
paa  sin  Broders  Barn,  da  ve  ham  —  ve 
ham  og  hans  ganske  Slægt,  Forbandelse 
vil  visselig  ramme  den!  —  Og  L  Hr.  Klas, 
I  maa  kunne  skønne,  at  ilde  har  man 
handlet  imod  os  ulykkelige,  thi  vise  I  da 
nogen  Skaansel,  und  mig  en  Fiist,  og  riv 
ej  mit  Barn  saa  brat  fra  mig,  husk  paa 
—  han  er  end  saa  liden,  var  ej  fra  sin 
Moder  for  — ■<' 

»Ved  Gud  —  det  er  ej  heller  Meningen.« 
stammede  Klas  Fleming  en  Smule  for- 
legen, og  hvad  enten  han  nu  handlede 
mod  Kongens  Befaling  eller  ej.  saa  var 
han  medlidende  nok  til  at  forblive  Natten 
over  paa  Åbo,  en  Nat,  som  den  ulykkelige 
Moder  tilbragte  hulkende  og  opløst  i  Sorg 
ved  sit  Barns  Leje.  Intet  menneskeligt  Øje 
saa'  hendes  Kamp  og  Kvide,  men  da  hun 
næste  Dag  bleg  som  Doden  stod  foran 
Klas  Fleming  med  det  skælvende  Barn, 
der  kun  med  Nod  og  næppe  var  at  for- 

maa  til  at  slippe  hendes  Haand,  vendte 
han  sig  bort. 

»Ved  Gud,  kun  slet  huer  det  mig  at 
være  Kong  Johans  Bøddel,«  sagde  han  til 
sine  Ledsagere. 

I  Doren  stod  lille  Sigrid  og  græd  bitter- 
lig, ogsaa  gamle  Arvid  viskede  Taarerne 
af  sine  Øjne  med  Bagen  af  Haanden,  men 
stum  og  uden  Klage,  og  fremtvingende  et 
Smil  for  at  indgyde  ham  Mod  overgav 
Moderen  Gustav  til  Klas  Fleming.  Hun 
saa'  hans  Barnekind  blegne  og  hans  lille 
Mund  bæve,  men  ogsaa  han  holdt  Graa- 
den  tilbage,  som  var  lige  ved  at  kvæle 
ham,  han  havde  lovet  hende  det,  og  han 
vidste  jo,  at  hvad  man  lovede,  det  skulde 
man  holde!  Han  var  bleven  løftet  op  paa 
Hesten  foran  Klas  Fleming,  som  varsomt 
og  ikke  uden  en  vis  barsk  Venlighed  bragte 
ham  til  Sæde  og  bøjede  sig  ned  over 
ham 

Da  drejede  Barnet  Hovedet  —  »Moder!« 
raabte  han  og  strakte  begge  Armene  efter 
hende.  »Moder!«  Som  et  sidste  Nodraab 
lød  det  med  vild  fortvivlet  Angest  i  Stem- 
men. — 

Men  hun  stod  der  bleg  og  stille,  be- 
standig med  det  lyse  Smil  paa  Læberne, 
og  vinkede  med  sin  Haand:  »INIit  Barn, 
min  liden  Elskning!  Gud  vil  skærme  Dig 

paa  din  Vej   og  føre  os  sammen  igen  — 
engang!« 

*  * 

* 

Det  var  til  Jesuiterne  i  Thorn,  at  de 
svenske  Afsendinge,  med  Bistand  af  Erik 
Sparre  og  flere  af  den  fængslede  Konges 
Venner  der  frygtede  for  Barnets  Sikker- 
hed, bragte  Gustav  Erikson.  Rygterne  om, 
at  Kong  Johan  skulde  have  ladet  ham 
putte  i  en  Sæk  og  drukne,  naaede  lykke- 
ligvis ikke  hans  Moders  Øren,  men  hvor- 
hen han  var  fort  fik  hun  i  lange  Tider 
ikke  at  vide. 

De  gode  Fædre,  der  nok  vidste  hvad 
de  gjorde  naar  de  tog  sig  en  lille  for- 
skræmt Barnesjæl  an,  var  venlige  imod 
ham,  der  i  Begyndelsen  var  syg  af  Hjemve 
og  Længsel  efter  sin  Moder  og  Søster.  Sor- 
gen over  Adskillelsen  havde  rystet  hans 
bløde  Gemj't;  men  de  plejede  ham  med 
Omhu,  og  han  blev  hurtig  deres  Yndling. 

Opvakt  var  han  og  videbegærlig,  alle 
Faderens  rige  Evner  syntes  han  at  have 
taget  i  Arv,  men  ogsaå  hans  heftige,  ha- 
stigt opblussende  Sind;  noget  sky,  næsten 
kvindelig  blødt  havde  han  ved  Siden  af 
arvet  efter  Moderen,  men  han  var  tillige 
i  høj  Grad  modtagelig  for  Indtryk,  og 
traadte  nogen  hans  tidlig  vakte  Æres- 
følelse for  nær,  viste  det  sig,  at  han  ikke 

havde  glemt  han  var  en  Kongesøn,  be- 
stemt til  engang  at  arve  en  Trone.  Noget 
underlig  grublende  kunde  der  være  over 
ham;  den  Alvor,  han  allerede  havde  op- 
levet. Mindet  om  de  tunge  Dage  i  Fængs- 
let hos  de  sorgfulde  Forældre,  havde  sat 
sit  Mærke  i  hans  Barnesind,  og  han  gjorde 
stundom  de  sælsomste  Sporgsmaal,  der 
højlig  forvirrede  de  hellige  Fædre,  som 
skulde  »danne«  hans  Aand. 

»Kan  I  gøre  mig  til  en  stor  og  herlig 
Riddersmand  lig  den  hellige  Georg,  der 
fældte  Dragen?«  sagde  han.  »En  Ridder 
med  lueforgyldt  Harnisk  og  vajende 
Hjelmbusk,  der  svinger  sin  Lanse  og  farer 
frem  mod  sine  Fjender  —  for  saadan  vil 
jeg  være,  og  jeg  vil  have  en  prægtig  Gan- 
ger at  ride  paa « 

Billederne  af  de  lyse  Ridder-  og  Helte- 
skikkelser man  havde  fortalt  ham  om,  le- 
vede endnu  i  hans  Minde  og  fyldte  hans 
Barnetanke,  men  naar  nogen  lo  deraf, 
knyttede  hans  lille  Haand  sig  og  der  kom 
store  Taarer  i  hans   Øjne. 

Saa  indprentede  de  ham,  at  han  frem- 
for alt  skulde  lære  at  være  ydmyg,  og 
tro  og  lydig  mod  den  hellige  Kirke,  stedse 
rede  ti!  at  opfylde  dens  Forskrifter,  det 
var  for  at  tjene  den  hver  især,  at  vi  var 
sat  her  i  Verden. 

»Og  hvad  begærer  da  den  hellige  Kirke 
af  mig?«  spurgte  Gustav. 

»Tiden  vil  sige  Dig  det,  og  hvad  der 
er  din  Bestemmelse.« 

Og  saa  kunde  han  i  timevis  plage  sin 
Barnehjerne  med  at  grunde  over,  hvad 
den  hellige  Kirke  vel  begærede  af  ham, 
og  hvad  der  vel  kunde  være  hans  Bestem- 
melse naar  han  blev  stor. 

To  Aar  efter  Gustavs  Optagelse  blandt 
Jesuiterne  i  Thorn  døde  Kong  Erik  paa 
Orbyhus,  det  sidste  Fængsel,  hvortil  Jo- 
han havde  ladet  ham  føre,  efter  at  Rigs- 
raadet  havde  fældet  en  formelig  Døds- 
dom over  ham,  saafremt  det  maatte  vise 
sig  »at  han  i  sit  Fængsel  endnu  var  far- 
lig for  Land  og  Rige«  —  en  Erklæring, 
Johan  havde  formaaet  selv  den  sindssyge 
Magnus  til  at  underskrive,  og  som  gav 
ham  frie  Hænder  til  at  handle  som  han 
gjorde  og  besmitte  sig  med  Brodermord. 

Men  skønt  han  saaledes  sorgede  for  at 
kunne  besmykke  sin  Gerning  med,  at  den 
skete  med  hans  Undersaatters  Samtykke, 
ja  efter  deres  Ønske,  og  skønt  hans  Red- 
skaber, Kammersvenden  Kerf  og  Haand- 
skrivcren  Kempe,  tilberedte  og  gav  Erik 
Giften,  som  dræbte  ham,  søgte  han  dog 
siden  at  give  det  Skin  af,  at  hans  ulykke- 
lige Broder  var  dod  en  naturlig  Dod  af 
Sygdom  i  sit  Fængsel! 

Om  han  for  bestandig  kunde  have  be- 
friet sig  for  Sonnen  ogsaa 

Da  Budslcabet  om  Faderens  Dod  naaede 
Thorn,  brast  den  niaarige  Dreng  i  heftig 
Graad. 

»Hvem  trøster  nu  min  Moder?  Hvorfor 
faar  jeg  ikke  Lov  nu  at  komme  til  hende?« 
raabte  han. 

Ja,  det  vidste  hans  Lærere  ikke,  men 
opskræmmede  ved  Rygterne  om,  at  Jo- 
han vilde  lade  sin  Brodersøn  fore  bort  for 
at  holde  ham  i  livsvarigt  Fangenskab, 
eller  kanske  endog  tage  ham  af  Dage, 
turde  de  ikke  beholde  deres  Myndling  læn- 
ger, men  sendte  ham  i  al  Hemmelighed  til 
Braunsberg,  hvor  han  i  flere  Aar  blev 
underholdt  og  undervist  paa  deres  Be- 
kostning. 

»Visselig  et  stort  Ansvar,  men  —  kan 
hænde  vi  optugter  en  vordende  Konge, 
hvem  kan  vide,«  sagde  de,  »og  det  vil  da 
sikkert  lønne  sig  hvad  vi  har  gjort!« 

Men  fra  Braimsberg  kom  han  senere  til 
Vilna,  hvor  han  fremdeles  skulde  blive  og 
studere  ved  Hjælp  af  den  Pengeunder- 
støttelse, der  var  tilsagt  ham  fra  Sverrig, 
og  det  syntes  som  om  Farbroderen,  der 
stadig  levede  i  Frygt  for  sin  Krone,  fore- 
løbig havde  slaaet  sig  til  Ro  med  at  vide 
ham  saa  langt  borte  som  muligt. 


IV. 

Oolen  var  i  Færd  med  at  dale  bag  Hojene, 
der  omgiver  Byen  Vilna,  det  gamle  Lithau- 
ens  Hovedstad.  Nogle  enkelte  Straaler 
spillede  endnu  paa  Flodens  let  krusede 
Vande,  og  forgyldte  Taarnspirene  og  Ru- 
derne der  oppe  paa  Jagellonernes  gamle 
Borg,  som  knejste  paa  Slotsbjerget;  men 
Skovene,  der  strakte  sig  ved  Højenes  Fod 
paa  den  anden  Side  Floden,  laa  allerede  hyl- 
lede i  Aftenens  blaalige  Taageskær. 

Paa  en  fremspringende  Afsats  af  Slots- 
bjerget,  noget  neden  for  Murværket  der 
omgav  Borgen,  stod  en  Yngling,  slank  og 
velvoksen,  lænende  sig  til  en  Træstamme, 
og  stirrede  med  korslagte  Arme  ud  over 
Floden,  Byen  og  de  fjerne  Højder. 

Længe  havde  han  staaet  saaledes;  nu 
var  Solen  dalet  helt  ned  i  Horisonten  og 
farvede  Himlen  med  det  sidste  rødlige 
Skær,  men  endnu  stod  han  der,  grublende, 
drømmende,  med  dette  Blik,  der  ser  uden 
at  se.  Bleg  og  forvaaget  saa'  han  ud.  An- 
sigtet med  de  ædle,  fint  skaarne  Træk  og 
de  store  Øjne  var  magert,  altfor  magert 
for  en  Yngling  paa  næppe  atten  Aar,  og 

Marie  Henckel:  Landflygtig.  4 

baade  Kummer,  Nød  og  Mangel  stod  af- 
malet i  dette  Ansigt. 

I  mere  end  to  Aar  havde  han,  Erik  d. 
Fjortendes  og  Karin  Månsdatters  Søn,  le- 
vet her  i  Vilna,  og  studeret  ved  Høj- 
skolen med  det  store  romersk-katolske 
Jesuiter-KoUegium,  som  var  bleven  op- 
rettet under  Slefan  Batory,  Sigismund  d. 
Andens  Efterfølger  paa  den  polske  Trone,  og 
kort  efter  skulde  f aa  Diplom  som  Universi- 
tet.*) Hørt  Foredrag  havde  han,  og  læst 
havde  han  —  læst  Dage  og  Nætter  deroppe 
i  sit  lille  kolde  Kammer  under  Taget;  men 
Midlerne  til  at  naa  videre  frem,  hvor  tog 
han  dem  fra?  Han  havde  næppe  nok  saa 
meget,  at  han  kunde  spise  sig  mæt,  for 
den  Mand,  som  havde  berøvet  hans  Fader 
Kronen  og  Livet,  holdt  kun  daarlig  sine 
Lofter  om  at  støtte  ham,  og  havde  efter- 
haanden  mere  og  mere  unddraget  ham 
Hjælpen,  saa  at  han  maatte  vente,  den 
til  sidst  ganske  vilde  ophore.  Og  selv  om 
Jesuiterne  i  Thorn  ikke  havde  tabt  deres 
Myndling  af  Syne,  saa  stod  han  dog  her 
i  Vilna  ganske  ene  og  overladt  til  sig  selv, 
ukendt  og  ubeskyttet  vandrede  han  sin 
Livsvej,  han,  søm  var  bestemt  til  at  be- 
klæde en  Trone!  Pater  Simon,  hans  gamle 
Lærer  i  Thorn,  var  langt  borte,  han  var 


*)  Universitetet  i  Vilna  blev  igen  nedlagt  1832. 

draget  i  en  Sendelse  til  Rom  og  endnu 
ikke  vendt  tilbage  —  der  var  ingen  som 
for  Tiden  rakte  den  landflygtige  Konge- 
søn en  hjælpende  Haand! 

Et  sælsomt  Liv  var  det,  han  forte.  — 

Brevene,  som  han  havde  skrevet  til  det 
fjerne  Hjemland,  hvorefter  hans  Sjæl 
stundom  skreg  i  Længsel,  til  denne  Moder, 
som  saa  længe,  ja  kanske  endnu  holdtes 
i  Uvished  om  hans  Skæbne,  var  ikke  bleven 
besvarede,  var  de  kanske  aldrig  naaede  did? 

Flugten  hans  Tanker  havde  taget  mens 
han  stod  her  neden  for  Jagellonernes  Borg, 
dette  Minde  fra  Lithauens  Storheds  Tid, 
da  det  var  et  uafhængigt  Fyrstendømme, 
stolt  og  frit,  bragte  ham  til  at  ryste  paa 
Hovedet  med  et  Suk.  De  stolte  Herskere 
af  Jagellos  ældgamle  Æt,  hvad  var  der 
bleven  af  Højheden,  da  de  som  Vasaller 
maatte  ind  under  Polens  Herredømme? 
Menneskelig  Storhed  og  Højhed  var  det  alt, 
eller  —  var  det  intet?  Underlige  Fortids- 
og  Fremtids-Syner  drog  forbi  hans  Blik, 
mens  Vinden  sagte  susede  i  de  kun  halvt 
udsprungne  Træer  over  hans  Hoved,  og 
Aftenens  Skygger  begyndte  at  sænke  sig 
over  ham,  og  et  bittert  Smil  krusede  hans 
Læber  —  det  var  dog  saadanne  blodt 
rundede,  næsten  barnlige  Læber,  der  syn- 
tes skabte  som  til  at  smile  i  sorgløs  Glædel 

Saa  foer  han  pludselig  op  og  saa'  sig 

4« 

om.  som  en,  der  vaagner  af  en  Drøm- 
Han  sparkede  med  Foden  til  en  Sten  og 
begyndte  saa  langsomt  at  gaa  ned  ad  den 
skovklædte  Brink,  hvor  den  smalle  Vej 
snoede  sig  i  Siksak;  foran  det  gamle  ud- 
skaarne  Træbillede  af  JNIadonna,  der  havde 
mistet  de  tre  Fingre  af  sin  ene  opløftede 
Haand,  bojede  han  sit  Knæ  og  korsede 
sig,  og  gik  saa  videre  ad  Skraaningen  ned 
i  Byen. 

Den  var  i  Færd  med  at  slumre  ind. 

Gaderne  var  morke  og  tavse,  Husene 
med  deres  underlige  Gavle  og  Tage,  frem- 
springende Udbygninger,  Karnapper  og 
snirklede  Bjælkeværk,  kastede  lange  Slag- 
skygger og  dannede  dunkle,  hemmelig- 
hedsfulde Hjørner  og  Kroge,  hvor  alle- 
haande  sælsomme  og  uhyggelige  Skikkel- 
ser syntes  at  maatte  lure  og  gemme  sig 
i  Mørket.  Enkelte  Steder  blinkede  endnu 
et  Lys  bag  en  dunkel  Rude,  hist  og  her 
kom  en  enlig  Fodgænger  til  Syne,  og  en 
Hund  gav  sig  til  at  gø,  hvad  der  øje- 
blikkelig bragte  en  anden  Køter  til  at 
stemme  i  med,  men  ellers  var  alt  tyst  og 
stille  i  den  mærkelige  gamle  By  med  dens 
brogede  Befolkning  af  forskellige  Natio- 
naliteter, hvor  der  om  Dagen  var  Liv  og 
Færdsel  nok  af  Mennesker  i  allehaande 
Livsstillinger,  travle  Arbejdere  og  Han- 
delsfolk, tyske  og  polske  Joder,  forarmede 


51 


Adelsmænd,  Gejstlige  og  studerende  fra 
mange  forskellige  Lande. 

Langs  FUoden,  med  de  store  Pakhuse  og 
Oplagspladser,  strøg  Foraarsvinden  med 
smaa  skarpe  Hvin  og  krusede  sagte  Van- 
dets Flade  —  hvor  bar  den  vel  egentlig 
hen,  denne  blinkende  Strøm,  som  skyndte 
sig  af  Sted  uden  Rast  og  Hvile?  Om  En 
kunde  have  fulgt  den,  fulgt  den  langt, 
langt  bort,  ud  i  det  fjerne,  hvor  Livet, 
det  egentlige  Liv  laa  og  ventede  i  al  sin 
lokkende  Glans  med  Storhed  og  stolte  Be- 
drifter, og  Herlighed  og  jublende  Lykke 
paa  Ærens  højeste  Tinder  —  Drømmenes, 
de  gyldne  Drømmes,  selve  Æventyrets 
Vidunderland!  Ovre  fra  den  anden  Bred, 
den  Bydel  hvor  den  fornemme  polske  Adel 
havde  sine  Paladser  beliggende,  begyndte 
et  Par  Kirkeure  at  slaa  deres  dybe,  drø- 
nende Slag  —  Gustav  saa'  derover,  og  det 
])itre  Smil  fra  før  krusede  igen  de  bløde, 
ungdommelige  Læber 

Nej,  didover  styrede  han,  Kongesønnen, 
ikke  sine  Fjed,  der  hørte  han  ikke  hjemme! 
Gennem  den  gamle  trange  Bydel  med  dens 
Skummelhed  og  Smuds  gik  hans  Gang, 
der  oppe  i  Herberget  for  Enden  af  den 
lange  krumme  Gade  havde  han  sit  lille 
Kammer  øverst  oppe  i  Gavlen  af  Huset 
—  et  kummerligt  Hul,  tænkte  han  gysende, 
mens  han  svøbte  sin  tyndslidte  Klædning 

fastere  om  sig  og  nærmede  sig  den  gamle 
Bygning,  hvis  Skilt,  et  vidunderligt  Eksem- 
plar af  et  Dyr,  der  skulde  forestille  en 
Løve,  hang  og  knirkede  paa  sine  Hængsler. 

Der  lod  Hovslag  af  Heste  i  den  stille 
Gade,  og  da  Gustav,  som  var  i  Færd  med 
at  aabne  Porten,  vendte  sig  om,  saa'  han 
nogle  Ryttere  komme  travende.  De  gjorde 
Holdt  og  raabte  ham  an 

»Hallo  Du  der,  skynd  Dig  og  luk  op, 
og  sørg  for  Staldrum  og  Foder  til  vore 
Heste;  vi  selv  kan  vel  nok  faa  Xattely 
og  nogen  Aftensmad  her  i  den  gamle  Rede.« 

Gustav  foer  sammen,  det  varme  Blod 
skød  op  i  hans  Kinder  og  Pande  og  su- 
sede for  hans  Øren  —  han,  Vasaernes  Æt- 
ling, blev  taget  for  en  Staldkarl 

Et  forbitret  Svar  svævede  ham  paa  Læ- 
berne, men  de  fremmede  var  allerede  af 
Hestene.  Han,  der  førte  Ordet  og  lod  til 
at  være  den  fornemste,  kastede  uden  vi- 
dere Tøjlerne  til  Gustav  og  lod  ham  staa 
med  dem  over  Armen,  mens  han  og  hans 
to  Ledsagere  gik  ind  i  Huset,  hvor  de  i 
den  bælmørke  Forstue  gav  sig  til  at  raabe 
og  banke  med  deres  Sværdhefter,  indtil 
den  forskrækkede  Vært  omsider  viste  sig 
i  en  meget  let  Paaklædning  med  et  tændt 
Lys. 

Et  Øjeblik  efter  kom  han  farende  ud  i 
Gaarden.  »St.  Nicholas,  min  Skytshelgen 

forbarme  sig  over  mig!  Er  ikke  den  for- 
dømte Willibald  just  i  denne  Aften  rendt 
sin  Vej,  og  Heinrich  ligger  derinde  og 
ryster  af  Feber;  hvad  griber  jeg  til  med 
de  uventede  Gæster  paa  denne  Tid?  Aa, 
Hr.  Gustav  —  godt  at  I  er  her,  I  har 
sikkert  intet  imod  at  give  en  Haands- 
rækning  og  fortjene  en  god  Drikkeskilling 
—  om  I  vil  staa  mig  bi  til  Heinrich  den 
Æsel  igen  kommer  paa  Benene,  skal  jeg 
rigelig  forskylde  eder  derfor  —  —  hor, 
nu  raaber  de  igen  — « 

Gustav  bed  sig  i  Læberne,  i  sin  Harme 
var  han  lige  ved  at  slaa  Manden,  der  vo- 
vede at  tale  saaledes  til  ham;  men  saa 
huskede  han  pludselig  paa,  at  han  i  et 
helt  Døgn  saa  godt  som  intet  havde  spist, 
alle  hans  Penge  var  slupne  op,  og  Regnin- 
gen for  den  sidste  Uge  havde  han  ikke 
kunnet  betale  der  i  Værtshuset  —  sine 
Bøger  havde  han  maattet  pantsætte  — 
og  skrive  til  Pater  Simon  for  at  bede  om 
yderligere  Hjælp  hos  de  gode  Fædre  i  Thorn, 
der  havde  gjort  saa  meget  for  ham,  und- 
saa  han  sig  for  —  hvad  skulde  han  i  sin 
Nød  gribe  til? 

Han  saa'  sig  om.  Ingen  der  i  Huset 
kendte  noget  til  ham  og  hans  Forhold, 
man  vidste  kun.  at  han  var  en  fattig 
studerende,  og  allermindst  vidste  jo  de 
fremmede  hvem  han  var  —  — 

Saa  tog  han  en  rask  Beslutning,  trak 
Hestene  ind  i  Stalden  og  fodrede  og  van- 
dede dem;  det  var  prægtige  Dyr,  og  han 
lod  kærtegnende  sin  Haand  glide  hen  over 
de  blanke,  glinsende  Halse.  At  sørge  for 
de  ædle  Dyr,  derved  kendte  han  sig  ikke 
nedværdiget,  men  hans  Kinder  brændte 
af  Skam,  da  han  maatte  bringe  Vin  ind 
i  Skænkestuen,  hjælpe  Gæsterne  af  med 
deres  Kapper  og  Vaaben,  og  de  sparkede 
deres  snavsede  Ridestøvler  hen  for  at  han 
skulde  børste  dem,  sendte  ham  frem  og 
tilbage  snart  efter  det  ene,  snart  efter  det 
andet,  og  hele  Tiden  raabte  de,  at  han 
skulde  skynde  sig. 

Og  saa  sulten  han  end  var,  kunde  han 
dog  næppe  faa  en  Bid  ned,  da  den  søvn- 
drukne Pige,  som  var  bleven  kaldt  op  for 
at  tilberede  Aftensmad,  med  et  medlidende 
Smil  satte  en  Portion  hen  foran  ham. 

»I  har  ærlig  tjent  jer  den  til,«  sagde  hun 
—  »spis  nu  blot  alt  hvad  I  kan,  jeg  tror 
saa  vist  intet  I  har  faaet  den  ganske  Dag.« 

»Jeg  har  haft  travlt,«  sagde  han  kort, 
og  blodrod  af  Undseelse  skyndte  han  sig 
bort  med  sit  halvt  tømte  Krus  og  Re- 
sterne af  et  Stykke  Brod  —  han  var  til 
Mode  som  han  skulde  kvæles. 

Han  syntes  han  maatte  gaa  hen  og 
skjule  sig  et  Sted  hvor  ingen  mere  fik 
ham  at  se,  og  med  Fortvivlelse  i  Hjertet, 

forsigtig  som  en  Tyv  næsten  listede  han 
op  paa  sit  Kammer.  Der  kastede  han  sig 
paa  Lejet,  og  slog  føist  en  høj,  skærende 
Latter  op,  men  saa  brast  han  pludselig 
i  Graad  og  borede  sit  Ansigt  ned  i  Pu- 
derne   

Dø  —  var  det  ikke  det  allerbedste  at 
dø?  Hvorfor  kæmpe  et  Liv  i  Nød  og  Mangel, 
et  Liv,  som  dog  ikke  var  til  Glæde  for 
nogen,  allermindst  for  ham  selv?  De  fagre, 
lysende  Drømme  han  havde  drømt,  skulde 
dog  ingen  Sinde  blive  Virkelighed,  alt, 
alt  havde  de  jo  berøvet  ham.  Fædreland, 
Frænder,  Retten  til  at  indtage  den  Plads 
i  Verden,  som  efter  hans  Fødsel  tilkom 
ham,  ja  selv  Midlerne  til  at  vinde  frem 
ad  Lærdommens  Vej!  Han  kendte  Kræfter 
røre  sig  i  sit  Indre,  store  Kræfter  og  Ev- 
ner, en  brændende  Tørst  efter  Kundska- 
ber, Trang  til  at  arbejde  hen  imod  et  be- 
stemt Maal  —  men  ogsaa  her  havde  man 
jo  sørget  for  at  stække  hans  Vinger.  Had 
til  den  Mand,  som  havde  voldt  dette, 
fyldte  til  Tider  hele  hans  Sjæl. 

Aa  —  som  han  havde  anraabt  Gud  og 
den  hellige  Jomfru  om  at  komme  sig  til 
Hjælp,  havde  fastet  og  ofret  Vokslys  paa 
sin  Skytshelgens  Alter,  og  slæbt  sig  paa 
sine  Knæ  hen  ad  Kirkens  Stenfliser!  For 
en  troende  Katolik  var  han;  med  hele  sin 
fra  Faderen  nedarvede  Heftighed,  blandet 

med  Moderens  Inderlighed  i  Følelsen, 
havde  han  kastet  sig  i  Armene  paa  den 
Lære,  i  hvilken  Jesuiterne  havde  opfostret 
ham,  men  det  var  som  om  ingen  længer 
horte  ham,  som  om  hans  Sjæl,  der  higede 
opefter,  bestandig  vendte  tom  og  fattig 
tilbage. 

Og  dog  var  Livet  skont,  tyktes  ham. 
Han  var  endnu  saa  ung,  og  selv  om  Kam- 
pen var  streng,  var  det  alligevel  ikke 
fejgt  at  ville  unddrage  sig  den?  Alt  hvad 
der  boede  i  et  jNIenneske  af  store  og  rige 
Evner,  var  de  givne  for  intet?  Denne 
stormende,  ærgerrige  Stræben  1  ens  Bryst, 
skulde  En  døde  hen,  usselt  og  fejgt  give 
Spillet  op,  inden  det  endnu  ret  var  be- 
gyndt? 

Han  hævede  Hovedet  og  saa'  op  til 
Stjernerne,  som  var  begyndt  at  tændes 
deroppe  paa  Himmelhvælvet.  Aftenstjer- 
nen skinnede  saa  klar  og  blank  som  et 
funklende  Øje  lige  ned  til  ham;  han  maatte 
tænke  paa  sin  Moder,  maatte  mindes  en 
Aftenstund,  da  han  havde  staaet  ved  hen- 
des Side  som  lille  Dreng  og  stirret  op  til 
de  lysende  Kloder,  og  hun  havde  talt  om 
hvorledes  hans  Fader  i)lejede  at  udgranske 
deres  Gang  og  Indgriben  i  et  Menneskes 
Skæbne.  Og  han  syntes  atter  han  horte 
hendes  milde  Rost  sige,  at  det  at  skulle 
vandre  ad  tunge  og  trange  Livs  veje,  det 

var  en  Lære,  der  tildeltes  En  for  at  prave 
og  styrke  Ens  Mod,  og  at  den,  som  fejgt 
bukkede  under  og  ikke  ejede  Kraft  til  at 
kæmpe  sig  gennem  de  onde  Dage,  fortjente 
ej   de  gode,  naar  Gud  sendte  dem. 

De  onde  Dage  —  ja,  nu  galdt  det  at 
tage  Kampen  op  med  aabent  Vizir,  ikke 
fejgt  at  krybe  i  Skjul.  Tvinge  sin  Stolthed 
til  Tavshed  og  kvæle  de  oprørske  Tanker, 
bringe  Lidelsen  som  Offer  lig  Munken, 
naar  han  hudflettede  sig  med  Svøben  i 
sin  Celle,  og  de  hellige  Martyrer,  naar  de 
gav  deres  Legemer  hen  til  fortærende  Pins- 
ler og  Baalets  Flammer  —  det  maatte 
være  det  rette  Mod,  maatte  vel  være  det, 
der  krævedes! 

I  nogle  Dage,  indtil  den  syge  Kail  igen 
kom  paa  Benene,  hjalp  han  saa  Værten  i 
»Hvide  LøvcK  med  at  sørge  for  de  rejsendes 
Heste,  og  —  helst  om  Natten  naar  ingen 
saa'  det  —  rensede  han  deres  Klæder  og 
børstede  deres  Fodtoj.  Han  tjente  saa 
meget,  at  han  ikke  behovede  at  sulte, 
men  hvad  det  kostede  ham.  Kongesønnen, 
det  anede  de  ikke,  naar  de  ved  Bort- 
rejsen trykkede  nogle  Mønter  i  hans  Haand. 

En  Aftenstund  da  Gustav  sad  oppe  paa 
sit  Kammer,  bøjet  over  sine  Bøger,  ban- 
kede det  paa  Døren.  Det  var  den  kønne 
Marinka   med    de   skælmske    sorte    Øjne, 

Værtens  Datter,  med  et  stort  Brev,  som 
hun  smilende  holdt  op  over  sit  Hoved. 

Han  blev  ganske  bleg.  »Er  det  til  mig?« 
spurgte  han. 

»Om  det  er  —  ja,  vilde  jeg  kanske  ellers 
have  bragt  det  herop?  Og  gode  Efterret- 
ninger er  det,  det  er  jeg  sikker  paa!« 

Gustav  greb  Brevet.  Det  var  omsider 
de  saa  længe  ventede  og  haardt  savnede 
Penge  fra  Sverrig,  der  ved  en  eller  anden 
Misforstaaelse  maatte  være  bleven  sendt 
til  Thorn,  samt  en  længere  faderlig  og 
opmuntrende  Skrivelse  fra  Pater  Simon, 
som  var  vendt  tilbage  fra  sin  lange  Rejse, 
og  antydede  Muligheden  af,  at  han  om 
ikke  lang  Tid  vilde  komme  til  Vilna. 

Gustav  sprang  op,  og  den  unge  Pige, 
som  var  bleven  staaende  mens  han  læste 
Brevet,  lo.  »Naa,  havde  jeg  Ret  eller  ej, 
Hr.  Gustav?  var  det  ikke  gode  Efterret- 
ninger jeg  bragte?« 

»Gode,  jo,  Marinka,  de  allerbedste,  nu 
er  min  Nod  endt  —  for  denne  Sinde!  Og 
hør,  Marinka,  for  det  gode  Budskab  Du 
bragte  mig  skal  Du  have  en  Belønning  — " 
jeg  vil  give  Dig  det  Solvkors,  som  Du 
ønskede  Dig  forgangen  Dag,  da  Bisse- 
kræmmeren var  her  og  krammede  sine 
Varer  ud,  saa  kan  Du  pynte  Dig  med  det 
næste  Gang  Du  gaar  til  Messe  — « 

Marinka   lo    saa   man   saa'   alle  hendes 

skinnende  hvide  Tænder  bag  de  rode  Læ- 
ber, og  Øjnene  lo  med.  »Jeg  bryder  mig 
ikke  om  Sølvkorset,  Hr.  Gustav  —  jeg 
ønsker  mig  noget  ganske  andet  — « 

»Noget  andet?  saa  fordringsfuld  Du  er! 
Og  hvad  skulde  det  da  være,  din  Skælm?« 

Hun  var  gaaet  tæt  hen  til  ham  og 
bøjede  sig  over  imod  ham.  »Kys  mig,'< 
hviskede  hun  og  nærmede  sine  friske,  svul- 
mende Læber  til  hans,  »kys  mig!« 

Lidt  overvældet  og  halvt  frygtsomt  tiyk- 
kede  han  sine  Læber  mod  hendes.  vSaa 
følte  han  to  Arme  om  sin  Hals,  og  en 
blød,  varm  Kind,  som  lagde  sig  mod  hans 
—  Blodet  foer  ham  til  Hovedet,  en  sæl- 
som Forvirring  greb  ham,  det  var  først 
som  om  han  vilde  rive  sig  løs,  men  Pigens 
Øjne  lyste,  hendes  Mund  søgte  atter  hans. 
og  beruset  af  en  hidtil  ukendt  Følelse  lagde 
han  Armen  om  hende,  følte  hvorledes  hun 
gled  tættere  og  tættere  ind  i  hans  Favn 

»Marinka  —  lille  Marinishka « 

Han  havde  ikke  for  tænkt  paa  at  for- 
elske sig  i  hende,  havde  næppe  engang  lagt 
Mærke  til  hvor  køn  og  frisk  hun  var; 
havde  i  det  hele  taget  slet  ikke  tænkt 
paa  at  forelske  sig  i  nogen,  der  havde 
været  saa  meget  andet,  der  optog  ham, 
og  Sansen  for  Kvinder  var  endnu  ikke 
vaagnet  hos  ham.  Nu,  da  der  var  bragt 
ham  de  gode  Tidender  svandt  Bekymrin- 

gerne,  vendte  hans  Mod  tilbage.  Det  var 
som  om  han  var  vaagnet  op  til  noget  han 
ikke  for  havde  kendt,  som  Bolgegang  gik 
det  i  hans  Indre  —  han  fornam  en  plud- 
selig Trang  til  at  være  med  i  Livsglæden, 
fornam  Attraaen  i  sit  unge  hede  Blod, 
der  hidtil  havde  slumret 

Og  Pigebarnet  han  holdt  i  sine  Arme 
var  saa  ung  og  varm!  Han  saa'  paa  den 
brune  Nakke,  hvor  de  smaa  sorte  Krøller 
tittede  frem  under  den  lille  Hue,  mens 
hun  knugede  sig  ind  til  ham,  folte  hendes 
Hjerte  banke  heftigt  mod  sit  —  - — 

»Marinka  —  Marinishka!« 

En  Stund  efter,  da  der  blev  kaldt  paa 
hende  og  hun  med  blussende  Kinder  og 
forpjusket  Haar  rev  sig  los  og  løb  ud  af 
Stuen,  sagde  han:  »Du  skal  have  Solv- 
korset  alligevel!« 

Hun  vendte  sig  om  i  Døren  —  »Jeg 
kommer  igen  —  i  Morgen  —  saa  ofte  Du 
vil  have  det!« 


V. 

fcjrik  d.  Fjortendes  og  Karin  Månsdatters 
Søn  læste  flittigere  end  nogen  Sinde  før. 

Pater  Simon,  hans  gamle  Lærer,  var  i 
Løbet  af  Sommeren  bleven  Forstander  far 
Højskolen  —  eller  Universitetet  —  og 
Jesuiterkollegiet  i  Vilna,  og  nu  boede  Gu- 
stav ikke  længer  paa  Kvistkammeret  i 
»Hvide  Løve«,  men  havde  sit  Ophold  paa 
Kollegiet  tilligemed  de  andre  studerende. 
Bygningerne  med  deres  udstrakte  Gaards- 
rum,  Frugt-  og  Kokkenhaver  laa omsluttede 
af  en  Mur,  ligesom  et  Kloster;  i  en  af  Side- 
fløjene laa  Elevernes  smaa,  cellelignende 
Rum,  i  en  anden  de  store  Læresale,  For- 
standerens og  Lærernes  Boliger,  og  i  de 
lavere  Længer  og  Tilbygninger  fandtes 
Køkken  og  Forraadskamre,  det  hele  dan- 
nede som  en  lille  Verden  for  sig,  hvorfra 
Stadens  Larm  og  travle  Færdsel  var  lukket 
ude. 

For  Gustav,  Kongesønnen,  var  det  som 
om  et  nyt,  rigere  og  lykkeligere  Liv  var 
begyndt. 

Han  kendte  sig  ikke  længer  saa  under- 
lig ensom  og  forladt.  Fra  sin  Moder  havde 

han  hørt;  Kong  Johan  havde  skænket  sin 
Broders  Enke  Liuksala  Kongsgaard  i  Fin- 
land, og  da  hun  omsider  havde  faaet  sin 
Søns  Opholdssted  at  vide,  havde  hun  i 
Smug  sendt  ham  baade  Breve  og  Penge, 
Breve,  der  aandede  den  dybe  Længsel  hun 
følte  efter  sit  Barn.  Og  nu,  da  han  igen 
sad  oppe  paa  Læresalene  mellem  de  andre 
Elever,  befriet  fra  Fattigdommens  tryk- 
kende Byrde,  nu  var  Ydmygelserne,  For- 
nedrelsen glemt,  og  hans  videbegærlige 
Aand  kunde  igen  frit  hæve  sig  til  de  høje, 
lysende  Tinder,  til  Verdener,  som  Viden- 
skaben aabnede  den. 

Ingen  Steder  var  der  vel  heller  bedre 
Lejlighed  til  at  erhverve  sig  Kundskaber 
end  her. 

Jesuiterne  sad  paa  den  Tid  vel  nok  inde 
med  den  højeste  Oplysning,  de  var  Fyr- 
sternes Skriftefædre,  deres  Raadgivere, 
som  Statsmænd,  Læger,  Ungdommens  Op- 
dragere —  i  alle  Stillinger  traf  man  dem, 
det  gav  den  verdslige  Magt  ved  Siden  af 
den  gejstlige,  og  denne  Magt  galdt  det  jo 
fremfor  alt  at  fæstne  og  udstrække  ved 
at  erhverve  sig  Herredommet  over  Sin- 
dene. Særlig  maatte  dette  gælde  for  en 
Mand  med  Pater  Simons  brændende  Ær- 
gerrighed og  Stræben  efter  personlig  Magt, 
og  han  søgte  derfor  ogsaa  som  Lærer  frem- 
for alt  at  faa   Indflydelse    over  de  unge. 

Selv  var  han  af  fremragende  Begavelse, 
havde  studeret  ved  Universitetet  i  Paris 
og  var  i  Besiddelse  af  en  Verdensmands 
hele  Dannelse,  og  hans  Bestræbelser  gik 
ud  paa  at  bibringe  de  unge  studerende 
saa  mange  og  vidtstrakte  Kundskaber 
som  muligt,  alt  efter  enhvers  Evner.  Men 
han  lagde  ikke  gerne  Baand  paa  dem;  han 
viste  dem  tværtimod  altid  Overbærenhed, 
og  hans  Myndighed  havde  et  Skin  af  Fa- 
derlighed, der  netop  maatte  vinde  deres 
Tillid,  og  var  beregnet  paa  at  bøje  deres 
Vilje  ind  under  hans. 

Som  Opdrager  og  Leder  af  Ungdom- 
men havde  han  da  ogsaa  erhvervet  sig  et 
Ry,  der  gjorde,  at  mangfoldige  Adels- 
mænd betroede  ham  deres  Sønner,  og  flere 
og  flere  strømmede  til  for  at  studere  un- 
der ham  og  hans  lærde  Medhjælpere. 

Kemien  var  paa  den  Tid  en  udbredt 
Videnskab,  der  talte  mange  Dyrkere. 
Navnlig  havde  Alkymi,  dette  Aarhundre- 
dets  store  Sporgsmaal  der  satte  Sindene 
i  vild  Bevægelse,  i  Forening  med  Astro- 
logi fundet  mange  Tilhæ.ngere  ogsaa  blandt 
de  unge  studerende,  og  Gustav  Erikson, 
med  sin  Hang  til  Mystikken,  der  gjorde 
sig  gældende  ved  Siden  af  de  skolastiske 
Lærdomme,  var  en  af  de  ivrigste.  Han  sys- 
lede ofte  halve  Dage  i  Laboratoriet,  anstil- 
lede kemiske  Forsøg,  og  sad  mangen  Gang 

til  langl  ud  paa  Natten  og  læste,  og  gjorde 
astronomiske  Beregninger  ligesom  hans 
Fader  havde  gjort  —  der  var  jo  saa  vid 
en  Mark  for  Ens  Gransken,  Tanken  havde 
saa  frit  Spillerum. 

Derimod  var  det  ikke  ofte  han  tog  Del 
i  Kammeraternes  Lystighed,  naar  de  fej- 
rede en  eller  anden  P'ridag  nede  i  Byen. 
Til  Tider  gik  han  med  blot  for  at  slippe 
for  deres  Drillerier,  og  det  var  næsten  paa 
Trods  at  han  stemmede  i  med,  naar  de 
gantedes  med  de  muntre  Pigeborn  de  fik 
fat  i.  — 

Han  syntes  kun  de  var  lidet  attraa- 
værdige  med  deres  stojende  Latter  og  Fag- 
ter, ja  at  de  næsten  blev  hæslige,  disse 
hede,  rødblussende  Kvinder  i  deres  løs- 
slupne Vildskab  —  han  fik  mere  Lyst  til 
at  slaa  end  til  at  kærtegne  dem. 

De  andre  lo.  »Junkeren  er  kræsen,  han 
vil  have  finere  Kost!«  sagde  de. 

»Ja,«  sagde  Gustav,  »jeg  ækles  ved  disse 
Piger  med  deres  plumpe  Lader  — -  lad  os 
være  dem  foruden.« 

»Bah  —  de  er  Kvinder  og  vi  er  hver- 
ken Klerke  eller  Munkel«  sagde  Stanilaus 
Laputkin.  Han  var  af  en  gammel  lithau- 
isk  Adelsslægt,  der  inden  Lithauen  blev 
forenet  med  Polen  havde  været  mægtig 
og  anset,  men  nu  var  temmelig  forarmet 
og  ikke  længer  spillede  nogen  Rolle.  Op- 

vakt,  dristig  og  sorgløs  var  han,  uden  Ro 
og  Stadighed,  men  til  Trods  herfor  havde 
han  sluttet  sig  en  Del  til  Gustav,  hvem 
han  i  sit  stille  Sind  saa'  op  til,  selv  om 
han  ikke  sjældent,  ligesom  de  andre,  gjorde 
ham  til  Skive  for  smaa  Drillerier  og  An- 
greb. 

»Klerke  og  Munke  —  nej,  det  kan  ikke 
begæres  af  os,  at  vi  skal  aflægge  Kyskheds- 
Løftet  endnu  forinden  vi  véd  hvad  det 
ret  betyder,«  raabte  en  lille  lyshaaret  Ty- 
sker, som  var  bestemt  for  Klosteret,  men 
som  altid  var  den  vildeste  i  et  lystigt  Lag. 

>>Ja,  men  der  indprentes  os,  at  vi  skal 
fore  et  rent  og  pletfrit  Levned,  og  Junker 
Gustav  holder  sig  Læren  efterrettelig  — 
han  torrer  sig  omhyggeligt  om  Munden, 
om  han  skulde  komme  for  Skade  at  kysse 
et  Pigebarn!« 

Gustav  lo  med  de  andre,  men  han  blev 
blussende  rod  —  han  tænkte  paa  Marinka. 

Det  var  dog  langtfra  altid,  at  han  fandt 
sig  i  Drillerier  eller  tillod  at  man  kom  ham 
for  nær.  Til  Tider  hyllede  han  sig  i  kold 
og  stolt  Tilbageholdenhed;  en  Dag  da  en 
ung  Polak  i  Kaadhed  havde  tirret  ham, 
sprang  han  pludselig  los  paa  ham  og  greb 
ham  i  Brystet,  purpurrod  af  Vrede  og  med 
flammende  Øjne.  »Taler  Du  paa  den  Vis 
til  mig  skal  Du  tugtes,«  raabte  han  og 
rystede  ham.  »Jeg  dræber  Dig  heller  end 

jeg  taaler  det!«  De  andre  maatte  skille 
dem  ad. 

Paa  Kollegiet  kaldte  man  for  Spøg 
Gustav  den  anden  for  »Paracelsus«. 

Pater  Simon  smilede.  Ynglingen  der- 
oppe fra  det  fjerne  Nord  var  hans  bedste, 
hans  kæreste  Elev.  Ikke  havde  han  dog 
bestemt  ham  for  den  gejstlige  Stand,  ikke 
heller  var  det  som  Videnskabens  Dyrker 
han  mente,  at  han  skulde  komme  til  at 
udmærke  sig  —  han  havde  andre  Planer 
med  den  landflygtige  Kongesøn. 

En  Vinterdag  med  en  haablos  Regn  og 
Taage,  der  steg  op  fra  Floden  og  hyllede 
dens  Bredder  som  i  et  uigennemtrængeligt 
Slør,  lod  Jesuiten  sin  Myndling  kalde. 

Kollegiets  Forstander  var  ikke  alene, 
der  var  en  fremmed  hos  ham,  en  høj  ma- 
ger Mand  med  et  skarpt,  gennemtrængende 
Blik,  der  fæstede  sig  paa  den  indtrædende 
Yngling  og  vedblev  at  hvile  paa  ham. 

»Det  er  ham  —  I  ser  her,  Kong  Erik  d. 
Fjortendes  Son,«  sagde  Pater  Simon  og 
lagde  sin  Haand  paa  Gustavs  Skulder. 
Der  var  en  sælsom  alvorlig,  næsten  høj- 
tidelig Klang  i  hans  Røst,  og  Gustav  foer 
sammen  og  skiftede  Farve,  da  den  frem- 
mede, en  ældre  Mand,  boj  ede  sig  for  ham. 

»Jeg  hilser  eder.  Kongesøn,«  sagde  han. 
»Min  Frænde  og  fordums  Vaabcnbroder 
var  eders  Herre  Faders  bedste  Ven,  han 

tjente  Kong  Erik  tro  indtil  Doden!  Alt, 
ja  selv  Livet  vovede  han,  da  Ulykken 
havde  ramt  hans  Herre  og  Ven,  for  at 
skaffe  ham  hans  Frihed  og  Krone  tilbage, 
og  selv  om  det  ej  lykkedes,  saa  lever  der 
en  Arving  til  denne  Krone  —  vi,  som  blev 
tilbage  har  endnu  en  Sag  at  kæmpe  for!« 

Gustav  stod  forvirret  og  saa'  fra  den 
ene  til  den  anden.  >^Jeg  —  jeg  forstaar 
eder  ikke,«  stammede  han. 

»Nej,«  sagde  Pater  Simon,  »men  Du  skal 
erfare  hvad  det  gælder.  Denne  Mand,  som 
her  staar  for  Dig,  Roger  Fourmont,  er  en 
Frænde  af  den  tapre  franske  Adelsmand 
(Charles  de  Mornay,  som  i  sin  Tid  glim- 
rede ved  din  Faders  Hof,  og  som  i  Aaret 
1574  maatte  bøde  med  Livet  for  sin  Tro- 
skab imod  ham,  da  han  for  at  befri  ham 
havde  stiftet  en  Sammensværgelse,  der  gik 
ud  paa  at  styrte  Kong  Johan  — « 

»Og  gere  ham  uskadelig  for  stedse,«  faldt 
l'ourmont  ind.  »Planen  skulde  udfores 
under  en  Fest  paa  Stockholms  Slot  mens 
nogle  af  de  nys  ankomne  Skotter  dansede 
en  Sværddans,  og  skulde  visselig  med  den 
hellige  .Jomfrus  Bistand  være  lykkedes, 
om  ej  et  Par  af  dem,  Hugh  Cåhun  og 
Gilbert  Balfour  havde  sladret  af  Skole. 
De  fik  deres  Straf,  men  det  kostede  den 
ædle  de  Mornay  hans  Hals.« 

Pater  Simon,  der  ikke  holdt  af  at  blive 

afbrudt  naar  han  laUe,  rommede  sig.  -I 
Sverrig,«  vedblev  han,  »synes  Hadet  I  il 
Johan  at  vokse,  og  der  har  nu  dannet  sig 
et  Parti  af  misfornøjede,  der  har  til  Hen- 
sigt at  hævne  Kong  Eriks  Mord  og  gen- 
indsætte hans  Born  og  Arvinger  i  deres 
fulde  Rettigheder  —  hæve  hans  Son  paa 
Tronen  I  Fra  at  ville  en  Ting  og  indtil 
Maalct  er  Vejen  stundom  lang,  dog  —  ar- 
bejdes der  i  Alvor  paa  en  Sag,  skyes  intet 
Middel,  ingen  Hindring,  da  skal  den  vel 
omsider  lykkes.  Men  Forsigtighed  kræves, 
i  det  skjulte  maa  der  virkes;  jeg  har  da 
og  ment  det  var  rettest  forst  nu,  da  Du  er 
moden  nok  til  selv  at  dømme,  at  tale  til 
Dig  om  disse  Ting,  der  kun  er  for  det 
inderste  Lønkammer,  tale  til  Dig  om  dit 
høje  Kald.« 

Gustav  var  traadt  et  Skridt  tilbage. 
»Mine  Rettigheder  —  mit  Kald  —  Konge 

skulde  jeg  da  være,  jeg? «  Det  var 

som  havde  han  Møje  med  at  faa  Ordene 
frem.  Læberne  bævede 

>^Ja,  Gustav  Erikson,  saa  vist  som  Du 
engang  kaaredes  dertil  og  under  Jubel 
hyldedes  af  det  svenske  Folk  I«  udraabte 
den  ivrige  Franskmand  og  hævede  Haan- 
den.  »Et  Arverige  blev  Sverrig  under  Gu- 
stav Vasa,  da  Tronfølgen  paa  Rigsdagen 
i  Vesterås  1544  fastsloges  efter  Første- 
fødselsretten blandt  Kongens  mandlige  Af- 

kom,  og  Erik  hyldedes  som  Kronprins. 
Hans  var  Riget  efter  Faderens  Død,  og 
hans  Æt,  ikke  Tronrøveren  Johans  er  det, 
som  bør  herske  i  Sven'ig!  Og  det  skal  I 
vide,  at  end  har  Folket  ej  glemt  den 
haarde  Medfart  Kong  Erik  led,  end  har 
han  Venner  og  Tilhængere  saavel  i  som 
uden  for  Riget;  nys  har  svenske  Flygt- 
ninge søgt  Bistand  til  Forehavendet  hos 
Kong  Henrik  i  Frankrig,  hvorhen  ogsaa 
jeg  nu  drager,  og  Zar  Ivan,  Johans  Fjende, 
vides  at  væie  rede  til  at  komme  Erik  d. 
Fjortendes  Søn  til  Hjælp  i  hans  Fordrin- 
ger paa  Sverrigs  Trone  —  dog  først  maa 
eders  egen  Mening,  eders  egne  Ønsker  ken- 
des af  eders  Venner,  derfor  kom  jeg  hid.« 

»Om  jeg  var  Kaldet  voksent.  Ansvaret 
—  jeg  spurgte  ej  mig  selv  derom,  ingen 
Tid  var  sligt  i  min  Tanke  — « 

Pater  Simon  lagde  sin  faste,  varme 
Haand  paa  Ynglingens  smalle,  hvide  Fingre, 
der  klamme  og  skælvende  omfattede  Ryg- 
gen af  Stolen,  til  hvilken  han  lænede  sig. 
»Er  Du  sikker  derpaa,  min  Son?  Sikker 
paa,  at  Du  ej  i  din  Sjæls  lønlige  Vraa 
rummede  Haabet  og  Ønsket  om  at  gen- 
vinde hvad  Du  har  tabt?  Højen  Byrd  fø- 
der høje  Tanker,  Ørnen  fra  de  mægtige 
Klippetinder  lærer  ingen  Sinde  at  krybe 
møjsommeligt  hen  ad  Jorden,  sent  eller 
tidligt   vil    dens   Vinger   folde    sig   ud   til 

Flugt.  Ansvaret  frygter  Du  —  ingen  ret- 
sindig Fyrste  besteg  vel  en  Trone,  uden 
at  fole  dette  Ansvar,  dog  tager  han  Kraf- 
ten til  at  bære  det  fra  den  Gud,  som  satte 
ham  paa  den  ophøjede  Plads.« 

Kongesønnen  svarede  ikke,  han  stod 
med  sænket  Hoved.  Pludselig  saa'  han  op 
—  Øjnene  lyste. 

»Ja,  om  det  var  Gud  selv,  der  satte  En 
paa  den  — « 

»Vilde  Du  tvivle  derom,  Gustav  Erikson, 
om  Sagen  lykkedes?  Gud  er  den  styrende, 
vi  er  kun  hans  Redskaber.« 

Gustav  tog  sig  med  Haanden  til  Pan- 
den. »Ja,  ja,«  sagde  han  og  stirrede  frem 
for  sig. 

Jesuiten  og  Fourmont  vekslede  et  Blik. 

Pater  Simon  bøjede  Hovedet  tæt  hen 
til  sin  Myndlings.  »Kongetanken  —  den 
store  Kongetanke  —  grib  den,  hold  den 
fast!«  sagde  han  med  dæmpet  Rost  og 
funklende  Øjne.  »Visdom  skal  der  til  for 
at  herske,  men  Tid  og  Erfaring  vil  skænke 
Dig  den,  og  gode  Raadgivere  vil  staa  ved 
din  Side  for  at  vejlede  din  Ungdom,  hvad 
frygter  Du  da?  Kronens  mægtig  dragende, 
lokkende  Glans  er  saa  vist  ej  til  Skin 
alene,  sod  er  Magten  naar  den  øves  for 
at  tjene  de  rette  Formaal,  øves  for  at 
lede  de  mange  Sjæle  der  gives  i  vor  Haand 
paa  den  rette  Vej;  skøn  F^orvisningen  om. 

at  ej  alene  med  Sværdet  skal  der  strides, 
at  Aandens  Herredomme  er  det,  som  skaf- 
fer os  Sejren  og  forer  os  til  det  endelige 
Maal  for  vor  Stræben,  dette  Maal,  som 
visselig  ej  er  den  jordiske  Højhed  og  Stor- 
hed alene  — «  han  brod  pludselig  af,  og 
tilføjede  lidt  efter  i  sin  sædvanlige  Tone: 
»Men  det  er  ej  Meningen  at  trænge  ind 
paa  Dig,  min  kære  Son,  Tid  skal  Du  have 
til  at  samle  Dig  og  bede  Gud  og  St.  Josef, 
din  Skytspatron,  oplyse  og  vejlede  Dig!« 

»Og  hvad  kræves  saa  indtil  videre  af 
mig?« 

»Intet,  vi  andre  handler  for  Kong  Eriks 
Søn,«  Franskmanden  lagde  Haanden  paa 
sit  Bryst.  »I  har  kun  at  vente  og  holde 
eder  beredt,  og  saa  gribe  til,  naar  Stunden 
er  dei.  Gennem  en  af  vore  Venner  her  i 
Staden,  Pontus  Jonson,  en  svensk  Mand 
hvis  Fader  forst  tjente  under  gamle  Kong 
Gustav,  eders  Farfader,  og  senere  blev 
adlet  af  Kong  Erik,  vil  I  kunne  skaffe 
eder  Underretning  om,  hvorledes  Sagerne 
staar,  han  er  en  af  de  indviede.« 

Pater  Simon  nikkede  bifaldende.  Gu- 
stav hørte  ikke  længer  efter  hvad  der  blev 
sagt,  han  stod  som  en  der  dromte  og  sva- 
rede næppe.  Da  Døren  derpaa  havde 
lukket  sig  efter  ham,  der  var  tumlet  ud 
som  en  beruset,  saa'  Jesuilen  og  Four- 
mont  atter  ])aa  hinanden. 

»Kan  hænde  det  dog  kom  ham  noget 
for  brat,«  sagde  Franskmanden. 

»Aa  ja/<  sagde  Paler  Simon  eftertænk- 
som. 

»En  vakker  Yngling  tykkes  han  mig 
ellers,  han  har  et  ædelt  Aasyn  og  er  ej 
uden  Anstand,  endog  han  kun  er  klejn 
og  end  ej  fuldvoksen.  Hvad  ellers  bor  i 
ham  og  hvad  der  kan  venles  af  ham  ken- 
der I,  ærværdige  Fader  bedre  end  jeg  eller 
nogen  anden  —  det  er  paa  eders  Dom 
der  bygges.« 

»Ja  vist,  og  ikke  tror  jeg  han  vil  skuffe 
Forventningerne,  der  stilles  til  ham.  Han 
har  rige  Evner,  om  han  kun  lærer  at 
bruge  dem  paa  rette  Vis,  er  ej  heller  uden 
Ærgerrighed,  endog  kun  lidet  klog  paa 
Livets  Krav,  stolt  naar  det  gælder,  men 
let  nok  at  bøje  naar  en  forst  ret  for- 
staar  hans  Natur  — « 

Roger  Fourmont  nikkede  med  et  lille 
Smil.  »Saalunde  som  I  gør  det,  ærværdige 
Fader,  ja  —  og  I  vil  begribeligvis  folge 
ham  og  staa  ved  hans  Side  som  hans 
Raadgiver  og  Vejleder,  om  det  kommer 
dertil,  at  han  bestiger  sin  Faders  Trone, 
og  I  vil  endnu  kunne  opnaa  at  se  Sver- 
rigs  Rige  vende  tilbage  til  vor  hellige  Kir- 
kes Moderskød!« 

Jesuiten  tilkastede  ham  et  hastigt  Blik. 
»Fremtiden,  kære  Herre,  er  en  lukket  Bog,« 

sagde  han  og  trak  paa  Skuldrene,  ->om 
hvad  der  senere,  ad  Aare  vil  kunne  ske, 
derom  kan  vi  tale  en  anden  Gang.«  — 

Da  Gustav  var  bleven  alene,  var  det 
ham  umuligt  at  samle  sine  Tanker,  hans 
Hoved  værkede,  han  kendte  sig  forvirret, 
næsten  forskrækket. 

Hans  Faders  Rige,  skulde  han  alligevel 
af  Forsynet  være  bestemt  til  engang  at 
tage  det  i  Arv?  Den  gyldne  Kongekrones 
Glans,  som  vinkede  derude  i  det  fjerne, 
drog  den  ham  med  hin  sælsomme  Magt, 
som  er  i  Stand  til  at  trodse  alle  Hindrin- 
ger? Var  det  ikke  lige  saa  meget  Skræk 
som  Glæde  han  følte  ved  de  Udsigter,  der 
med  ét  havde  aabnet  sig  for  ham? 

Han  vidste  det  næppe  selv,  men  — 
denne  Vaklen,  denne  Toven  —  var  det 
en  kongebaaren  Sjæl,  der  tvivlede  om  sig 
selv? 

Og  hvorfor  ønskede  de  ham  egentlig  til 
Konge?  Var  det  Meningen,  at  han  som 
en  viljeløs  Dukke  skulde  løftes  op  paa 
Tronen  og  siden  behandles  derefter?  Mag- 
ten var  sod,  sagde  Pater  Simon  —  ja,  om 
den  virkelig  lagdes  i  Ens  Haand,  om  En 
virkelig  lig  Ørnen  hævede  sine  Vinger  til 
Flugt,  sprængte  alle  Baand  og  Lænker 
—  —  Tanken  derom  berusede  ham,  det 
var  som  om  det  ene  straalende  Billede 
drog  ham  forbi  efter  del  andet  og  blæn- 

dede  ham  ved  sin  Glans;  Porten  lil  alt 
(let  tænktes  og  drømtes  Vidunderland 
sprang  ligesom  op  paa  vid  Gab,  og  lod 
ham  se  ind  i  en  rig  og  herlig  Verden,  en 
Verden,  hvor  paa  hans  Bud  et  Samfund 
skabtes  frigjort  og  forædlet,  et  Samfund, 
hvorfra  Nød  og  Mangel  skulde  være  band- 
lyst og  Armods  hæslige  Pjalter  dækkede, 
og  hvor  Tusinder  af  Sjæle  løftedes  og  ba- 
res mod  Lykken  — 

Og  hvor  hojt,  hojt  oppe  over  det  alt 
sammen  Korset  lyste  med  sin  Straaleglans 
og  pegede  mod  Himlen  —  der  hvor  den 
evige  Livsens  Krone  skulde  gribes! 

Han  gik  omkring  som  en,  der  ikke  er 
ret  vaagen.  Blikket  søgte  op  til  de  lysende 
Stjerner,  hvis  Gang  hans  ulykkelige  Fader 
havde  gransket;  men  de  gav  ham  intet 
Svar! 

Pater  Simon  overlod  ham  til  sig  selv, 
han  nøjedes  med  at  iagttage  ham.  Four- 
mont,  der  alt  syntes  at  se  den  vordende 
Konge  i  ham,  havde  endnu  en  Gang  talt 
med  ham  i  Jesuitens  Nærværelse,  og  var 
nu  efter  Bestemmelsen  draget  til  Frankrig. 


VI. 

Cju  Aftenstund  i  Slutningen  af  Vinte- 
ren bankede  Gustav  Erikson  paa  Døren 
til  et  af  de  gamle,  noget  forfaldne  Huse  i 
en  af  Byens  Udkanter. 

»Bor  her  en  Pontus  Jonson?«  spurgte 
han  en  ældre  Kvinde  med  et  fortrædeligt 
Ansigt,  som  omsider  lukkede  op. 

»Ja  vist,  men  om  han  er  til  Huse  i 
Aften  véd  jeg  ej.«  lød  Svaret.  'I  kan  gaa 
ovenpaa  og  se  ad.« 

Gustav  stolprede  gennem  en  bælmork 
Gang  og  op  ad  en  knagende  Trappe;  et 
Lysskær  faldt  ud  gennem  en  Dør,  som 
var  bleven  aabnet  deroppe,  og  en  blød 
kvindelig  Stemme  spurgte,  om  der  var 
nogen.  Et  Øjeblik  efter  stod  Ynglingen 
foran  en  ung  Kvinde,  som  holdt  et  tændt 
Lys  i  Haanden,  og  i  dets  flimrende  Skær 
saa'  hun  paa  ham. 

Paa  hans  Forespørgsel  om  Pontus  .Jon- 
son  svarede  hun,  at  hendes  Fader  ikke 
var  hjemme,  men  —  tilføjede  hun  lidt 
tøvende,  han  vilde  kanske  vente  paa 
ham 

Gustav  traadte  nærmere,  og  hun  førte 
ham  ind  i  Stuen,  et  stort  Rum  med  hvæl- 
vet Loft,  men  kun  temmelig  sparsomt  ud- 
styret med  Møbler.  Hun  saa'  lidt  usikkert 
og  spørgende  paa  ham,  der  stod  forlegen 
og  tavs  uden  at  vide,  hvad  han  skulde 
sige.  Skønt  der  ikke  var  meget  lyst  i  Væ- 
relset saa'  han  dog  ved  første  Blik,  at  den 
unge  Kvinde  var  smuk,  endog  usædvanlig 
smuk,  høj  og  rank  af  Vækst,  med  et  lille 
fint  Hoved,  der  sad  yndefuldt  paa  den 
slanke  Hals,  og  et  smalt,  noget  blegt  An- 
sigt med  skønne  Træk,  i  hvilket  der  lyste 
et  Par  store,  alvorlige  Øjne. 

»Jeg  véd  ikke,  om  det  kanske  er  eder 
min  Fader  har  ventet,«  sagde  hun,  efter 
at  de  en  lille  Stund  begge  havde  staaet 
tavse,  den  ene  ventende  paa,  at  den  an- 
den skulde  tale.  »Der  kommer  stundom 
fremmede  Mænd  for  at  tale  med  ham  — « 

»Det  var  Jesuiterkollegiets  Forstander 
Pater  Simon,  som  bod  mig  gaa  herhen  — 
jeg  er  fra  samme  Land  som  eders  Fader, 
jeg jeg  kalder  mig  Gustav  Erikson.« 

»Aa,«  der  fløj  en  flygtig  Rødme  over 
hendes  Kinder,  og  hun  bojede  Hovedet. 
»Da  véd  jeg  Besked,  véd,  at  min  Fader 
længe  har  ønsket  at  se  og  faa  eder  i  Tale, 
Herre;  men  just  i  Aften  havde  han  For- 
retninger, der  ej  taalte  Opsættelse  — « 

»I  har  ej  nodig  at  undskylde  det  — 
jeg  kan  vente.« 

»Om  ej  Tiden  vil  falde  eder  for  lang, 
inden  min  Fader  kommer,  I  har  sikkeit 
Forlængsel  efter  at  spørge  nj^t  — «  hun 
saa'  langt  og  deltagende  paa  ham,  og  Gu- 
stav forstod,  at  hun  vidste  hvem  han  var. 

»Saamænd,«  sagde  han  med  sit  lidt  trætte 
Smil,  '>En  lærer  at  give  Stunder,  vænner 
sig  dertil.  Var   I  længe  alt  her  i  Vilna?« 

»Aa  ja.  Min  Fader  har  ellers  flakket  en 
Del  omkring,  og  jeg  har  stundom  fulgt 
ham;  han  fører  intet  roligt  Liv.« 

»Han  kom  nok  hid  fra  Finland?« 

»Ja.  Han  blev  forvist  dertil  sammen  med 
andre  af  Kong  Eriks  Mænd,  der  havde 
staaet  Kongen  nær,  men  fik  senere  Forlov 
til  at  drage  deifra  —  eller  tog  sig  den 
kanske  selv.  Min  Moders  Slægt  i  Sverrig 
er  ham  ikke  god,  for  han  ægtede  hende, 
som  var  af  høj  adelig  Byrd  mod  hendes 
Frænders  Vilje,  men  han  har  end  Venner 
deroppe,  og  haaber  stedse  engang  at  kunne 
vende  tilbage  dertil.  Jeg  selv  mindes  næppe 
mere  det  skønne  Land.« 

»Det  skønne  Land  — «  Erik  d.  Fjortendes 
Søn  sukkede,  mens  han  som  i  Tanker  saa' 
frem  for  sig.  »Nej.  I  har  Ret,  En  mindes 
det  fast  ej  mere!  Og  dog  er  det  stundom 
som  klang  der  kendte  Strenge,  dukkede 
der  Minder  frem  om  noget  En  har  ejet 


78 


engang  —  noget  kært  En  forliste  —  jeg 
tænker,  at  fattigt  vilde  Livet  være  uden 
disse  Minder!« 

Jomfruens  Øjne  modte  hans,  og  han 
tænkte,  at  ingen  Sinde  havde  han  set  saa 
skønne  Øjne  —  saa  rene,  saa  milde  og 
dog  saa  dybe  som  den  stille  Indsos  dunkle 
Vande. 

De  lod  begge  til  at  have  glemt  deres 
Forlegenhed  og  talte  en  Stund  ganske  frit 
og  uden  Tvang  med  hinanden.  Gustav  fik 
at  vide,  at  hun  tidligt  havde  mistet  sin 
Moder  og  nu  levede  ganske  alene  her  hos 
Faderen,  for  hvem  hun  syntes  at  være  alt 
i  Verden.  At  hun  var  bleven  oplært  som  det 
anstod  sig  en  Adelsdame,  skonnedes  snart, 
det  skyldte  hun  Søstrene  i  Klosteret  »Jesu 
hellige  Hjerte«  sagde  hun.  Ret  gammel 
kunde  hun  ikke  være,  tænkte  Gustav, 
næppe  ældre  end  han  selv,  men  hun  lod 
langt  forud  for  sin  Alder  i  Forstand;  naar 
hun  talte  med  sin  bløde,  lidt  dæmpede 
Røst  var  det  paa  slig  en  adstadig,  gammel- 
klog Vis,  at  han  næsten  maatte  smile. 

Og  han  undredes  ikke  mindre  derover 
end  over  hendes  Skønhed. 

Det  blev  silde,  og  da  hendes  Fader  be- 
standig ikke  kom,  maatte  Gustav  til  sidst 
tage  Afsked  og  gaa.  Men  ret  længe  va- 
rede det  ikke  inden  han  kom  igen,  og  da 
tog  Pontus  Jonson  selv  imod  ham. 

Det  var  en  hoj  mager  ]Mand  med  et 
Par  kloge;,  ildfulde  Øjne;  han  talte  og  be- 
vægede sig  paa  en  ivrig,  rastlos  Maade, 
som  om  han  hele  Tiden  havde  Hastværk, 
og  hvert  Øjeblik  rejste  han  sig  og  gik 
frem  og  tilbage  over  Gulvet.  Han  saa' 
skarpt  og  forskende  paa  Gustav,  saa  længe, 
at  denne  næsten  blev  utaalmodig  og  vendte 
sig  bort;  saa  aabnede  Pontus  Doren  og 
kaldte  paa  sin  Datter. 

»Find  mig  de  Brevskaber,  Cæcilia.« 
sagde  han,  og  tilføjede  saa  med  et  Smil, 
idet  han  vendte  sig  til  Gustav:  »Hun  er 
vant  til  at  hjælpe  mig,  skal  I  vide,  og 
til  at  være  Tolk,  om  det  gores  nodig!  Og 
I  skal  ej  frygte  for  at  tale  i  hendes  Nær- 
værelse, Herre,  for  hun  kender  eder  og  véd 
hvad  der  forer  eder  hid,  og  hun  forstaar 
hvad  just  ikke  alle  Kvinder  gør  —  at  tie.« 

Jomfruen  rodmede,  men  Gustav  skyndte 
sig  at  sige,  at  hendes  Nærværelse  visselig 
ikke  var  ham  til  nogen  Hinder,  og  hans 
Blik  modsagde  ikke  hans  Ord. 

Hun  var  endnu  smukkere  i  det  klare 
Dagslys  end  hin  Aften,  syntes  han,  og  den 
Tænksomhed,  der  prægede  det  unge  An- 
sigt gav  det  kun  en  Tiltrækning  mere. 

»End  spurgte  jeg  intet  fra  Frankrig, 
Gustav  Erikson,«  sagde  Pontus,  »derimod 
hørte  jeg  fra  Finland.« 

»Fra  Finland,«  Gustav  nikkede  med  en 

adspredt  Mine.  han  saa'  paa  Cæcilia,  der 
bladede  i  de  Papirer,  hun  havde  taget 
frem  af  et  Skab. 

»Ja,«  sagde  Pontus  Jonson  lidt  utaal- 
modig,  som  om  han  havde  ventet  større 
Ivrighed  fra  Gustavs  Side.  »I  véd  sagtens, 
at  Statholderen  i  Llfland.  Henrik  Klasson 
Thott,  en  af  eders  Faders  tro  Venner,  kun 
med  Nød  og  næppe  undgik  Fængsling  og 
Død,  og  siden  har  levet  som  i  en  Art  fri- 
villig Landsforvisning  i  P'inland.  Men  Jo- 
hans Spioner  er  virksomme  —  Dod  og 
Fordommeise  over  baade  ham  og  dem! 
Det  opdagedes,  at  der  gennem  Thott  pleje- 
des Underhandlinger  med  de  misfornojede 
i  Sverrig,  saa  fængslede  de  hans  Hustru 
og  Barn,  flere  af  dem  der  tjente  Kong 
Eriks  Sag  har  man  alt  ladet  lide  en  for- 
smædelig Død,  og  nu  kan  sagtens  og  Thott 
selv  vente  at  falde  for  Johans  Morder- 
haand  — « 

»Flere  Ofre  for  min  Faders  ulykkelige 
Sag  —  Gud  og  St.  Josef  vær  mig  naadig, 
hvor  mange  Liv  sattes  ej  alt  paa  Spil  og 
tabtes,  og  nu  flere  —  bestandig  flere^« 
raabte  Gustav  heftigt.  »Hvor  længe  skal 
det  vare  ved?  Lad  det  heller  fare  —  lad 
det  fare  ■ — « 

»Om  intet  voves,  Gustav  Erikson,  da 
er  intet  at  vinde.  For  eder  er  Spillets  Ind- 
sats en  Kongekrone,  for  os  andre  —  Fri- 

hed  og  Forlov  til  at  vende  tilbage  til  det 
Land,  hvor  vi  har  hjemme,  i  Stedet  for 
at  friste  usikre  Kaar  i  Udlændighed  — « 

»Regner  I  Menneskeliv  ior  intet,  Pontus 
Jonson?« 

Pontus  Jonson  trak  paa  Skuldrene.  >>En 
faar  regne  med  andre  Tal,  om  dette  Regne- 
stykke skal  gaa  op.  Herre.« 

Gustav  stod  og  saa'  hen  for  sig,  mens 
baade  Fader  og  Datter  iagttog  ham.  det 
var  som  om  de  begge  sogte  at  læse  i  hans 
Sjæl. 

»Om  jeg  nu  ej  var  den  rette  IMand,« 
sagde  han  pludselig  dærnjDet  og  ligesom 
tovende. 

»Tvivler  11«  Pontus  traadte  et  Skridt 
tilbage. 

»Til  Tider  —  ja.  Var  Tvivlen  ej  i  min 
Sjæl,  da  gik  jeg  frem  ad  Vejen  med  op- 
rejst Pande  og  foruden  Toven.  Men  hvor- 
fra tager  jeg  vel  Forvisningen  om,  at  jeg 
er  den,  som  bor  tage  Kongegerningen  op? 
Tung  vil  Byrden  blive,  der  lægges  paa 
mine  Skuldre  — « 

»Kun  den  fejge  unddrager  sig  Kampen, 
Gustav  EriksonI« 

»Fader,«  Cæcilia  lagde  Haanden  paa 
hans  Arm. 

Men  Gustav  nikkede.  »Eders  Fader  har 
Ret,«  sagde  han,  »lad  ham  kun  tale.« 

»Men   I  er  ikke  fejg!«  raabte  den  unge 

Pige  med  et  tillidsfuldt  Blik,  jeg  véd,  at 
•I  ikke  kan  være  det!« 

»Overfor  en  Fjende  med  Sværd  i  Haand 

—  aa  nej!  Men  der  gives  en  anden  Fejg- 
hed,  naar  En  ligesom  frygter  sig  selv,  fryg- 
ter Kampen  i  sit  eget   Indre  — << 

—  »Og  har  I  da  gjort  det?«  spurgte  hun 
sagte.  »Jeg  mente,  I  just  der  havde  ejet 
det  rette  Mod.« 

Han  tænkte  j)aa  de  trange  Dage  i  Værts- 
huset, da  han  kæmpede  med  sin  Stolthed 
for  at  tjene  til  det  daglige  Brod,  og  folte 
Blodet  stige  sig  til  Hovedet.  »Maaske,« 
sagde  han. 

»Et  Menneske  tor  ej  heller  forringe  sig 
selv,«  vedblev  Cæcilia  uden  at  se  paa  ham 

—  hendes  Fingre  pillede  ved  Papirerne 
paa  Bordet. 

Men  Gustav  undredes  ligesom  forrige 
Gang  —  slig  hun  dog  talte,  dette  pur 
unge  Pigebarn! 

Og  som  om  Faderen  gættede  hans  Tanker 
sagde  han  med  et  Smil,  idet  han  klappede 
hendes  Kind:  »Ja,  der  horer  I  den  sande 
Visdom  forkynde  af  min  Datters  Mund! 
Og  Ret  har  hun.  Et  Menneske  har  lige 
saa  lidt  Ret  til  at  mistvivle  om  sig  selv 
som  til  at  ophoje  sig;  ejer  I  en  Vilje  — 
og  jeg  mener  om  eder,  at  I  gor  det  —  da 
vil  den  sejre  over  Tvivl  og  Betænkelig- 

heder,  og  I  vil  kende  hvad  der  er  eders 
hoje  Kald  og  tage  Gerningen  op!« 

»Men  om  jeg  nu  ej  aleneste  tvivlede  om 
mig  selv,  men  ogsaa  om  min  Ret,  tvivlede 
om,  at  dette  hoje  Kald  virkelig  er  mit? 
Gud  véd,  at  torstet  har  min  Sjæl  efter 
at  hævne  min  Fader,  men  —  i  Smug 
grave  Grunden  under  en  andens  Fodder 
for  at  se  ham  styrte  og  selv  tage  hans 
Plads,  det  huer  mig  kun  lidet.  En  Trone 
bygget  op  ved  List  og  Rænker  tykkes  mig 
maa  vakle  — « 

»Ja,«  raabte  Pontus,  »og  just  derfor  maa 
Johans  Trone  styrte,  det  Kongespir  han 
formastelig  greb  falde  ud  af  hans  Haand! 
Da  Kong  Erik  maatte  frasige  sig  Retten 
til  Tronen,  og  da  Raaderne  underskrev 
Dommen,  der  afsatte  ham  og  skilte  ham 
af  med  hans  Rige.  mener  I  da  ej  man 
havde  tvunget  dem  dertil?  Jeg  siger  eder, 
Gustav  Erikson,  at  længst  har  man  ang- 
ret det  og  lært  at  hade  den  trolose  og 
listige  Johan,  som  blev  Brodermorder, 
siger  eder,  at  Retten  er  eders,  eders  og 
ingen  andens  —  hvi  tor  I  tvivle  derom?« 

Gustav  hævede  Hovedet,  de  store  mørke- 
blaa  Øjne  lyste  pludselig  i  Begejstring  — 

•>0m  det  var  som  I  siger,«  raabte  han, 
'^om  Kaldet  kom  fra  Gud  —  ja,  om  jeg 
havde  Visheden  for,  at  Vejen  jeg  vandrer 
er  hans   naar  jeg   griber  til,   da  var  jeg 

rede!  Ej  skulde  jeg  svigte,  men  fremad 
skulde  jeg  drage  under  hoje  Fanfarers 
jublende  Klang,  stærk  i  Kraft  af  hans 
Vilje,  der  sendte  mig  —  da  var  jeg  eders, 
mit  Liv  var  viet  til  den  store  Gerning, 
vær  sikker  derpaa!«  — 

Da  Pontus  var  bleven  alene  med  sin 
Datter  rystede  han  paa  Hovedet.  »Om 
han  blot  ej  er  en  svagsindet  Taabe,« 
sagde  han  —  »han  klyver  hojt  nok  til 
Vejrs  i  sin  Tale  —  for  hojt  —  det  huer 
mig  ikke.« 

»Aa,  Fader,  lider  I  ham  ikke?  Saa  smuk 
og  beleven  en  Yngling  — ^' 

»Ja  vist,  men  hvad  han  kanske  engang 
vil  blive  til  er  han  allenfaJs  ikke  endnu. 
Paa  én  Gang  stærk  og  dog  svag  tykkes 
han  mig  —  den,  som  fattes  Troen  paa 
sig  selv,  Barnlil,  evner  ej  at  fange  Lykken 
og  holde  den  fast;  den  vil  glide  fra  ham 
—  ja  visselig,  den  vil  glide  fra  ham.« 

Slig  en  sorgelig  Spaadom!  Cæcilia  kunde 
ikke  lade  være  med  at  tænke  derpaa,  tænke 
paa  ham  i  det  hele  taget.  Denne  unge 
Kongeson  fra  det  fjerne  Land,  saa  smuk-, 
saa  ædel  og  ridderlig  af  Tænkemaade.  var 
han  ikke  ganske  som  Prinsen  i  Evcnt>ret, 
der  fik  drage  ud  for  at  vinde  Kongeriget 
og  Prinsessen 

Prinsessen  —  ja.  hvor  var  hun?  — 

Gustav  Erikson  kom  igen,  atter  og  atter 

droges  han  til  det  gamle  Hus  som  af  en 
løndomsfuld  Magt.  Hvilken  der  nu  end 
var  Pontus  Jonsons  egentlige  Bestilling, 
saa  var  han  kun  sjældent  hjemme,  men 
Cæcilia  var  der  altid,  og  Gustav  talte  helst 
med  hende.  Han  led  at  hore  hende  tale, 
han  syntes  det  var  ligesom  at  hvile  ud, 
naar  han  lyttede  til  Klangen  af  hendes 
blode  Rost;  han,  der  ikke  siden  han  var 
Barn  havde  levet  i  en  Kvindes  Nærhed, 
folte  ligesom  Trangen  dertil,  og  han  for- 
nam, at  den  Forstaaelse  han  sogte,  den 
fandt  han  her  hos  hende,  fandt  et  Stotte- 
punkt,  en  Havn,  hvor  alle  vilde,  storm- 
fulde Tanker  gik  til  Ro. 

For  hun  var  saa  ulig  alle  andre,  han 
havde  modt.  Hendes  Sind  var  mildt,  men 
dog  med  et  vist  Præg  af  Alvor,  hun  min- 
dede mere  om  en  stille  Dag  i  Host  end 
om  den  straalende,  sollyse  Dag  i  Vaar, 
hendes  dybe  Ojne  havde  mere  af  Nathim- 
lens Alvor  end  af  Dagens  lyse  Skær  og 
spillende  Liv,  og  han  maalte  stedse  undres 
over,  at  hun  syntes  saa  meget  ældre  end 
hun  var. 

>l  faar  svare  mig  paa  ét.  Jomfru  Cæ- 
cilia,« sagde  han  en  Dag,  da  de  havde 
siddet  en  Stund  og  talt  sammen.  »Har  I 
den  Tro,  at  jeg  ejer  Kraft  og  en  Vilje, 
naar  det  for  Alvor  gælder?« 

»Ja,  visselig  har  jeg  den.« 

»Og  mener  I  som  eders  Fader,  at  jeg 
vilde  kunne  magte  Kongegerningen  om 
den  lagdes  paa  mine  Skuldre?<< 

'^Hvi  skulde  jeg  tvivle,  Gustav  Eriksen?« 
sagde  hun  med  et  Smil.  »Om  I  tog  den  op. 
da  magtede  I  den  og.« 

Han  saa'  paa  hende.  »Jeg  forstaar  det 
ej  —  hvoraf  slutter  I  det?« 

»Noget  siger  mig  det  —  noget  jeg  læser 
i  eders  Blik,  i  eders  Aasyn,  og  fornemmer 
af  eders  Tanker  og  Tale.« 

».Ja,  jeg  taler  visselig  mere  aabent  med 
eder  end  med  de  fleste,  fortror  eder  mere 
end  I  kanske  stundom  skotter  om  at  hore! 
I  er  saa  taalmodig  og  saa  klog,  Cæcilia 
—  véd  I  vel,  at  jeg  har  meget  at  takke 
eder  for.« 

»Mig?  Nu  skæmter  I  sikkert.« 

»Nej,  jeg  taler  i  Alvor.  Jeg  gaar  ingen 
Sinde  fra  eder,  uden  det  tykkes  mig,  at 
jeg  har  taget  noget  med  mig,  er  vorden 
ligesom  rigere,  gladere  og  tryggere  —  ja, 
1  smiler,  jeg  forstaar  kun  lidet  at  tale 
med  Kvinder!  Stundom  har  jeg  tænkt, 
at  I  maa  ligne  min  Moder,  saaledes  som 
hun  engang  har  været  —  kan  hænde  og 
den  Soster  jeg  næppe  mindes  mere.« 

Cæcilias  Blik  hvilede  paa  ham,  det  var 
dugget  af  Taarer.  »Om  I  atter  engang 
kunde  mode  dem,«  sagde  hun  sagte. 

»Om  jeg  kunde  —  ja!«  Hans  store  morke- 

blaa  Øjne  lyste  af  stille  Sværmeri.  »Om 
jeg  virkelig  sad  paa  den  Trone,  hvortil 
de  vil  hæve  mig,  og  ejede  Magten  til  at 
kalde  dem  til  min  Side  —  til  at  skænke 
dem  alle  Jordelivets  Goder  —  visselig  det 
var  skønt!« 

»Ja,«  sagde  Cæcilia.  »Den  hellige  Jom- 
fru forhjælpe  eder  dertil!«  Hun  tænkte 
meget  paa  Gustav  Erikson  og  hun  bad 
for  ham.  Allerede  længe  for  him  saa'  ham 
havde  hun  jo  hort  tale  om  ham,  og  hans 
Skæbne  havde  paa  en  sælsom  Maade  rort 
og  grebet  hende,  ja,  allerede  fra  hun  var 
en  lille  Pige,  der  ikke  havde  megen  For- 
stand paa  sligt,  havde  hun  taget  Parti 
for  den  ulykkelige  Kongefamilie.  I  sit 
stille  Sind  havde  hun  udrustet  den  unge 
Prins,  der  maatte  flakke  landflygtig  om.- 
kring,  han,  der  fodtes  til  at  arve  en  Trone, 
med  alle  en  Helts  Egenskaber,  en  Helt, 
der  tillige  havde  noget  af  Martyrens  Hel- 
genskær over  sig;  hun  havde  dromt  om 
at  se  ham  stolt  og  fri  vinde  sin  Faders 
Rige  tilbage,  og  hun  satte  ham  paa  Tro- 
nen, sejrrig  og  stor,  digtede  ham  ind  i  en 
Verden  af  Herlighed  og  kongelig  Glans, 
og  kransede  ham  med  Glædens  og  Lykkens 
rode  duftende  Roser! 

Og  nu,  da  hun  havde  set  ham,  da 
Drømmebilledet  var  bleven  Virkelighed 
og  den  saa  ofte  udmalede  Skikkelse  stod 

lyslevende  for  hende,  var  hun  ikke  hleven 
skuffet;  hendes  Folelse  for  denne  hendes 
Tankers  Helt,  i  hvilken  der  med  Beundrin- 
gen blandede  sig  en  Slags  om  og  sorgfuld 
Medlidenhed,  var  kun  bleven  valnere; 
selv  det,  at  han  ligesom  syntes  at  til- 
trænge en  Stotte,  en  Spore,  der  drev  ham 
fremad,  gav  ham  jo  kun  et  Krav  mere 
paa  Deltagelse,  syntes  hun. 

Saa  drømte  de  da  videre  disse  tvende, 
han  og  hun,  og  hun  byggede,  maaske 
endnu  ivrigere  end  han,  paa  de  stolte  Byg- 
ninger, de  gyldne  Luftslotte,  der  strakte 
deres  knejsende  Spir  mod  Himlen.  Men 
om  hun  nogen  Tid  saa'  sig  selv  ved  hans 
Side  i  disse  Drommerigets  gyldne  Slotte,  saa 
steg  hun  snart  med  et  Suk  igen  ned  fra  sin 
Plads,  og  satte  Prinsessen,  den  ubekendte, 
som  engang  maatte  komme,  i  Stedet  for! 

En  Dag,  da  Gustav  kom  gaaende  langs 
Muren  uden  for  Kollegiets  Have,  hvor  Vin- 
rankerne ud  paa  Efteraaret  hang  fulde  af 
store  tunge  Drueklaser,  stødte  han  pludse- 
lig paa  Marinka,  som  han  i  længere  Tid 
ikke  havde  set. 

Ellers  plejede  de  af  og  til  at  modes. 
Hun  havde  opsøgt  ham,  naar  han  gik  sine 
ensomme  Vandringer  langs  Floden,  og  i  de 
lune  Hostaftener,  mens  Maanen  stod  blank 
over  Trætoppene  og  spejlede  sig  i  Wiljas 
Vande,    havde  hun  kastet  sig  i  hans  Arme 

og  hidset  hans  Sanser  ved  sine  hede  Kær- 
tegn. INIen  han  havde  ikke  tænkt  synderlig 
paa  hende,  naar  han  var  borte  fra  hende. 
Hun  var  køn,  ung  og  varmblodig  og  det 
havde  som  naturligt  var  vakt  hans  Attraa, 
men  ud  over  det  betod  hun  ikke  noget  for 
ham;  paa  samme  Tid  som  hun  drog  ham 
til  sig,  kunde  han  stundom  kende  et  vist 
Ubehag  ved  hendes  næsten  brutale  Til- 
nærmelser. Han  syntes  selv  det  var  Synd 
imod  hende,  han  saa',  at  hun  paa  sin  Vis 
hang  ved  ham,  og  nænnede  ikke  at  trække 
sig  tilbage  fra  hende,  men  hun  mærkede 
intet,  hendes  Natur  var  dannet  af  et  gro- 
vere Stof  end  at  hun  skulde  have  gjort 
sig  Skrupler  over  sit  Forhold  til  ham. 

Hun  floj  ham  i  Mode,  da  hun  fik  Øje 
l)aa  ham,  straalende  over  hele  det  friske, 
.smilehullede  Ansigt. 

»Aa,  Marinka,  Du  her,«  sagde  han,  just 
ikke  i  den  allervarmeste  Tone. 

»Ja  vist.«  lo  hun.  »Jeg  tænkte  nok,  at 
jeg  engang  skulde  naa  at  mode  Dig  her 
j)aa  dette  Sted,  hvor  Du  maa  komme 
forbi.« 

»Du  skulde  ikke  passe  mig  op  her  lige 
ud  for  Kollegiet,«  sagde  han  gnaven  og 
rystede  hendes  Arm  af  sig. 

»Er  Du  bange  for,  at  nogen  af  Skalde- 
panderne deroppe  skal  se  os  sammen? 
eller  Eleverne  —  aa,  de  Fyre  er  min  Tro 

ikke  for  ærbare,  endog  mange  af  dem  skal 
være  Præster  og  Munke!  Hvorfor  ser  En 
Dig  fast  ikke  mere,  Du  slemme,  slemme 
Mand?  Det  er  sagtens  paa  Grund  af  din 
store  Flid?* 

Hun  klyngede  sig  til  ham  kælen  og  ind- 
smigrende som  en  lille  Kattekilling,  men 
han  gjorde  sig  fri. 

»Det  maa  være  forbi,  Marinka,«  sagde 
han  og  rystede  paa  Hovedet. 

»Hvad  maa  være  forbi?«  spurgte  hun 
og  spilede  Øjnene  op.  »Er  I  vred  paa  mig, 
.Junker  —  Gustav?  har  jeg  fortornet  eder?« 

»Nej,  men  vi  kan  ikke  oftere  modes, 
Marinishka.  Du  er  en  god  Pige,  og  Du 
kan  visselig  finde  Dig  en  Ven,  en  Hjertens- 
kær, som  vil  gøre  Dig  lykkelig  —  hvi  vil 
Du  fare  fort  at  tænke  paa  mig,  som  — « 

»Som  ej  mere  bryder  sig  om  mig  • —  aa 
nej,  jeg  forstaar  det  saare  vel!  I  er  jo  en 
fornem  Herre  —  af  fyrstelig  Byrd  siger 
nogle,  endog  jeg  ikke  véd  hvad  jeg  skal 
tro  derom,«  hun  skod  sin  svulmende  Over- 
læbe trodsigt  frem  og  slog  med  Nakken, 
»og  jeg  er  kuns  en  ringe  Borgerpige!  En 
liden  Stund  har  I  været  den  arme  Ma- 
rinka god,  nu  kedes  I  ved  mig,  saalunde 
gaar  det  jo  her  i  Verden  — « 

»Hor,  Marinishka,  og  vær  dog  saa  for- 
nuftig — « 

»Jeg  elskede  jer  jo,«  hulkede  Marinka. 
>^0g  nu  — « 

»Vær  dog  stille,  Marinka,  og  græd  ikke. 
Forstaar  Du  ikke,  at  vi  har  været  taabe- 
ligé  begge  to,  og  at  det  maa  have  en 
Ende?  Hvad  nytter  det  at  vi  træffer  hin- 
anden mere,  vore  Veje  maa  dog  skilles, 
kan  ingen  Sinde  falde  sammen.« 

INIen  Marinka  græd  og  hulkede  og  saa' 
i  sin  halvt  barnagtige  Sorg  saa  smuk  ud, 
at  Gustav  vilde  have  anset  sig  selv  for 
et  rent  Umenneske,  dersom  han  var  skil- 
tes fra  hende  uden  et  trostende  Ord.  Bag- 
efter harmede  han  sig  over,  at  han  til 
Trods  for  sig  selv,  for  at  slippe  for  hen- 
des Taarer  og  Klager,  endnu  en  Gang 
havde  holdt  hende  i  sine  Arme  og  trykket 
sine  Læber  mod  hendes 

Det  var  svagt  og  fejgt  —  var  grusomt 
imod  hende,  for  han  vidste  jo  dog  kun 
altfor  godt,  at  det  ikke  kunde  blive  ved 
paa  den  Vis  —  han  kunde  ikke  lyve  for 
hende  og  sig  selv 

Og  den  lille  Marinka  begyndte  at  for- 
staa  —  forstaa,  at  det  var  Alvor. 


VIL 

L)et  lakkede  allerede  hen  ad  Vaaren,  da 
en  Klynge  unge  glade  Mennesker  en  Dag 
drog  gennem  Gaderne  i  Vilna. 

Det  var  Videnskabens  Dyrkere,  unge 
studerende,  som  havde  bestaaet  den  aar- 
lige  Prove,  og  hvoraf  mange  nu  forlod 
Skolen  og  Kollegiet.  De  fleste  var  unge 
Adelsmænd,  hvis  Opdragelse  havde  været 
betroet  Jesuiterne,  og  som  nu,  inden  de 
skiltes  fra  Kammeraterne,  vilde  have  sig 
en  Smule  Lystighed. 

Gustav  var  imellem  dem.  Han  talte  og 
lo  ligesom  de  andre,  og  det  var  tydelig 
nok  ham,  der  var  gjort  til  Hovedpersonen 
i  Forsamlingen. 

»Han  skal  hædres  fremfor  nogen  af  os.« 
raabtes  der  —  »vi  faar  gore  Stads  af  den 
hojbaarne  .Junker,  som  med  slig  en  Glans 
har  bestaaet  sine  Examina,  at  han  over- 
straaler  os  alle  til  Hobe,  han,  som  med 
Rette  fortjener  Navn  af  Videnskabens 
Lys  — « 

»Ej,  saa  hold  dog  inde  med  al  den  Snak,« 
afbrød  Gustav  lidt  utaalmodig.  Han  holdt 

ikke  af,  at  de  paa  den  Vis  hendrog  Op- 
mærksomheden paa  ham,  var  for  stolt  til 
at  tage  mod  en  Hyldest,  der  næsten  kunde 
lyde  som  Spot,  naar  den  bragtes  i  slige 
Anfald  af  Kaadhed. 

Stanislaus  Laputkin,  der  gik  ved  Siden 
af  ham,  saa'  smilende  paa  ham.  »Det  er 
alvorlig  ment.  Du  véd  det  jo  saare  vel, 
Gustav  Erikson,  det  ganske  Kollegies 
Stolthed  er  Du  —  nej,  lad  nu  ej  se  den 
Rynke  i  Panden,  kom,  vi  vil  til  »Gyldne 
Ørn«,  den  hjulbenede  Fatter  Stefan  skal 
anrette  et  godt  Maaltid  for  os.  og  saa  vil 
vi  drikke  hinandens  Sundheder  i  den  ædle 
Druesaft  — « 

»Som  den  gamle  Hallunk  ej  skal  have 
Lov  til  at  fortynde  slig.  han  har  for  Skik,« 
sagde  en  ung  Polak. 

Skaren  trak  af  Sted  med  Erik  d.  Fjor- 
tendes Søn,  og  snart  sad  de  alle  bænkede 
i  Skænkestuen  i  »Den  gyldne  Ørn<'.  Sta- 
nislaus holdt  en  lang  Tale  paa  Latin,  men 
blev  hvert  Øjeblik  afbrudt  af  Bifaldsraab 
og  Latterudbrud;  Polakken  sprang  op  paa 
Bordet  for  at  paabyde  Tavshed,  men  blev 
løftet  ned  igen,  skønt  han  sprællede  baade 
med  Arme  og  Been,  og  den  lille  Tysker, 
som  altid  græd  naar  han  havde  drukket 
et  Bæger  eller  to  for  meget,  greb  Lejlig- 
heden til  at  vise  den  buttede  Opvartnings- 
pige nogle   smaa   Opmærksomheder,   som 

hun  besvarede  ved  at  give  ham  et  knal- 
dende  Øredask. 

Tavs  som  Gustav  ellers  var  ved  saa- 
danne  Lejligheder,  udfoldede  han  dog  i 
Dag  sin  hele  Veltalenhed,  og  mens  han 
talte  sig  varmere  og  varmere  flammede 
hans  Øjne,  hans  Kinder  brændte.  Viden- 
skaben var  en  Gudinde,  sagde  han,  hellig 
og  ophøjet,  hendes  Dyrkere  nod  Glæder, 
renere  og  mere  ublandede  end  denne  Ver- 
den kunde  skænke  dem,  fuldt  ulykkelig 
kunde  den  ej  blive,  som  havde  viet  sig 
hende  — 

»Ved  min  Skytshelgen,«  hviskede  Sta- 
nislaus  ham  i  Øret,  »Kongesønnen,  Ar- 
vingen til  en  af  Nordens  ældgamle  Konge- 
troner, priser  dog  vel  ej  alene  den  tørre 
Videnskab,  men  og  det  Kald,  hvortil  han 
fødtes  — « 

»Og  hvad  er  mit  Kald,  Stanislaus?  At 
øve  retfærdig  Hævn  over  min  Faders 
Avindsmand,  se  hans  Blod  flyde  —  hvi 
tover  jeg  da?  At  fælde  ham,  om  det  saa 
skulde  koste  mit  eget  Liv,  burde  være  mit 
Maal,  at  jeg  tover,  vakler,  er  det  Fejg- 
hed?« 

»Tiden  er  ej  endnu,  Gustav  — « 

»Og  vil  den  nogen  Sinde  komme?  Hvor 
gaar  Vejen,  sig  mig  det,  sagtens  er  det 
ikke  den  jeg  folger  nu!  De  store  stolte 
Planer  —  snart  lokker  og  drager  de  mig. 

snart  er  det,  som  gruer  jeg  for  at  gaa 
ind  derpaa  —  Klarhed  —  hvor  faar  jeg 
Klarhed?« 

Stanislaus  rystede  paa  Hovedet. 

»Kom,«  sagde  han,  »vi  vil  ej  drofte  Frem- 
tiden, fortabe  os  i  dens  Syner  — « 

»Om  En  kunde,  Stanislaus,  kunde  lofte 
Sloret  —  Stjernerne  — « 

»Lad  fare  at  gruble  derover,  allenfals  i 
denne  Stund,  Gustav,  og  vær  en  munter 
Svend  med  os  andre!  Nu  vil  vi  kun  nyde, 
beruse  os  i  Glæden  og  i  Druesaften  — -  se 
hvor  gylden  den  blinker  i  de  fyldte  Po- 
kaler —  herlige  Drue!  Om  jeg  skulde 
istemme  en  Sang,  da  blev  det  til  din  Pris, 
Du  som  bringer  Glemsel  for  alle  Sorger 
og  Savn,  stiller  alle  Længsler,  scm  bringer 
Blodet  til  at  rulle  hastigere  i  vore  Aarer, 
farver  Kinden  med  sin  Glod « 

»Og  som  faar  din  Tunge  til  at  lobe  og 
flyde  over  lig  en  Tønde,  naar  Tappen  er 
taget  af  den,«  sagde  Polakken. 

»Vinen  er  min  Tro  god  hos  Fatter  Ste- 
fan i  Dag,«  sagde  en  anden,  en  ung  Adels- 
mand af  en  anset  lithauisk  Slægt,  der 
regnede  deres  Herkomst  fra  en  af  de  aller- 
forste  Fyrster  af  INIasovien.  »Jeg  vil  her- 
efter unde  ham  min  stadige  Sogning.« 

»Men  Du  bliver  her  jo  ikke.  Du  Lykkens 
Skodebarn,  Du  drager  jo  til  dine  Fædres 

Marie  Henckel:  Landflygtig.  7 

Borg  for  at  fælde  Bjorn  og  Vildsvin  i 
Lithaucns  Skove.« 

»Ja,  folg  med,  Slanislaus  —  og  Du,  Gu- 
stav —  Plads  er  der  ved  min  Faders 
Bord,  af  Vildt  er  der  nok  i  Skovene,  af 
Fisk  i  Søerne,  og  herlig  er  Flugten  hen 
over  den  vide  Slette  paa  en  af  vore  smaa 
kraftige  Heste,  intet  kan  lignes  ved  slig 
en  Fart!  Kom  og  prov  —  kom  alle  med!« 

>>Ikke  kunde  det  være  saa  ilde,«  sagde 
Stanislaus,  og  Gustav  nikkede;  han  ret- 
tede sig  i  Sædet  og  drog  Vejret  dybt  og 
langt,  det  var  som  om  han  allerede  for- 
nam Skovens  friske  Sus,  som  om  han 
sprængte  hen  over  Sletten,  en  mægtig 
Trang  til  at  tumle  sit  unge  kraftige  Le- 
geme greb  ham.  og  lod  ham  kende  sig 
som  stænget  inde  i  et  trangt  og  snævert 
Bur! 

Han  blev  ikke  længe  i  det  larmende 
Selskab,  for  Pontus  .lonson  havde  i  al 
Hemmelighed  skikket  ham  Bud  om  at 
komme  did. 

Da  han  traadte  ind  i  Værelset  til  Fader 
og  Datter  med  Glans  i  Øjnene  og  Glod 
paa  Kinderne  efter  den  nydte  Vin,  høj 
og  rank  og  med  loftet  Hoved  i  en  fri  og 
frejdig  Stemning,  der  forst  nu  ret  lod 
hans  Ungdom  lyse  frem,  saa'  Cæcilia  for- 
undret paa  ham,  det  var  som  om  hun 
ikke  kendte  ham 

Saa  skon  havde  hun  ingen  Sinde  set  ham 
—  ja,  det  var  Kongesønnen  i  sin  rette 
Skikkelse  —  Prinsen  i  Eventyret! 

Pontus  trak  nogle  Papirer  frem.  »Disse 
Brevskaber  modtog  jeg  nys  fra  Frankrig 
gennem  Fourmpnt/<  sagde  han,  »og  de 
indeholder,  som  I  vil  se,  vigtige  Efterret- 
ninger, Junker  Gustav.  Kong  Henrik  giver 
Tilsagn  om  sin  Bistand « 

Gustav  skiftede  Farve.  Stod  han  nu 
virkelig  ved  en  Afgorelse? 

»Han  er  ej  uvillig  til  at  sende  en  Flaade 
og  en  Troppestyrke  paa  nogle  tusinde 
Mand  —  at  sige  paa  visse  Betingelser; 
læs  selv,  Gustav  Erikson.« 

Gustav  greb  Papirerne  og  læste.  Saa 
kastede  han  dem  hen  ad  Bordet. 

»Ingen  Sinde  gaar  jeg  ind  paa  de  Vil- 
kaar,«  sagde  han.  »Den  franske  Konge  be- 
gærer, at  Sverrig,  om  det  ved  hans  Hjælp 
lykkes  mig  at  bestige  min  Faders  Trone, 
skal  staa  under  Frankrigs  Overhojhed  — - 
med  andre  Ord,  det  skulde  ophore  at 
være  et  selvstændigt  Rige,  blive  en  Pro- 
vins af  Frankrig!  Og  mener  I,  at  Erik  d. 
Fjortendes  Son  for  den  Pris  skulde  tilkobe 
sig  en  Kongekrone.« 

Pontus  saa'  hen  for  sig,  han  svarede  ikke. 

»Ingen  Magt  skal  bringe  mig  til  at 
handle  som  Forræder  mod  mit  Fode- 
land — « 

»Som  forskod  eder!«  raabte  Pontus. 

»Det  er  enkelt  Mands  Værk,«  sagde  Gu- 
stav stolt  —  >kun  hvad  der  tykkes  mig 
at  være  ret  kan  jeg  gore.« 

»Jeg  vidste  det,«  Cæcilias  Ojne  straalcde, 
som  to  klare  Stjerner  lyste  de  imod  ham. 

»Visselig  er  dcL  stortog  ridderUg  tænkt.« 
Pontus'  Læber  fortrak  sig  lidl.  »Men,  kære 
Herre,  hvor  mange  vilde  vel  i  eders  Sted 
handle  derefter?  Og  —  har  I  I.ov  at  træede 
tilbage  her?« 

»Hvem  skulde  jeg  skylde  noget,  andre 
end  mig  selv?  Det  Folk,  som  ej  kender 
mig,  hvad  kan  det  kræve  af  mig?« 

»Forlad  mig,  Gustav  Erikson,  I  taler 
og  tænker  stundom  paa  en  Vis,  saa  jeg 
har  ondt  ved  at  folge  eder.  Stærke  og 
gæve  Mænd  var  der  stedse  i  gamle  Sver- 
rig,  som  ærlige  Kæmper  stred  de  fra  Old- 
tiden for  at  vinde  Hæder  og  Berommelse, 
og  eders  store  Farfader,  en  ægte  Ætling 
af  en  gammel  Stamme,  der  blev  Landets 
Befrier  og  satte  Kongekronen  paa  sit  Ho- 
ved, mener  I  han  agtede  Herskerens  ]\Iagt 
for  ringe?  Og  kaldte  I  eder  forst  Konge 
i  Sverrig,  gift  med  en  fransk  Prinsesse, 
som  foreslaaet  er  — « 

»Saa  blev  der  vel  Raad  for  atter  at 
brj^de  mit  givne  Ord,  mener   I?« 

»Saalunde  farer  Konger  og  Fyrster  frem 

for  at  befæste  deres  Magt  og  Herredømme 
her  i  Verden,  hvad  andet  — « 

»Men  jeg  spiller  ej  sligt  Rænkespil,« 
raabte  Gustav,  »jeg  kan  ej  give  andet 
Svar.  Hvorlunde  det  saa  ellers  skal  gaa, 
derfor  raader  en  hojere  Magt.« 

Den  ivrige  Svensker  tilkastede  ham  et 
Blik,  der  ikke  var  frit  for  at  rumme  en 
vis  Haan,  mens  han  stod  og  trommede 
med  Fingrene  paa  Bordet  og  bed  sig  i  det 
svære,  graanende  Skæg.  »I  faar  selv  svare 
for  eders  Handlinger,«  sagde  han  og  ry- 
stede paa  Hovedet,  »betænk  det  vel,  for- 
inden den  endelige  Beslutning  meldes 
Fourmont  —  selv  har  jeg  intet  mere  at 
sige  i  denne  Sag,  som  tabtes  fast  forinden 
den  begyndtes.« 

Cæcilia,  som  gik  til  og  fra,  og  med  det 
gamle  Tyendes  Hjælp  syslede  med  Kvælds- 
maden,  saa'  paa  sin  Fader  og  saa'  paa 
Gustav.  »Gustav  Erikson,«  sagde  hun  og 
rakte  Haanden  frem,  »jeg  har  stedse  vidst^ 
at  I  tænkte  anderledes,  tænkte  storre  end 
de  fleste  —  Guds  Moder  velsigne  eder!« 

Han  trykkede  heftigt  den  lille  Haand, 
der  saa  trohjertigt,  varmt  og  fast  sluttede 
sig  om  hans,  og  skyndte  sig  saa  bort. 

Pontus  Jonson  saa'  efter  ham.  »Jeg 
tænkte  det,  han  var  ej  den  rette!  For 
blødhjertede,  svaghovede  Narre  har  vi 
ingen  Brug  —  Mænd  med  en  kraftig  Vilje 

og  Arm  er  det  vi  tiltrænger,  men  om 
Gustav  Erikson  kryber  i  Munkekutten  en 
af  Dagene,  det  skulde  ej  undre  mig.« 

»I  dommer  ham  strengt,  Fader!«  raabte 
Cæcilia,  hendes  Kinder  blussede  og  der 
var  Taarer  i  hendes  Ojne.  Pontus  saa' 
forbavset  paa  sin  Datter;  den  raa  Kriger, 
der  var  vant  til  at  buldre  los,  kendte  ikke 
til  at  være  barsk  eller  streng  over  for 
hende,  ikke  for  alt  i  Verden  vilde  han 
have  voldt  hende  et  Ojebliks  Smerte  med 
sin  gode  Vilje. 

»Xaa,«  sagde  han  cg  klappede  hendes 
Kind  med  en  eftertænksom  Mine,  som 
om  noget  forst  nu  var  falden  ham  ind 
—  »lad  nu  det  være  godt,  Barnlil,  tænk 
ikke  mere  derpaa.  Kong  Eriks  Son  faar 
vandre  sine  Veje  som  vi  vore  —  og  kom 
saa  og  giv  mig  fremfor  alt  noget  at  spise, 
for  jeg  er  hungrig;  Annitza,  det  gamle 
Spøgelse,  bliver  langsommere  og  lang- 
sommere for  hver  Dag,  der  gaar.«  — 
^  Nogle  Dage  efter  stod  Gustav  foran 
Pater  Simon,  beredt  til  at  forlade  Kolle- 
giet og  Vilna,  hvor  hans  Venner  frygtede 
for,  at  han  i  Øjeblikket  ikke  var  i  Sikker- 
hed, da  Johan  ved  sine  Spejdere  havde 
faaet  Nys  om,  at  der  var  noget  i  Gære 
fra  fransk  Side,  og  man  ikke  kunde  vide 
hvad  han  vilde  foretage  sig  imod  sin  Bro- 
dersøn.   Efter    Pater    Simons    Raad    drog 

han  nu  til  Prag  for  at  fortsætte  sine  Stu- 
deringer ved  Universitetet  dér. 

»Vi  faar  saa  at  se  hvad  Tiden  videre 
vil  bringe,«  sagde  Jesuiten.  »Vore  Planer 
er  jo  i  Øjeblikket  strandede  paa  din  Mod- 
stand, jeg  havde  dog  troet,  at  Du  stilede 
mod  et  hojere  Maal!« 

»Hvilket  Maal  kan  vel  i  eders  Ojne  være 
hojere  end  Lærdom,  end  Kundskaber,  ær- 
værdige Fader?  I  lærte  os  jo  dog  selv  fra 
vor  tidligste  Ungdom,  at  Aandens  Stræ- 
ben —  Viden  fremfor  alt  er  det,  som  giver 
den  storste  Magt,  det  varigste  Herre- 
domme.« 

Pater  Simon  bed  sig  i  Læben.  »Til  hvad 
Nytte  at  drøfte  dette  nærmere.  Du  ken- 
der min  Mening  om,  hvad  vort  Kald  kræ- 
ver af  os  hver  især.  Hidtil  fulgte  Du  mine 
Raad,  Gustav  Erikson,  vil  Du  nu  gaa  dine 
egne  Veje,  da  kan  jeg  ej  hindre  Dig  deri.« 

»Ej  var  det  saaledes  ment,  jeg  véd  til- 
fulde hvad  jeg  skylder  eder  —  men  — 
hvor  kan  jeg  blive  en  Forræder  mod  mit 
Fodeland?« 

»Forræder  er  et  stærkt  Ord,  Son.« 

Gustav  rystede  paa  Hovedet.  »Mig  tyk- 
kes det  er  at  ove  Svig,  naar  jeg  tilkober 
mig  den  franske  Konges  Hjælp  til  at  be- 
stige Tronen  ved  Lofter  om  at  give  Riget 
som  Lehn  under  hans.   Den  ene  Hersker 

rover  fra  den  anden,  det  var  vel  stedse 
saa,  men  er  det  derfor  Ret?« 

»At  udvide  sit  Riges  Grænser,  befæste 
sin  Magt  er  Herskerens  Ret.« 

»Men  Sverrig  var  fra  ældgammel  Tid 
stort  og  mægtigt,  at  opkaste  sig  til  Her- 
sker dér  kun  for  at  give  det  ind  under 
fremmed  Herredomme,  slig  det  var  en- 
gang, da  min  store  Farfader  blev  dets 
Befrier;  forraade  det  Folk,  der  satte  sin 
Lid  til  mig,  hvad  vilde  I  kalde  det?  Og 
hvad  blev  jeg  vel  selv  andet  end  en 
Skyggekonge  med  et  Skin  kun  af  den 
Magt,  jeg  havde  attraaet?« 

Pater  Simon  saa'  forbavset  paa  ham  — 
denne  Yngling,  som  han  havde  fulgt  og 
ledet  i  alle  disse  Aar  —  det  var  med  ét, 
som  om  han  var  vokset! 

»Jeg  fornemmer  Du  kan  tænke  og  tale 
som  en  Mand,«  sagde  han.  »Mands  Daad 
er  det,  som  det  kommer  an  paa.« 

»Daad  —  Bedrift  —  ja!«  Gustav  saa' 
frem  for  sig. 

Jesuitens  gennemtrængende  Blik  hvilede 
paa  ham  —  en  Vilje  sat  op  imod  hans, 
ja  —  men  en  Vilje,  der  endnu  kunde 
ledes  —  »At  vise  Skaanscl  mod  Johan,« 
begyndte  han  ligesom  provende. 

»Skaansel  —  hvor  kan  jeg  glemme,  at 
han  er  min  bitreste  Fjende,  at  jeg  hader 

ham  til  Doden?  Selv  gav  I  mig  Absolu- 
tion derfor.« 

Der  kom  et  hastigt  Blink  i  den  ær- 
værdige Paters  Øjne.  »Jeg  gjorde  saa,  min 
Son,  og  husk  saa  —  mange  Veje  kan  fore 
til  samme  IVIaal,  endnu  vilde  det  vel  kunne 
lykkes  selv  uden  Frankrigs  Hjælp  at  vinde 
Kronen.  Men  drag  nu  med  Gud  for  denne 
Sinde,  og  tag  saa  denne  Skrivelse,  den  er 
til  Pater  Aloy?,  Forstanderen  for  Jesuiter- 
Kollegiet  i  Prag,  han  staar  i  stor  Gunst 
hos  Kejser  Rudolf,  som  sikkert  af  den 
Grund  vilde  modtage  Dig  med  Velvilje, 
selv  om  Du  ej  var  en  Fyrsteson.« 

»Skal  jeg  da  soge  Foretræde  hos  Kej- 
seren, mener  I?« 

»Begribeligvis,  ja,  bedre  end  nogen  an- 
den vil  han  kunne  yde  Dig  Beskyttelse. 
Pater  Aloys  vil  sige  Dig,  hvorlunde  Du 
har  at  forholde  Dig,  og  husk,  at  Du  end- 
videre stedse  vil  finde  Venner  blandt  Med- 
lemmerne af  vor  Orden,  hvor  Du  end 
færdes.« 

Gustav  gad  gerne  have  vidst,  hvilke  Pla- 
ner der  nu  rorte  sig  i  den  værdige  Præ- 
lats Hoved,  men  han  spurgte  ikke,  gjoide 
heller  ingen  Indvendinger,  hans  gamle  Læ- 
rers Myndighed  over  for  ham  var  for 
stor  til,  at  han  ikke  igen  skulde  være 
kommen  under  hans  Indflydelse,  og  Pater 
Simon  saa'  det  —  han  kendte  sin  Magt. 

Og  (ler  lurede  ligesom  el  lille  Smil  om 
hans  Mundvige,  mens  Kongesønnen  tavs 
bojede  sig  ned  og  kyssede  den  Haand,  der 
velsignende  raktes  frem.  — 

Gustav  styrede  sine  Fjed  mod  det  gamle 
Hus  i  Forstaden,  han  maatte  se  Cæcilia 
og  sige  hende  Lev  vel  inden  han  drog  bort. 

Hun  sad  ved  et  af  Vinduerne  og  saa'  ud. 

Solen  var  ved  at  dale,  Skyerne  sejlede 
frem,  gyldne,  rodlige  og  violette;  Træ- 
erne uden  for  Huset  paa  den  lille  Grøn- 
ning, der  skraanede  ned  mod  Floden,  stod 
lige  i  Udspring  med  store  tunge  Regn- 
draaber  perlende  paa  de  bristefærdige 
Knopper,  og  den  milde  Foraarsvind  vif- 
tede Grenene  frem  og  tilbage. 

Der  var  stille  i  Stuen.  Annitza  spandt 
paa  sin  Haandten,  og  Katten  spandt  paa 
sin  Plads  paa  Vindusbænken,  men  der 
var  ingen  som  talte  eller  rørte  sig,  og 
Cæcilia  sad  med  Haanden  under  Kinden 
og  grublede. 

Hendes  Faders  urolige  Liv  forte  til,  at 
de  vistnok  snart  vilde  komme  til  at  for- 
andre Opholdssted,  eller  ogsaa  vilde  hun, 
ligesom  tidligere,  blive  sendt  til  Klosteret 
».Jesu  hellige  Hjerte«  for  en  Stund.  Selv 
var  Pontus  Jonson  Protestant,  men  han 
havde  maattet  finde  sig  i,  at  hans  Barn, 
som  han  havde  maattet  overgive  til  Non- 
nernes Varetægt,  naar  han  ikke  selv  kunde 

have  hende  med  sig  paa  sine  Rejser,  var 
bleven  opdraget  af  dem  i  den  katolske 
Lære,  og  det  var  endnu  bestandig  til 
Klosteret  han  tog  sin  Tilflugt,  naar  han 
drog  længere  bort  end  hun  kunde  følge 
med. 

Som  Barn  havde  hun  ogsaa  folt  sig 
hjemme  blandt  de  gode,  venlige  Sostre, 
men  siden  havde  hun  dog  kendt  det  lige- 
som for  trangt,  havde  atter  længtes  bort 
derfra.  Og  nu  —  hun  syntes,  at  de  Tan- 
ker der  gæstede  hende  nu,  de  horte  ikke 
hjemme  dér,  dem  fik  hun  have  sin  PYihed 
til  at  pleje,  uden  Tvang  og  Baand,  ene 
med  sig  selv 

Hun  rejste  sig  hastig,  hendes  Kinder 
farvedes  af  den  fine,  skære  Rodme,  der 
klædte  hende  saa  smukt  —  Annitza  havde 
lagt  Haandtenen  fra  sig,  og  Katten  var 
sprungen  ned  fra  Bænken  — 

»Jeg  skræmmede  jer,  tror  jeg,«  sagde 
Gustav,  som  var  kommen  ind  uden  at 
nogen  havde  hort  ham,  og  stod  ved  Siden 
af  hende.  >>Jeg  vilde  blot  se  eder  endnu 
en  Gang,  Jomfru  Cæcilia,  og  byde  jer 
Lev  vel,  ret  nu  drager  jeg  af.« 

»Saa  snart!  Og  vender  I  ej  mere  her 
tilbage?« 

»Hvo  véd,  jeg  kender  ej  selv  hvorhen 
mine  Veje  fører!  Men  I,  er  det  saa,  at 
eders  Fader  og  tænker  at  forlade  Vilna?« 

»Jeg  tror  del,  ja.« 

Gustav  stod  lidt  tavs,  det  var  som  om 
ingen  af  dem  vovede  at  se  paa  hinanden. 

»Om  vi  ej  skulde  modes  mere,  Cæcilia,« 
sagde  han  til  sidst  —  »dog  —  det  tykkes 
mig  for  haardt,  vilde  være  som  for  stedse 
at  vandre  i  Kulde  og  Morkc,  for  I  —  I 
var  jo  som  en  Solstraale,  der  varm  og  ly- 
sende faldt  paa  min  Vej!« 

»En  kummerlig  Solstraale,  frygter  jeg,« 
sagde  hun  med  et  lille  Smil. 

»Sig  ikke  det,   I  véd  det  bedre  selv.« 

Igen  tav  de  begge.  Saa  sagde  hun:  »I 
faar  nu  sagtens  set  eder  om  slig  I  ofte 
har  onsket  det.« 

»Ja  vist  har  jeg  ofte  ønsket  lig  Snekken, 
der  fri  og  stolt  bæres  af  Sted  paa  de  gyn- 
gende Vover,  at  stevne  ud  mod  det  fjerne, 
lig  Ornen  at  folde  Vingerne  ud  til  Flugt, 
helst  om  de  kunde  bære  mig  til  det  Hjem- 
land, hvor  jeg  ingen  Sinde  tør  komme. 
Dog  tykkes  det  mig  svært  nu  at  rive  mig 
løs  fra  disse  Steder,  det  er  som  bandt 
mig  en  Lænke,  som  lod  jeg  en  Del  af 
mig  selv  tilbage.« 

»Det  gaar  da  eder  som  det  hedder  i  den 
gamle  Folkesang:  Han  drog  saa  viden  i 
Verden  om,  ret  aldrig  dog  bort  han  fra 
Længslen  kom.  Det  drog  ham  hid,  det 
drog  ham  did  —  hans  Hjerte  var  delt  i 
tvende.« 

»Ja,  det  er  just  dette,  at  En  saa  sæl- 
somt kan  kende  sig  som  draget  til  tvende 
Sider  paa  én  Gang,  kan  ville  og  dog  ej 
ville  en  Ting  —  om  I  kendte  slig  Pine, 
der  ligger  deril  Og  sagtens  bliver  det  min 
Lod  stedse  at  finde  mig  paa  Skillevejen 
i  Livet  — « 

»Og  hvorfor  mener   I  det?« 

Han  rystede  paa  Hovedet.  »Jeg  tror,  at 
En  maa  hvad  der  er  besluttet;  om  den 
hele  Helgenskare  gik  i  Forbon  for  os.  Guds 
Raad  bliver  dog  det  samme,  og  vi  faar 
følge,  hvorhen  det  bærer!  Ridderen  i  den 
gamle  Folkesang,  han  vidste  Besked  der- 
med, men  —  han  havde  sig  en  Fæstemø, 
for  ham  groede  Elskovs  røde,  underfulde 
Rose  — «  han  brod  pludselig  af,  det  var 
som  om  han  ikke  turde  sige  mere,  ikke 
selv  var  sikker  paa  det,  der  rørte  sig  hos 
ham  i  denne  Stund. 

Cæcilia  havde  vendt  Hcvedet  halvt  bort. 

»Monstro  I  ganske  vil  forglemme  mig 
og  de  Stunder  vi  var  tilsammen,  Cæcilia?« 
sagde  han  lidt  efter. 

»Xej,  aa  nej  —  jeg  vil  visselig  mindes 
baade  dem  og  ederl«  Hun  kendte  det,  som 
om  en  isnende  Kulde  lagde  sig  om  hendes 
Hjerte. 

Gustav  stod  for  sidste  Gang  med  hendes 
Haand  i  sin,   og   de   saa'   hinanden   ind  i 

Øjnene.  Vidste  han  ikke,  forslod  hnn  da 
ikke,  hvor  kær  hun  havde  ham? 

»Lev  vel,«  sagde  han.  »Vi  modes  sikkert 
igen  —  engang!« 

»Lev  vel,«  sagde  Cæcilia,  hendes  Rost 
klang  sælsom  rolig,  næsten  kold,  saa  hun 
selv  undredes  derover.  Saa  slap  han  hendes 
Haand,  og  i  det  samme  traadte  Ponlus  ind. 

»Saa  er  det  Alvor  da,  at  I  skal  bort,« 
sagde  han  paa  sin  korte,  barske  Maade. 
»Naa  ja  —  men  det  skal  I  vide,  Kong 
Eriks  Søn,  at  har  I  selv  givet  eders  Sag 
op,  saa  har  I  dog  end  Venner,  der  vil 
være  rede  til  at  staa  eder  bi,  om  I  skulde 
tiltrænge  det.« 

»Derfor  have  I  Tak,  kun  saare  nødig 
vilde  jeg  og  være  skiltes  fra  eder  som  min 
UvenI  Men  nu  I  selv  —  er  ej  heller  I  læn- 
ger i  Sikkerhed  her?« 

»Det  er  jeg  sagtens  ikke.«  Pontus  trak 
paa  Skuldrene,  »men  jeg  har  desforuden 
faaet  et  Hverv,  der  kalder  mig  til  Fin- 
land, kan  hænde  til  Rusland  med.« 

»Og  eders  Datter?«  Gustav  tvivlede  ikke 
længer  om,  at  Pontus  tjente  Johans  Fjen- 
der som  Spion,  og  han  tænkte  med  lieni- 
melig  Frygt  paa  Cæcilias  Skæbne. 

»Min  Datter  lader  jeg  her  tilbage.  Hun 
er  kæk  og  modig  nok  til  at  folge  mig, 
men  denne  Gang  kan  det  ej   ske.« 

Lidt  efter  var  Gustav  borte.  Han  vendte 

sig  om,  da  han  var  kommen  et  Stykke 
bort  fra  Huset,  og  saa'  Cæcilia  staa  i  Do- 
ren  og  vinke  til  Afsked. 

Ja,  han  var  borte,  og  hun  vidste,  at 
hvad  hendes  Liv  ejede  af  Lys  og  Lykke, 
det  havde  han  taget  med  sig.  Om  hun 
havde  ventet  sig  noget  andet  af  dette 
sidste  Mode  —  hun  vidste  det  næppe  selv, 
der  havde  været  slig  en  underlig  Blanding 
af  Frygt  og  Haab  i  hendes  Sjæl,  og  han 
—  var  det  om  sig  selv  eller  hende  han 
tvivlede?  Mens  han  stod  der  ligesom  usik- 
ker og  uklar  over  sig  selv,  havde  hun  saa 
med  Magt  stænget  alle  sine  varmeste  Fo- 
lelser  inde,  havde  i  sin  Stolthed  kæmpet 
for  ikke  at  robe  sig,  thi  heller  dø  end 
kanske  kun  vække  hans  Medlidenhed,  der- 
som han  ikke  havde  set  andet  end  en  kær 
Soster  i  hende 

Aa,  men  om  han  havde  vidst  —  om 
han  blot  havde  vidst! 

Men  han  skulde  aldrig  faa  noget  at 
vide,  det  var  forbi  alt  sammen,  forbi  - — 
Elskovs  rode,  underfulde  Rose  —  den 
skulde  aldrig  gro  for  hende.  Prinsessen  — 
ak,  hun  var  der  jo  alt,  hun,  den  franske 
Prinsesse,  der  var  foreslaaet  ham  til 
Brud 

Og  da  boj  ede  hun,  som  ellers  var  saa 
modig  og  saa  s  lærk.  sit  Hoved  og  græd 
som  hun  aldrig  for  havde  grædt. 


VIII. 

Der  var  Travlhed  og  Bevægelse  i  Kra- 
kau  i  Sommeren  1587. 

Kong  Johans  og  Katerina  Jagellonicas 
Son  Sigismund  var  ved  Stefan  Bathorys 
Dod  bleven  valgt  til  Konge  i  Polen,  og 
nu  skulde  hans  Kroning  fejres  med  Pomp 
og  Pragt  i  Landets  gamle  Hoved-  og  Be- 
sidensstad. 

Hele  den  polske  og  den  gamle  lithauiske 
Adel  havde  omtrent  givet  Mode;  ikke  alene 
de  fornemme  Paladser,  men  Borgernes 
Huse  og  alle  Stadens  Herberger,  ja  selv 
dem  i  Jødekvarteret  var  fulde  af  Gæster, 
og  oppe  paa  Slottet  var  Stefan  Bathorys 
Enke  Anna,  Datter  af  Sigismund  d.  P'orste 
og  Soster  til  Katerina  Jagellonica,  Vært- 
inde paa  sin  Sostersons  Vegne. 

Endnu  levede  rigtignok  den  gamle 
Enkedronning  Anna,  men  hun  var  svag 
og  affældig  og  kunde  ikke  deltage  i  Fest- 
lighederne ved  sin  Dattersons  Kroning, 
hun  sad  kun  stille  hen,  hædret  som  Slæg- 
tens ældste,  deroppe  paa  Kongeborgen,  og 

tog  imod  dem,  som  kom  for  at  bringe 
hende  deres  Hyldest. 

Kong  Johan  selv  havde  ilcke  ledsaget 
sin  Søn,  men  Datteren,  Prinsesse  Anna, 
var  fulgt  med  Broderen  til  Krakau.  Hun 
var  smuk,  livsglad  og  munter,  men  For- 
holdene derhjemme  ved  det  svenske  Hof 
var  kun  lidet  lystelige  for  hende  nu,  efter- 
som hendes  Fader  kort  efter  Dronning 
Katerinas  Død  for  nogle  Aar  siden  havde 
ægtet    den    ganske    unge    Gunilda    Bjelke 

—  en  Stedmoder,  som  ikke  var  mange 
Aar  ældre  end  hun  selv,  og  som  alene  af 
den  Grund  var  hende  imod,  for  ikke  at 
sige  forhadt.  Med  Begærlighed  havde  hun 
derfor  ogsaa  grebet  Lejligheden  til  at 
komme  bort  for  en  Stund,  og  den  gamle 
Enkedronning  sluttede  med  Omhed  Dat- 
terdatteren i  sine  Arme  —  hun  var  sin 
salige  Moder  saare  lig,  sagde  hun. 

Ikke  for  det,  tilføjede  hun,  Kong  Johan 
var  jo   ogsaa   en   smuk  og   anselig  Mand 

—  alle  af  Vasaslægten,  baade  Mænd  og 
Kvinder,  var  skønne  —  men  hun  led  ham 
nu  engang  ikke. 

Der  fulgte  store  Fester  oven  paa  den 
højtidelige  Kroning  i  Krakaus  ældgamle 
Kathcdral,  hvor  de  polske  Fyrste-  og 
Kongeslægter  havde  deres  pragtfulde  Be- 
gravelser, og  de  gamle  afblegede  Faner  og 
Bannere  vajede  under  Buevinduerne  med 

Marie  Henckel:  Landflygtig.  8 

de  broget  malede  Riider.  Kong  .Sigismund 
selv,  en  ung  en  og  tyveaarig  Mand  med 
et  stateligt  Udvortes,  viste  sig  til  Hest  i 
Spidsen  for  et  prægtigt  Optog,  og  deltog 
bagefter  i  Turneringerne  og  Ridderspil- 
lene, og  Folket  hilste  Jagellonernes  Æt- 
ling paa  S])indesiden  med  hoje  Jubelraab. 

Blandt  Tilskuerne  ved  de  glimrende 
Ridderspil  var  der  en  Mand,  tæt  indhyllet 
i  en  Kappe  og  med  Hatten  trykket  dybt 
ned  i  Øjnene  og  Panden.  Han  kunde  se 
ud  som  en  Pilegrim,  der  var  vendt  tilbage 
fra  det  hellige  Land,  og  havde  i  alt  Fald 
blandet  sig  i  Mængden  som  en,  der  øn- 
skede at  være  ukendt.  Ligesom  de  andre 
havde  han  ogsaa  set  op  til  Balkonen,  hvor 
de  fyrstelige  og  adelige  Damer  havde  de- 
res Plads,  og  hvor  de  sad  i  Kreds  alle 
disse  skønne  Fruer  og  INIoer  med  Hoved- 
guld og  perlestukne  Huer,  med  kostelige 
Smider  og  vajende  Slør.  Den  svenske  Prin- 
sesse knejste  stolt  og  rank  som  en  af  de 
skønneste,  og  mellem  Jomfruerne  i  hendes 
Følge  maatte  man  ogsaa  særlig  lægge 
Mærke  til  en  høj  lyshaaret  Skikkelse  med 
et  blidt  og  fagert  Aasyn,  som  sad  i  Nær- 
heden af  hende;  det  var  en  Frænke  af 
hende,  blev  der  sagt.  Froken  Sigrid  Vasa, 
en  Datter  af  den  tidligere  Konge,  Erik 
d.  Fjortende. 

Manden  i  Kappen  havde  opmærksomt 

betragtet  den  unge  svenske  Kongedatter 
med  det  sorte  Haar  og  de  mørke,  ildfulde 
Øjne,  og  den  lyshaarede  Jomfru  ved  hen- 
des Side.  Ved  at  hore  Navnet  paa  den 
sidste  studsede  han  og  foer  sammen  — 
han  blegnede  under  Hatteskyggen  — 

Sigrid  —  Sigrid  Vasa,  Kong  Eriks  Dat- 
ter! 

Han  trængte  sig  frem  gennem  Mængden, 
nærmere  og  nærmere,  og  vedblev  at  stirre 
derop  til  Balustraden.  Sigrid  —  Sigrid  — 
gentog  han  sagte  frem  for  sig. 

Manden  var  Gustav.  Han  kom  fra  Prag, 
hvor  han  i  omtrent  halvandet  Aar  havde 
opholdt  sig,  en  kort  men  lysende  Periode 
i  hans  Liv,  indtil  Skyggerne  ogsaa  dér 
havde  samlet  sig. 

Kejser  Rudolf  havde  ikke  alene  mod- 
taget ham  med  Velvilje  men  endogsaa 
vist  ham  særlig  Gunst.  Han,  der  jo  selv 
var  et  Stykke  af  en  Astronom  og  Kemi- 
ker, og  næsten  tog  sig  mere  af  Stjernernes 
Gang  end  af  Gangen  i  sit  vidtstrakte  Rige, 
forbavsedes  over  Kundskaberne  hos  denne 
Yngling,  hvis  Skæbne  havde  været  saa 
ublid,  og  lod  ham  jævnligt  kalde  til  sig. 
Han  sørgede  ogsaa  for,  at  Gustav  Erikson 
af  den  kejserlige  Kasse  fik  Midler  til  at 
vise  sig  ved  hans  Hof  som  det  anstod  sig 
en  Person  af  fyrstelig  Byrd,  og  smuk  og 
beleven  som  Erik  d.  Fjortendes  Son  var. 

fejlede  det  ikke,  at  ogsaa  Herskerens  Om- 
givelser begunstigede  ham. 

Og  han  havde  kendt  Haabet,  Ungdoms- 
modet  blusse  op  i  sig  i  sin  hele  Styrke. 

Nyt  Tiden,  havde  Pater  Simon  skrevet 
til  ham,  husk  hvilken  mægtig  Beskytter 
Kejseren  vilde  være  for  en  Trone,  der  be- 
steges ved  hans  Hjælp! 

Men  Gustav  havde  h\erken  kendt  Mod 
eller  Trang  til  at  fortro  sig  til  den  mæg- 
tige Beskytter.  Det  ny  Liv,  der  havde 
aabnet  sig  for  ham,  optog  ham;  Tiden  gik 
med  Studier  og  med  forskellige  Idrætter 
mellem  Hofsinderne,  hvortil  Kejserens 
Naade  gav  ham  Adgang;  med  at  di  age 
paa  Jagt  under  Hornets  muntre  Klang, 
en  glimrende  Skare  af  fornemme  Adels- 
mænd og  Damer,  der  bar  Ædelfalken  paa 
deres  hvide  Haand,  med  Ridderspil,  hvor 
Lanserne  brodes,  og  med  Fest  og  Bæger- 
klang i  fyrstelige  Sale,  hvor  ridderlige 
Herrer  førte  de  skonne  Fruer  i  Dansen. 
Saa  sælsomt  det  syntes  ham  at  være  med 
i  alt  dette!  Øjeblikket  havde  taget  ham 
og  revet  ham  med  sig  —  det  havde  ikke 
Rum  for  manende  Roster,  for  ærgerrige 
Tanker  og  Planer.  — 

Nej,  med  undrende  Djne  havde  han  jc 
kun  set  sig  om  i  denne  ny  Verden,  der 
havde  aabnet  sig  for  ham  —  en  Verden, 
hvor  En  drak  sig  rusende  i  skonne  Kvinde- 

ojnes  straalende  Blikke,  ikke  mindre  end 
i  den  skummende  Vin,  og  hvor  En  førtes 
rundt  som  i  en  ustandselig  Hvirvel,  selv 
en  skon  ridderlig  Skikkelse  med  det  fyrste- 
baarne  Præg,  der  drog  alles  Ojne  paa  sig! 

Videnskaberne,  Lærdommen  alene  — 
nej  —  det  var  visselig  ikke  nok  til  at 
fylde  Livet  med,  Stanislaus  havde  Ret! 
Livet  stillede  andre  Krav,  forst  nu  vidste, 
forstod  han  det  tilfulde  —  Grublen  og 
Gransken,  der  slukkede  Ojets  Ild  og  bragte 
Kinden  til  at  blegne,  det  var  ikke  Til- 
værelsens Maal  alene! 

Men  mens  Tiden  var  flojet  for  ham  som 
om  den  havde  Vinger,  havde  hans  Far- 
broder ikke  været  ledig. 

Saa  snart  han  havde  faaet  Nys  om,  at 
Gustav  opholdt  sig  i  Prag,  havde  han  til- 
skrevet Kejseren  og  skildret  ham  Broder- 
sonnen  som  en  Eventyrer,  en  farlig  Per- 
son, der  havde  været  indviklet  i  Sammen- 
sværgelser og  Planer  mod  Sverrig,  og  raa- 
det  til  at  lade  ham  fængsle.  Og  selv  om 
dette  ikke  var  sket,,  saa  var  man  dog  ble- 
ven fcrsigtig  ved  Kejserhoffet.  Den  mis- 
tænksomme Ru.dolf  selv  var  begyndt  at 
vise  den  unge  landflygtige  Kongeson  Kulde 
i  Stedet  for  den  tidligere  Velvilje,  under- 
lige Rygter  om,  at  han  skulde  være  noget 
skor  i  Hovedet  —  rimeligvis  udspredte  af 
Johans  Kreaturer  —  var  begyndt  at  sive 

ud,  og  Hofsinderne  betragtede  ham  med 
halvt  medUdende  BUkke. 

Fuld  af  Harme  og  krænket  Stolthed 
havde  han  saa  trukket  sig  tilbage,  og 
skyndt  sig  at  forlade  Olmiitz,  hvor  Kej- 
seren dengang  holdt  Hof. 

Igen  stod  han  blottet  for  Midler  — 
blottet  for  alt! 

Men  alle  de  brogede  og  glimrende  Bil- 
leder, der  havde  foresvævet  ham  i  hans 
Barndom  og  tidlige  Ungdom,  havde  paa  ny 
faaet  Liv  under  hans  Ophold  ved  Kejser- 
hoffet; Krigerens,  Heltens  Bedrifter  stod 
igen  for  ham  i  hele  deres  lokkende  Glans, 
hans  berømmelige  Farfaders  og  hans  egen 
Faders  ridderlige  Skikkelser  saa'  han  for 
sig,  de  syntes  at  vinke  ham!  Jesuiternes 
Myndling,  den  stille,  grublende  Lærde 
længtes  imod  Valen  —  at  kaste  sig  paa 
den  fnysende  Stridshingst,  styrte  sig  ind 
i  Kampens  Bulder  tyktes  ham  det  her- 
ligste i  Verden.  Han  fornam  alt  Vaabne- 
nes  Klirren,  saa'  Bannerne  vaje  hojt  og 
løftes  i  Solens  Glans,  saa'  sig  selv  i  Spidsen 
for  en  sejrrig  fremstormende  Skare  — ^ 
aa,  det  tog  næsten  Vejret  fra  ham,  det 
var  som  hans  Bryst  skulde  sprænges  — 

Ja  ud  maatte  han,  derud  i  Livet,  prove 
sit  unge  Mod,  sine  Kræfter,  ladende  hvert 
et  bittert  Minde  bag  sig! 

Om  de  nu  i  denne  Stund  havde  været 

der,  Roger  Fourmont,  Pontus,  alle  de, 
der  havde  villet  hæve  ham  paa  hans  Fa- 
ders Trone,  om  Skarerne  havde  fylket  sig 
omkring  ham  og  de  var  stævnet  did,  hvor 
Tyrannen  i  sit  Kongesæde  endnu  skalv 
for  den,  han  havde  jaget  ud  i  Verden  og 
forvist  sine  Riger  og  Lande 

Ørkesløse,  taabelige  Tanker  nu,  da  det 
var  for  silde! 

Han  tænkte  forst  at  give  sig  i  oster- 
rigsk  Krigstjeneste,  Ærkehertug  Ferdi- 
nand havde  vist  ham  Velvilje  i  Olmiitz; 
men  det  var  kejserligt  Territorium,  og 
Kejseren  vilde  han  ikke,  kunde  han  ikke 
tjene.  Saa  heller  tjene  i  den  polske  Hær 
—  nys  horte  han  rigtignok,  at  hans  Far- 
broders Son  havde  besteget  Polens  Trone, 
det  var  voveligt  nok  at  begive  sig  did, 
men  paa  den  anden  Side  vilde  Sigismunds 
ridderlige  Ære  dog  sikkerlig  forbyde  ham 
at  forraade  den  Frænde,  der  fortroede  sig 
til  ham. 

Og  saa  var  det,  at  han  havde  begivet 
sig  til  Krakau,  uden  at  vide,  at  Johan 
ogsaa  havde  tilskrevet  sin  Son  og  advaret 
ham  for  Eventyreren,  der  spandt  Rænker 
hos  Kejseren  i  Olmiitz,  en  Fugl,  »hvis  Vin- 
ger de  snart  havde  nodig  at  stække«,  hvor- 
for han  for  Sigismunds  egen  Sikkerhed 
paalagde  ham,  at  sætte  sin  forlobne  Fæt- 
ter under  sikker  Forvaring.  Men  selv  om 

Gustav  havde  vidst  hvor  stor  Faren  var, 
der  truede  ham,  vilde  han  have  trodset 
den  for  at  opnaa  den  Lykl<e  at  mode  sin 
Søster. 

At  se  hende  sidde  der  skon  og  hædret 
i  Kongedatterens  Folge,  mens  han  selv 
stod  hernede  fattig  og  forglemt,  en  frem- 
med Fugl,  kastet  ud  af  Reden,  voldte  ham 
paa  én  Gang  Fryd  og  Smerte.  Det  var 
som  om  det  vakte  alle  de  hitre  Minder 
om  Forurettelsen,  om  hans  Slægts  Ulyk- 
ker, alt  det,  der  havde  kastet  de  morke 
Skygger  ind  i  hans  Liv!  Men  tale  med 
hende  maatte  han,  kun  vidste  han  ikke, 
hvorledes  han  skulde  give  sig  til  Kende 
for  hende. 

Han  drev  den  ganske  Dag  omkring  i 
den  underlige  gamle  By  med  dens  Blan- 
ding af  adelige  Paladser  og  stolte  Kirke- 
bygninger, Side  om  Side  med  faldefærdige 
Rønner  i  skidne,  stinkende  Gyder,  der 
stødte  op  til  det  tæt  befolkede  Jodekvar- 
ter, hvorfra  krogryggede  Skikkelser  i  lange 
sorte  Talarer,  med  ludende  Hoveder  og 
det  lange  Skæg  hængende  ned  over  Bry- 
stet, hvert  Øjeblik  dukkede  frem  og  li- 
stede langs  Flusrækkerne. 

Paa  maa  og  faa  vankede  han  om;  nu 
stod  han  ud  for  Slottet,  de  polske  Her- 
skeres gamle  Residens,  hvis  mægtige  Mure 
knejste    stolt   mod    Himlen    i    deres   hele 

Vælde.  Deroppe  sad  Sonnen  af  hans  Fa- 
ders INIorder  som  kronet  Konge!  Og  han 
selv  —  om  Vagten  havde  kendt  ham,  vilde 
han  sikkert  om  nogle  faa  Øjeblikke  ligge 
bunden  og  bastet.  — 

Men  han  gik  nærmere,  ind  i  Slotsgaar- 
den  og  saa'  sig  om.  Pager,  Svende  og 
Staldknægte  lob  frem  og  tilbage.  Heste 
blev  ført  frem  —  i  Travlheden  lagde  ingen 
Mærke  til  ham. 


Om  Aftenen,  da  der  var  Fest  oppe  i 
Slottets  Sale,  havde  Froken  Sigrid  trukket 
sig  tilbage  fra  den  glade  Sværm.  Den 
pukkelryggede  Dværg,  som  havde  tjent 
Sigismund  d.  Anden  som  Hofnar,  og  nu 
spiste  Xaadsensbrod  hos  hans  Moder,  den 
gamle  Enkedronning  Anna,  havde  for 
nogle  Timer  siden  i  al  Hemmelighed  bragt 
hende  en  Seddel,  og  nu  stod  hun  i  et  af- 
sides liggende  Værelse  paa  Slottet  over  for 
den  Broder,  hun  i  tolv  lange  Aar  ikke 
havde  set! 

Hun  havde  forst  ikke  ret  turdet  vove 
sig  til  dette  Mode;  som  maalløs  havde  hun 
stirret  ind  i  det  smukke  Ynglingeansigt, 
Træk  for  Træk  havde  hun  sogt  at  gen- 
kalde sig,  og  saa  var  det  med  ét,  som  om 
Barnet,  den  syv-otte  Aars  Dreng  hun 
havde  leget  og  tumlet  sig  med,  stod  lys- 

levende  foran  hende,  og  hojt  grædende  og 
leende  paa  én  Gang,  havde  hun  kastet  sig 
i  hans  Arme. 

»Gustav  —  Broder  —  saa  uventet  en 
Glæde!  At  Du  turde  vove  Dig  herhid  — « 

»Aa  jo,«  han  rystede  smilende  paa  Ho- 
vedet, »hvor  jeg  færdes  gor  snart  ej  stort 
mere  til  Sagen;  Guds  Haand  var  det  sag- 
tens, der  førte  mig  her  til  Krakau,  hvor 
vi  skulde  mødes.  Jeg  saa'  Dig  ved  Ridder- 
spillene og  det  tyktes  mig  straks  jeg  skulde 
kende  Dig  —  Du  har  vor  Moders  Smil, 
det  Smil,  der  lyste  over  min  Barndom  og 
som  jeg  ingen  Sinde  siden  har  glemt!« 

Haand  i  Haand  stod  Broder  og  Søster, 
og  berettede  hinanden  deres  Hændelser 
siden  de  skiltes.  Gustav  fortalte  om  sit 
Liv  hos  Jesuiterne  i  Thorn  og  i  Vilna,  og 
om  sin  Længsel  efter  det  Hjemland  han 
kun  dunkelt  kunde  genkalde  sig,  men  som 
gemte  alle  hans  første  Minder;  Granen  og 
Fyrren,  der  susede  i  Lithauens  dunkle 
Skove,  de  dybe  Indsoer  med  de  sivkran- 
sede  Bredder,  og  de  rindende  Floder,  der 
hastede  af  Sted,  havde  hvisket  til  ham  der- 
om, naar  han  vandrede  omkring  paa  sine 
ensomme  Veje;  som  med  tusinde  Røster 
havde  det  draget  og  kaldt!  Og  han  borte 
om  den  Moder,  der  næsten  havde  græm- 
met sig  til  Dode  over  Skilsmissen  fra  Bar- 
net, som  var  bleven  reven  ud  af  hendes 

Arme,  og  som  i  lange  Aar  havde  kæmpet 
og  lidt,  og  da  bøjede  han  sit  Hoved  i 
Ærefrygt  og  skammede  sig  ikke  over,  at 
der  faldt  nogle  Taarer  fra  hans  Øjne. 

»Men  nu  er  hun  falden  til  Ro,«  sagde 
Sigrid.  »Paa  Liuksala,  hjemme  i  Finland, 
som  .Johan  har  skænket  hende  til  Arv  og 
Eje,  henrinder  hendes  Dage  i  stille  Fred, 
og  hun  finder  sin  Lykke  i  at  lindre  an- 
dres Nod  og  Smerte,  lykkelig  over  ogsaa 
at  kunne  skikke  Dig  nogen  Hjælp  og  med- 
dele Dig  af  sin  Velstand,  naar  hun  kan 
erfare  hvor  Du  opholder  Dig.  Rige  Ind- 
komster giver  Liuksala  Gaard  og  Gods, 
og  ej  var  det  nogen  ringe  Gave  af  Kon- 
gen — « 

»Men  kun  en  ringe  Erstatning  for  hvad 
han  har  ladet  eder  lide,«  raabte  Gustav 
og  knyttede  Hænderne. 

»Du  led  dog  mest,«  sagde  Sigrid. 

»Kan  hænde  jeg  gjorde  saa.  Men  véd 
Du  vel,  at  de  har  villet  gøre  mig  til  Konge 
i  Sverrig?  Han,  der  kalder  sig  vor  Far- 
broder, skulde  afsættes,  kanske  dræbes. 
Landet  gives  under  fransk  Overhøj- 
hed — « 

»Gustav  —  og  med  slige  Planer  for  Oje 
kom  Du  hid?«  Hun  slog  Hænderne  sammen. 

»Mine  Planer  —  jeg  kender  dem  fast 
næppe  mere  selv,  Sigrid.  Det  tykkes  mig 
jeg  er  som  en  Boldt,  der  kastes  med  og 

tumles  for  alle  Vinde.  Ser  Du  vel  —  jeg 
drømte  mange,  saare  mange  Drømme! 
Der  var  en  Yngling  af  høj  Byrd  for  lange 
Tider  tilbage,  han  fostredes  i  Rigdom  og 
Overflod,  men  forsagede  det  alt  for  at 
blive  Munk.  Korset  vinkede  ham  og  han 
fulgte  Kaldet,  forlod  til  sidst  og  sit  stille 
Kloster,  og  drog  op  til  det  høje  Nord  for 
at  forkynde  Kristi  Lære.  Som  han  drømte 
jeg  engang  at  blive;  skonnest  af  alt,  tyktes 
mig,  var  det  at  træde  i  hans  FodspoUi 
men,  Sigrid  —  jeg  drømte  ogsaa  andre' 
Drømme!  Drømte  om  at  leve  fuldt  ud  det 
skønne  Liv,  der  skænkes  os,  om  at  vinde 
Hæder  og  Ære,  storme  frem  fra  Sejr- 
vinding til  Sejrvinding,  hvad  enten  paa 
Valen  med  Sværd  i  Haand,  eller  ved  at 
trænge  ind  i  Naturens  store,  dybe  Hem- 
meligheder og  ved  min  Videnskab  gøre 
mig  til  en  af  Menneskehedens  Herrer,  skabe 
dens  Lykke  —  det  var  stolte  Drømme, 
tykkes  Dig  ej?  Men  for  at  de  engang 
skulde  blive  Virkelighed,  hvor  vilde  Vejen 
da  gaa?  Jeg  har  famlet  om  som  i  Blinde 
—  véd  end  ej,  hvorhen  det  bærer.« 

»Og  mens  Du  tover,  handler  kanske  an- 
dre for  Dig!  Aa,  Broder  —  hvad  vil  der 
ske?«  Sigrid  lagde  sin  Haand  paa  hans 
Skulder.  Der  var  noget  i  hendes  Røst  og 
hele  Maade  at  være  paa,  som  bragte  ham 
til  at  tænke  paa  Cæcilia,  hun,  til  hvem 


123 

han  var  tyet  med  alle  sine  Bekymringer 
og  mange  Tanker,  sikker  paa,  at  hvad  der 
fattedes  ham  selv,  det  fandt  han  hos 
hende  

Han  foer  med  Haanden  over  Panden 
—  ')hvad  der  vil  ske?  Jeg  véd  det  ikke, 
kun  ét  er  jeg  klar  over,  at  jeg  ingen 
Sinde  kan  forraade  Sverrig,  hvor  dybt 
mit  Had  end  er  til  Tyrannen,  som  hersker 
der  — « 

Der  lød  en  Kjoles  Raslen  hen  over  Gul- 
''vet,  Prinsesse  Anna  stod  kun  nogle  faa 
Skridt  fra  dem.  Hun  var  klædt  i  en  Solv- 
mors  Kjortel,  den  høje,  stive  Pibekrave 
om  hendes  Hals  gjorde  hendes  Holdning 
endnu  mere  rank  og  knejsende  end  den 
var  i  Forvejen,  paa  hendes  rige  sorte  Haar 
funklede  et  Diadem  af  Perler  og  kostelige 
Stene. 

»Sigrid,  hvor  blev  Du?  Man  sagde  mig 
Du  forlod  Festen  for  Du  ej  var  karsk  — 
hvem  er  denne  Mand  jeg  træffer  her  hos 
Dig?<^ 

»Vredes  ej,  min  kære  Frænke,  og  røb 
os  ej!  Det  er  min  Broder  —  han  har 
vovet  sig  hid,  har  søgt  mig  her  paa  Slot- 
tet — « 

Anna  traadte  nærmere,  paa  én  Gang 
nyfigent  og  deltagende  betragtede  hun  sin 
ulykkelige  Farbroders  Søn. 

»Saa  I  er  Gustav  Erikson,«  sagde  hun 

og  nikkede.  »Ofte  har  jeg  hort  om  eder. 
I  har  Mod  eftersom  I  har  vovet  eder  her 
til  Krakau,  og  jeg  agter  alle  dem,  som 
viser  Mod.« 

»Saamænd^  hvor  meget  JNIod  der  fordres 
for  at  komme  hid  véd  jeg  ikke.  End  gav 
jeg  mig  kun  til  Kende  for  Sigrid,  og  jeg 
lider  paa,  at  I,  min  høje  Frænke,  ej  for- 
raader  mig.« 

»Er  I  saa  sikker  derpaa?« 

Han  saa'  ind  i  de  sorte  straalende  Øjne, 
der  stort  og  frit  modte  hans.  »Ja,«  sagde  han. 

»Men  —  om  min  Fader  Kong  Johan 
vidste,  at  I  stod  her  foran  mig  i  denne 
Stund  —  han  tilgav  ej  mig,  ej  eder.« 

»Jeg  venter  ingen  Naade  eller  Mildhed 
af  min  Farbroder,  begærer  det  ej  heller.« 

Rodmen  foer  op  i  hendes  Kinder.  »I  er 
ikke  alene  modig,  I  er  ogsaa  stolt,  mær- 
ker jeg.« 

»Dadler  I  kanske  denne  Stolthed, 
F'rænke?« 

»Nej  —  hvor  kunde  jeg  det  — 

jeg  har  ingen  Ret  dertil.  —  Men  eftersom 
I  kom  herhid  er  det  sagtens  eders  Agt  at 
søge  Foretræde  hos  Polens  Konge,  eller  — « 
hun  saa'  et  Øjeblik  skarpt  og  forskende 
paa  ham  —  »er  det  kanske  af  ganske  an- 
dre Grunde  — « 

»I  mistænker  mig,  ser  jeg,  dog  gor  I 
mig  Uret  her,  Kong  Johans  Datter  1  Min 

Agt  er  det  at  give  mig  i  polsk  Krigs- 
tjeneste, om  det  tilstedes  mig,  og  i  For- 
trøstning til,  at  min  Fætter  Kong  Sigis- 
mund allenfals  skænker  mig  frit  Lejde  er 
jeg  kommen  hid  — « 

»Det  vil  ej  heller  blive  nægtet  eder,«  af- 
brod hun  hast' g,  »vær  kun  sikker  derpaa. 
Ikke  kender  jeg  Svaret  min  Broder  vil 
give,    dog   hørte   jeg   ingen   Tid,    at   han 

kaldte  eder  sin  Fjende saa  lidt  som 

jeg  selv  gjorde  det,«  føjede  hun  til,  og 
denne  Gang  laa  der  et  Smil  om  hendes 
Læber.  »Hvi  skulde  jeg  vel  det?« 

»Om  I  saa'  med  eders  Faders  Øjne  — « 

»Aa  nej,«  hun  rystede  paa  Hovedet,  ojeg 
har  for  Skik  at  se  med  mine  egne,  skal 
I  vide,  og  at  domme  selv!  Og  om  jeg  ejede 

Magten,  da men  jeg  skal  tale  med 

min  Broder  og  sige  ham  at  I  er  her, 
ventelig  vil  han  da  laane  eder  Gehør,  og 
eders  Tillid  vil  ej  blive  skuffet.« 

»Men  om  nogen  ny  Fare  truede  Gustav  — « 
sagde  Sigrid. 

■^Om  nogen  Fare  truede  Gustav  Erik- 
son  her  blandt  Jagellonernes  Æt  paa  Kra- 
kaus  gamle  Kongeborg,  da  skulde  jeg  vel 
kunne  frelse  ham!«  Kongedatteren  knejste 
kækt  cg  trodsig  med  det  lille,  stolte  Ho- 
ved. »Selv  en  Kvinde  fojmaar  meget  naar 
hun  i  Alvor  vil  en  Ting,  og  —  en  Vilje 
har  jeg  nu  engang,  det  véd  Du,  Sigrid.« 

Sigrid  boj  ede  sig  og  kyssede  tiendes 
Haand.  »Ja,«  sagde  hun.  »Og  I  er  god, 
det  véd  Jeg  ogsaa.« 

»Tys,«  afbrød  Anna  paa  sin  lidt  korle 
og  hastige  Maade,  og  tog  Haanden  til  sig. 
»Der  kommer  nogen,  man  har  kanske  alt 
savnet  mig  og  jeg  maa  gaa.  Men  I  skal 
hore  fra  mig.  Junker  Gustav  —  vi  ses  igen!« 

Hun  nikkede,  det  lange  Kjoleslæb  ras- 
lede igen  hen  over  Gulvet  og  Doren  luk- 
kede sig  efter  hende. 

»Hun  er  smuk,«  sagde  Gustav,  »og  hun 
lader  kæk  og  højsindet.  Men  hvorlunde 
kommer  Du  her  i  hendes  Følge?  Skal  det 
være  en  Gunst  der  vises  Dig,  for  ligesom 
at  sone  noget  af  Uretten,  der  ovedes  imod 
os?« 

Sigrids  Kinder  blussede. 

»Henrik  Thott  til  Gerknås  hjemme  i 
Finland  er  min  Fæstemand,  Gustav!  Han 
er  blandt  de  svenske  Herrer,  der*  har  led- 
saget Kong  Sigismund  hertil,  og  har  ud- 
bedt sig,  at  jeg  fik  væi'e  en  af  Jomfruerne 
i  Prinsessens  P'ølge;  hun  har  vist  sig  naa- 
dig  og  mild  imod  mig,  ret  som  en  Frænke-, 
og  ej  aleneste  mig,  men  ogsaa  vor  kære 
Moder  agter  hun  og  har  vist  hende  Godhed.« 

»Derfor  lonne  hende  Gud  og  alle  gode 
Helgene,«  sagde  Gustav.  Han  kendte  sig 
glad  ved  at  hore  det. 


IX. 

K-ong  Johans  Datter  havde  talt  sandt, 
da  hun  sagde,  at  hun  ejede  en  Vilje.  Og 
hun  holdt  sit  Løfte  til  Gustav. 

Uden  at  der  lagdes  ham  nogen  Hindring 
i  Vejen  blev  han  i  Krak  au  i  flere  Dage, 
og  modtes  i  al  Hemmelighed  med  Søste- 
ren, nogle  Gange  ogsaa  med  Prinsessen 
selv,  der  ikke  lagde  Skjul  paa  den  Del- 
tagelse hun  nærede  for  ham. 

»Saa  meget  din  Broder  dog  véd,«  sagde 
hun  spøgende  til  Sigrid.  »Jeg  bliver  fast 
bange  for  al  den  Lærdom!« 

Og  saa  snart  hun  fandt  Lejlighed  dertil 
talte  hun  med  sin  Broder,  talte  sin  Fræn- 
des Sag  saa  varmt,  at  Sigismund  ganske 
forundret  og  med  et  lille  Smil  saa'  paa 
hende. 

Modtage  sin  Fætter  vilde  han  dog  ikke. 
For  Faderens  Skyld  vilde  han  helst  lade 
uvidende  om  hans  Nærværelse  her  i  Kra- 
kau,  sagde  han,  og  af  samme  Grund  saa' 
han  ogsaa  helst,  at  han  ikke  gav  sig  i 
Krigstjeneste  der  i  Landet  —  muligvis 
han  ogsaa  frygtede  en  Medbejler  i  ham 

Marie  Henckel:  Landflygtig.  9 

til  den  svenske  Trone,  naar  Faderen  havde 
lukket  sine   Ojne. 

'>Du  vil  kanske  endog  tage  ham  til 
Fange,  trods  det  han  kom  hid  i  god  Tro 
til,  at  Du  vilde  beskytte  ham,«  raabte 
Anna  heftig.  »Aa  —  at  ogsaa  Du  vil  for- 
følge ham  ligesom  vor  Fader  gor  det  — « 

»Du  fejler,  det  er  saa  vist  ej  min  Agt,« 
sagde  Kongen.  »Fri  og  frank  skal  Gustav 
Erikson  gaa  herfra,  ingen  Sinde  fojer  jeg 
vor  Fader  i  hans  Begæring  at  fængsle 
ham,  og  stotte  ham  skal  jeg  i  Smug  om 
han  trænger,  hvad  kan  Du  begære  der 
mere  skal  gores  for  ham  i   Ojeblikket?" 

»Gustav  Erikson  tager  ikke  mod  Al- 
misse, han  er  stolt  som  vi  —  ogsaa  i 
hans  Aarer  rinder  Kongeblod,  skal  Du 
huske.« 

]\Ien  Gustav  selv  smilede  bittert,  da 
Sigrid  bragte  ham  Budskabet;  der  funk- 
lede som  en  vild  Trods  op  i  hans  Øjne. 
»Ej  engang  paa  Valen  giver  de  mig  Lov 
at  stride  —  hvad  nu?  Fristes  kunde  jeg 
til  at  forbande,  at  jeg  nogen  Tid  fodtes 
— :  St.  .Josef,  min  Helgen,  vær  mig  naadig!« 

Der  var  ingen  Grund  for  ham  til  at 
dvæle  længer  her  i  Krakau.  Paa  en  Maade 
var  han  jo  sin  Fætters  taalte  Gæst,  Sigis- 
munds ridderlige  Ære  forbod  ham  at  bryde 
sit  givne  Ord,  men  det  var  sikkert  næi)pe 
hans   Ønske  at  have  den  P'rænde,  hvem 

Faderen  efterstræbte,  alt  for  længe  i  sin 
Nærhed. 

Sigrid  græd.  Haardt  var  det,  atter  saa 
brat  at  skilles  fra  Broderen  og  se  ham 
drage  ud  i  den  vide,  vildsomme  Verden, 
uden  at  vide,  naar  hans  Udlændighed  dog 
engang  skulde  faa  Ende! 

Og  Gustavs  Tanker  floj  til  Cæcilia,  og- 
saa  fra  hende  havde  han  jo  maattet  tage 
Afsked  —  luvet  skilte  ham  fra  hvad  han 
havde  kært! 

»Hvor  drager  I  hen?«  spurgte  Anna,  hun 
stod  og  legede  med  Smykket,  der  hang  i 
den  gyldne  Kæde  paa  hendes  Bryst. 

»Hvorhen  Skæbnen  forer  mig  —  ud  i 
Striden,  i  Arbejdet.« 

»Et  Liv  fuldt  af  Daad  og  Bedrift  er 
bedre  end  en  Tilværelse  i  orkeslose  Dromme ! 
Det  bærer  mod  det  store,  mod  Berommel- 
sen.« 

»I  giver  mig  Indvielsen  — « 

»Ja.«  Hun  saa'  paa  ham,  og  han  blæn- 
dedes næsten  af  Glansen  fra  disse  Øjne. 
»Men  jeg  giver  eder  noget  andet  og  mere: 
Tilsagnet  om  min  Broders  Venskab;  nu 
er  hans  Hænder  bundne,  men  der  kan  vel 
komme  den  Stund,  da  han  vil  kunne  vise 
eder  sin  gode  Vilje  i  Gerningen.  Og  til 
Bevis  herpaa,  Gustav  Erikson,  modtag 
saa  denne  Ring  og  bær  den  som  et  Minde 
om   eders   Frænder,   der   ingen    Sinde   vil 

glemme,  at  ogsaa  I  er  en  Ætling  af  Vasa- 
Slægten!« 

Gustav  bøjede  sig  i  Tavshed  over  Haan- 
den,  der  rakte  ham  Gaven  —  den  kom 
fra  hende  selv,  han  var  sikker  derpaa! 
Han  saa'  op,  rank  og  herlig  i  sin  stolte, 
l)ydende  Skonhed  stod  hun  der  foran  hnm, 
men  det  skalv  ganske  lidt  ved  hendes 
Mundvige,  ja,  og  mi  —  han  tog  ikke  fejl, 
banede  en  Taare  sig  ganske  langsomt  Vej 
ned  over  hendes  Kind.  Da  skød  der  plud- 
selig som  en  varm  Udstrøm  igennem  ham, 
han  kendte  sig  som  svimmel,  som  greben 
af  en  Rus  —  syntes,  at  han  maatte  styrte 
tilbedende  ned  for  hendes  Fødder.  — 

Et  Øjeblik  efter  var  hun  borte;  som  et 
Syn,  en  skøn  og  herlig  Aabenbaring  var 
hun  forsvunden! 

Den  kostbare  Ring  funklede  paa  hans 
Finger  —  hendes  Gave!  Sandelig,  han 
havde  ikke  behovet  den  for  at  mindes 
hende  —  sin  Dødsfjendes  Datter! 

Dagen  efter  var  han  borte  fra  Krakau 
og  den  bekymrede  Søster,  og  fra  hende, 
hvis  Øjne  og  Smil  havde  tændt  Ild  i  hans 
Blod,  men  hvem  det  var  Vanvid  for  ham 
at  skænke  en  Tanke  mere. 

Og  hvorhen  styrede  han  nu  sine  Fjed? 

Han  vidste  det  i  Øjeblikket  ikke  selv. 
Der  var  vel  et  eller  andet  Sted  i  en  tysk 
Krigshær,    hvor    de    havde    Brug    for    en 


131 


kraftig  Arm  og  et  uforfærdet  Mod,  for 
en  Stridsmand,  der  ikke  agtede  sit  Liv 
for  mere  værd,  end  at  han  var  rede  til 
at  ofre  det  —  hvorhen  det  bar,  var  ham 
nu  fast  lige  meget. 

Sydpaa  drog  han.  Vandrelysten  var 
kommen  over  ham,  der  var  som  gærende, 
sydende  Uro  i  hans  Blod,  et  Virvar  af 
Tanker  fyldte  hans  Sind. 

Nys  havde  han  kendt  sig  fuld  af  Haab 
og  Lyst  til  Livet,  det  Liv  i  Daad  og  Be- 
drift han  ikke  for  havde  levet,  men  som 
han  saa  pludselig  var  vaagnet  op  til,  havde 
kendt  sin  Ungdoms  stærke  Krav  og  Tro 
til  sine  egne  Kræfter  ligesom  sejrende  bryde 
frem,  men  saa  —  just  paa  samme  Tid  som 
hans  Vinger  var  i  Færd  med  at  folde  sig  ud 
til  Flugt,  var  de  jo  paa  ny  bleven  stækkede. 

Og  et  Liv  en  Gang  lagt  øde,  kunde  det 
vel  heles  igen? 

Var  det  Gud  deroppe  og  hans  mægtige 
Hærskarer,  eller  var  det  en  grum,  ubon-' 
horlig  Skæbne,  der  styrede  det  store  Ver- 
densalt? Han  var  træt  af  at  tænke,  Troeii 
vaklede  —  Tvivlen  sænkede  sig  i  hans 
Sjæl.  — 

Engang  lyste  Korset  for  ham  med  sin 
Straaleglans,  klart  lyste  det  og  viste  ham 
Vejen  han  fik  vandre  — •  Korsets  Vej,  ja. 
Nu  var  det  som  Glansen  slukkedes  for 
hans  matte  Øje  —  vilde  den  tændes  igen? 

Dernede  kanske,  hvor  de  engang  stred 
under  Korsets  Banner  mod  de  vantro  — 
eller  hver  den  hellige  Fader  velsignende 
udstrakte  sin  Haand  —  — 

Og  han  vandrede  videre,  bestandig  vi- 
dere mod  Syd. 


Det  var  i  Schlesien,  at  Kongesønnen  Gu- 
stav Erikson  en  Aftenstund,  syg  og  tr;et  ind- 
til Døden,  bankede  paa  et  Munkeklosters 
Port.  Som  Pilegrim  kom  han  tilbage  fra 
Rom,  var  vandret  paa  sin  Fod  den  hele  Vej. 

Paa  Tærskelen  til  Klosteret  segnede  han 
om,  og  de  medlidende  Brødre  bar  ham 
ind  og  bragte  ham  til  Hvile;  de  forsøgte 
at  tylle  Vin  og  styrkende  Drikke  i  ham 
og  plejede  ham  paa  det  bedste,  men  i 
lange  Uger,  ja  Maaneder  laa  han  syg  der 
i  Klosteret.  Stundom  laa  han  bevidsllos 
hen,  stundom  rasede  han  i  Febervildelse, 
og  da  var  der  et  Navn  han  bestandig 
raabte  paa: 

Cæcilia!  Cæcilia! 

»Han  anraaber  den  hellige  Cæcilia  om 
hendes  Bistand,«  sagde  Brødrene. 

Men  andre  Navne  lod  alt  imellem  det 
€ne  —  Cæcilia  vekslede  med  Sigrid,  og 
Anna  —  ak,  hvorfor  havde  hun  de  bræn- 
dende sorte   Øjne  og  trængte  sig  bestan- 

dig  frem  —  og  hvorfor  var  den  lille  Ma- 
rinka  der  ogsaa? 

Da  saa'  de  gode  Brodre  hovedrystende 
paa  hinanden  og  korsede  sig. 

Det  var  Vinter,  da  Gustav  omsider  rej- 
ste sig  fra  Lejet.  Det  saa'  rigtignok  ud, 
som  om  han  aldrig  skulde  blive  karsk 
mere,  saa  bleg  og  udtæret  var  han,  og 
saa  mat  og  saa  sløv,  men  han  blev  der  i 
Klosteret  det  Aar  og  det  følgende  med,  og 
det  var  omsider  som  om  hans  syge  Sj  æl  havde 
fundet  Hvile.  Uroen,  Længslerne,  han  vid- 
ste næppe  selv  efter  hvad,  den  sælsomme 
rastløse  Higen,  der  drev  ham  hid  og  did, 
var  dode  og  begravne,  han  havde  ligesom 
dænget  og  atter  dænget  Jord  derpaa.  Cæ- 
cilia,  der  var  ham  saa  dyrebar,  Anna  i  al 
sin  forforeriske  Skønhed,  disse  tvende,  der 
bestandig  havde  foresvævet  ham  i  hans 
Sygdom,  og  paa  en  forunderlig  Maade 
blandedes  sammen  i  hans  forvirrede  Tan- 
ker, Elskovs  Trang  og  Begær  —  alt  var 
ligesom  smeltet  ud  i  en  Taage  for  hans 
sløvede  Sanser. 

Og  han  sad  og  saa'  paa  sig  selv  som 
paa  en  død  Mand,  med  et  Slags  med- 
lidende Smil,  og  gav  sig  hen  i  denne  sæl- 
sonnne  Hvile,  denne  Slaphed  baade  til 
Sjæl  og  Legeme,  uden  vilde,  gærende  Uros- 
tanker og  Begæringer  og  Haab,  der  kun 
vaktes  for  at  skuffes,  gav  sig  hen  i  dette 

ansvarslose:  intet  at  skulle,  intet  at  ville. 
Haab,  Kærlighed,  Handlekraft  og  Vilje 
- —  det  var  som  vejret  bort,  alt  var  bleven 
Stilhed  og  Ro  i  og  omkring  ham,  en  under- 
lig forstenet  Ro. 

Klosterets  tunge,  knugende  Ensomhed' — 
han  følte  den  ikke;  den  ene  Dag  dér  sled 
sig  hen  som  den  anden  —  det  huede  ham 
bedst  saaledes,  hvile,  kim  hvile,  andet  be- 
gærede han  ikke.  Ingen  Rost  fra  Verden 
derude  trængte  ind  til  ham  og  kaldte  paa 
ham;  for  Verden,  den  Verden  i  hvilken 
han  var  landflygtig  og  hjemløs  var  han 
som  dod. 


X. 

Over  fem  Aar  var  forlobne  siden  Kro- 
ningen i  Krak  au. 

Der  gik  stærke  Dønninger  over  Landene 
paa  de  Tider.  Den  tyske  Kejser  havde 
allerede  nu  Moje  med  at  holde  sig  de 
magtsyge  Smaafyrster,  der  stredes  rundt 
om  ham,  fra  Livet,  hans  Hænder  var  for 
svage  til  at  styre  et  Verdensriges  Tøjler, 
og  Tiden  var  jo  heller  ikke  saa  fjern,  da 
han  maatte  nedlægge  dem;  men  i  Norden 
laa  Rusland  stadig  paa  Lur  efter  Finland, 
og  i  Sverrig  rasede  indre  Strid  og  Uro- 
ligheder. 

Johan  var  død.  I  Aaret  1592  havde  han 
lukket  sine  Øjne,  til  kun  liden  Sorg  for 
de  fleste  af  sine  Undersaatter,  og  nu  sad 
hans  Son  paa  Tronen  i  Sverrig,  rigtignok 
ikke  uden  Modstand  fra  P'olket,  der  heller 
havde  valgt  Gustav  Vasas  yngste  Søn,  den 
kække  Hertug  Karl,  hvis  Haand  ogsaa 
var  udstrakt  efter  Kongespiret,  og  som 
havde  det  Fortrin  i  de  Svenskes  Djne, 
at  han  var  Protestant.  Om  Sigismund  var 
den,    der    magtede    at    bære    Vægten    af 

tvende  Rigers  Kroner  paa  sit  Hoved, 
skulde  Tiden  vise,  men  at  den  nordiske 
Trone  allerede  nu  i  Begyndelsen  vaklede 
under  ham,  den  ivrige  Katolik,  og  at 
han  og  Farbroderen  fremdeles  vilde  komme 
til  at  strides  om  Magten,  det  var  sikkert. 

Men  i  Polen  havde  Jesuiterne  baaret 
Sejren  hjem  og  sad  inde  med  Magten, 
efter  at  det  var  lykkedes  dem  omtrent 
helt  at  fordrive  Protestanterne. 

Under  alt  dette  havde  hverken  Sigis- 
munds højsindede  Søster  eller  han  selv 
glemt  Lofterne  de  havde  givet  deres 
Frænde,  Gustav  Erikson,  og  nu,  da  Sigis- 
munds Hænder  ikke  længer  var  bundne 
af  Hensyn  til  Faderen,  var  Tiden  kom- 
men til  at  indfri  dem. 

Vel  var  han  ikke  uvidende  om,  erklæ- 
rede han,  at  Erik  d.  Fjortendes  Son  havde 
været  indviklet  i  en  Sammensværgelse, 
der  gik  ud  paa  at  styrte  hans  Fader 
Kong  Johan  fra  Tronen,  for  at  han,  Gu- 
stav, kunde  bestige  den,  og  vel  kunde  han 
kanske  endnu  bestandig  have  nogen  Grund 
til  at  se  en  Medbejler  til  Sverrigs  Krone 
i  sin  Fætter,  men  langt  mere  maatte  han 
visselig  frygte  sin  Farbroder  Karl,  og  efter- 
som det  maatte  siges,  at  Gustav  Erikson 
var  bleven  behandlet  med  utilbørlig  Haard- 
hed  og  Strenghed  og  ingenlunde  slig  det 
sømmede  sig  en  Kongesøn,  men  til  Trods 

herfor  ingen  Sinde  havde  ladet  sig  bevæge 
til  at  gøre  fælles  Sag  med  Sverrigs  Fjen- 
der og  skade  sit  Fødeland,  da  vilde  han 
nu  ej  tøve  med  at  øve  Retfærdighed,  og 
vise  sin  haardt  medtagne  Frænde  sit  ven- 
skabelige og  forsonlige  Sindelag. 

»Og  han  maa  vende  tilbage,  hvor  han 
saa  end  har  fjælet  sig,  den  bortfløjne  Fugl 
maa  atter  styre  sin  Flugt  herhid,  der  er 
en  Uret  at  gøre  god  igen,  og  det  maa 
gøres,«  skrev  Prinsesse  Anna  til  Sigrid,  der 
nu  sad  som  Husfrue  paa  Gerknås. 

Men  Moderen  og  Søsteren  vidste  intet. 

»Gud  bedre,«  skrev  Sigrid  tilbage,  »vi 
haver  intet  spurgt  til  Gustav  nu  atter  paa 
lange  Tider,  spørger  kanske  intet  mere  i 
denne  Verden.  Gud  forbyde  dog,  at  han 
skulde  være  dod,  kan  hænde  i  Trang  og 
Nod.  Men  kunde  I  engang,  hoje  og  hjerte- 
kære Frænke,  mage  det  saa,  at  min  Moder 
fik  Lykke  til  engang  igen  i  dette  Liv  at 
samles  med  sin  Son,  da  skulde  Gud  lønne 
eder.« 

Men  ogsaa  i  Vilna  sad  der  en  Kvinde 
og  sorgede,  og  spurgte  sig  selv  vel  de  Snese 
Gange  om  Dagen:  Hvor  lider  han  vel  nu? 

Pontus  Jonson  var  dod,  og  hans  Datter 
sad  ganske  alene  tilbage.  Uroligt  havde 
hans  Liv  været,  stormfuldt  og  vildt  i  Vng- 
domnien  ifolge  hans  sUerke,  ubændige  Na- 
tur, senere,  da  Aarene  havde  lagt  en  Dæm- 

per  paa  Drifterne  og  Lidenskaberne,  var 
det  bleven  anderledes.  Men  han  var  en 
virksom  og  ihærdig  Arbejder  i  den  Tje- 
neste han  havde  paataget  sig,  og  det 
maatte  jo  uophørligt  drive  ham  af  Sted. 
Naar  han  havde  været  hjemme,  havde 
Cæcilia  været  uundværlig  for  ham,  hun 
læste  og  skrev  hans  Breve  og  var  altid 
omkring  ham,  han  talte  med  hende  om 
alt,  raadførte  sig  med  hende  trods  hendes 
uerfarne  Ungdom,  og  var  stolt  af  hende, 
der  var  ikke  et  Ønske  han  vilde  have 
nægtet  hende,  dersom  hun  havde  benyttet 
sig  heraf.  At  Livet  vel  kunde  have  for- 
met sig  anderledes  for  en  ung  Kvinde, 
faldt  ham  ikke  ind,  og  hun  —  ja,  hun 
havde  været  tilfreds,  naar  blot  han  var 
det,  havde  hun  bragt  ham  Ofre,  saa  mær- 
kede han  det  ikke. 

Nu  da  han  var  borte  for  stedse,  var  det 
som  om  Tomheden  og  Savnet  overvældede 
hende.  Hans  Plads,  der  stod  tom.  Tingene 
han  havde  benyttet,  hun  taalte  næsten 
ikke  Synet  deraf,  og  dog  kunde  hun  ikke 
rive  sig  los  derfra  og  fra  Hjemmet,  hun 
havde  delt  med  ham.  Nonnernes  Tilbud 
om  at  komme  til  dem  havde  hun  afslaaet, 
hun  elskede  det  gamle  Hus.  hvor  de  vilde 
Roser  blomstrede  i  Hækken  uden  for  Vin- 
duerne og  Svalerne  byggede  under  Tag- 
skægget,   hvor   hun   kunde    se    den    blin- 

kende  Flod  og  de  grønne  Hojder.  Og  der 
sad  hun  nu  og  spurgte  sig  selv:  Hvor  lider 
Gustav  Erikson  vel  nu?'< 

Der  var  Tider,  hvor  hun  havde  gjort  sig 
Skrupler  over,  at  hun  havde  givet  Kærlig- 
heden til  en  Mand,  en  fremmed,  som  ikke 
havde  begæret  den.  Rum  i  sit  Hjerte,  det 
havde  næsten  været  som  at  berove  Fa- 
deren noget,  syntes  hun.  Disse  lange  Stun- 
der, hvor  hun  havde  givet  sig  hen  i  Tan- 
ker og  Drømme  og  levet  i  sin  egen  Verden 
mens  hun  glemte  den  virkelige,  havde  det 
ikke  ligesom  været  en  Uret  imod  ham? 

Nu,  da  han  var  død,  var  det  anderledes, 
nu  tog  hun  ikke  noget  fra  en  for  at  skænke 
det  til  en  anden;  frit  turde  hun  give  sig 
hen  i  Minderne  om  sit  Livs  lyseste,  lykke- 
ligste Dage,  og  det  var  som  om  Kærlig- 
heden voksede  sig  større  og  stærkere  gen- 
nem Længselen,  gennem  Uvisheden.  Ikke 
havde  Gustav  Erikson  talt  de  stærke  El- 
skovsord,  som  bandt,  og  dog  var  det  som 
om  hun  kendte  sig  knyttet  til  ham  ved 
Baand,  som  ingen  Sinde  kunde  briste, 
som  om  en  løndomsfuld  Magt  forenede 
dem,  og  levede  han  —  ja,  da  maatte  han 
komme  tilbage  engang.  Hun  satte  ham 
ikke  længer  i  det  gyldne  Kongesæde,  det 
Luftslot  var  styrtet  sammen  og  sunken  i 
Grus,  men  Pladsen  gav  hun  ham  ved  sit 
Hjerte,   og   det   bares   hende   for,   at   der 

vilde  komme  den  Stund,  hvor  han  søgte 
did  som  sit  Tilflugtssted,  naar  alt  andet 
var  bristet;  hendes  Længsel  —  vilde  den 
ikke  ligesom  kalde  og  drage  ham  til  hende 
—  engang? 

Og  hun  sad  hen  og  ventede  —  som  kun 
en  Kvinde  formaar  at  vente.  — 

Oppe  paa  Kollegiet  gik  Pater  Simon 
frem  og  tilbage  over  Gulvet,  med  Hæn- 
derne paa  Ryggen  og  Panden  lagt  i  dybe 
Folder. 

En  Konge,  der  bekendte  sig  til  Romer- 
kirkens Lære,  sad  paa  Tronen  i  Sverrig, 
og  det  var  ikke  hans  Myndling,  ikke  den 
af  ham  ledede  og  opdragne  Gustav  Erik- 
son,  ved  hvem  han  havde  ventet  og  haa- 
bet  at  naa  saa  store  Maal!  Var  alt  tabt 
i  dette  Spil?  Magten,  han  havde  dromt 
om,  umulig  at  vinde? 

Tiden  lægger  stundom  store  Planer  ode. 
Erik  d.  Fjortendes  Son  havde  skuffet  ham, 
og  just  nu  havde  han  erfaret,  at  han  havde 
begravet  sig  i  et  Kloster  af  Franciskaner- 
nes Orden  i  Schlesien,  hvor  han  kanske 
alt  havde  aflagt  Løftet.  Hvad  han  havde 
bygget  paa  var  ramlet  sammen  —  men 
alligevel 

Om  Sverrigs  unge  Konge  hed  Sigismund 
eller  Gustav,  det  var  vel  ligegyldigt,  naar 
Vejen  blot  blev  banet  for  den  katolske  Lære, 
og   Sigismund   var  just  en  ivrig   Kalolik, 

ved  hvem  Jesuiterne  alt  havde  faaet  godt 
Fodfæste  der  i  Landet;  men  —  det  var 
ikke  ham,  Pater  Simon,  ligegyldigt,  hvem 
der  var  Kongens  Skriftefader  og  Raad- 
giver,  og  hos  Sigismund  galdt  han  intet  I 
Dog  lod  det  jo  ikke  til,  at  den  unge 
Konges  Herredomme  i  Sverrig  skulde  blive 
af  lang  Varighed,  og  hvad  saa?  Hertug 
Karl  havde  et  stort  Parti  for  sig  og  var 
lige  saa  ivrig  Protestant  som  Sigismund 
var  Katolik,  men  selv  om  det  endnu  var 
det  raadende  i  det  protestantiske  Sverrig, 
naa  ja,  saa  levede  dog  endnu  han,  der 
maatte  anses  for  den  rette  Arving  til  Tro- 
nen, om  end  skjult  i  et  Kloster 

Pater  Simons  tynde  Læber  fortrak  sig 
til  noget,  der  lignede  et  Smil.  Han  skot- 
tede til  Brevskaberne,  der  laa  paa  Bordet 
—  Skrivelsen  baade  fra  Polens  Konge  og 
fra  Hnland  til  Erik  d.  Fjortendes  Son  — 
og  satte  sig  saa  hen  med  Pennen  i  Haanden. 


Det  var  en  Dag  lige  i  Begyndelsen  af 
Hosten  1593. 

Vinden  legede  med  det  gulrode  Lov,  der 
hang  i  lange  Ranker  ned  over  Muren  uden 
for  det  lille  tilgitrede  Vindu,  og  Solstraa- 
1erne  spillede  i  flimrende  Striber  hen  over 
Flisegulvet  i  Klostercellen,  hvor  Gustav 
Vasas  Sønnesøn  sad  og  stirrede  ud  imod 

de  blaalige  Bjerge,  der  ligesom  lukkede 
for  Verden  derude. 

Blikket  var  ikke  længer  saa  slovt,  og 
stirrede  ikke  saa  tanketomt  ud  i  Rummet, 
det  fulgte  Fuglenes  Flugt  —  de  kunde  ikke 
drage  saa  viden  af  Sted,  hans  Tanker  var 
jo  paa  end  videre  Fart. 

Slig  kom  det  gerne  over  ham  ved  Efter- 
aarstide,  naar  Trækfuglene  drog  af  Sted, 
det  havde  stedse  været  saaledes. 

Munkene  vilde  have  ham  til  at  træde  ind 
i  deres  Orden,  men  endnu  havde  han  ikke 
aflagt  Loftet.  Han  havde  igen  taget  fat 
paa  sine  Studier,  syslede  med  sine  Tinktu- 
rer og  Blandinger  og  de  sodede  Digler,  og 
skrev  latinske  Afhandlinger  om  Kemi. 
Men  de  forbavsede  Munke  rystede  paa 
Hovedet  —  han  læste  i  Stjernerne,  sogte 
efter  de  Vises  Sten  og  vilde  udgranske  de 
skjulte  Ting  —  om  det  kun  ikke  var  den 
sorte  Kunst,  var  Djævelens  Værk.  — 

Og  det  var  ikke  fri  for,  at  de  folte  en 
vis  Sky  for  ham  og  kun  nærmede  sig  ham 
med  en  Følelse  af  hemmelig  Gru,  blandet 
med  Undren  over  hans  store  Lærdom. 

Han  gav  ikke  Agt  derpaa.  Han  havde  i 
Længden  ikke  kunnet  finde  sig  i  den  fuld- 
stændige Lediggang;  i  Begyndelsen  var 
det  som  om  Hænderne  rent  mekanisk 
havde  syslet  med  Arbejdet,  hvorhen  det 
egentlig  skulde  fore,  tænkte  han  ikke  paa. 

men  saa  havde  han  af  Vane  mere  og  mere 
fordybet  sig  deri,  det  var  som  et  Punkt, 
hvorom  Dagens  lange  Timer,  kun  afbrudt 
af  Bonnerne  og  Messen  og  Andagtsøvel- 
serne i  den  lille  mugne  Klosterkirke,  kunde 
samle  sig. 

Døren  til  Gustavs  Celle  blev  aabnet,  og 
en  af  Klosterbrødrene,  den  lille,  sammen- 
sunkne Broder  Willibald  med  det  magre, 
indfaldne  Ansigt  og  de  hule  Ojne,  der  altid 
luede  som  i  Feberglod,  bragte  ham  et 
stort,  forseglet  Brev. 

»Nu  har  eders  Venner  spurgt  eders  Op- 
holdssted,« sagde  han.  Og  Gustav  saa',  at 
Udskriften  var  Pater  Simons. 

Han  aal)nede  Brevet.  Det  indeholdt  et 
Dokument,  hvorved  der  hang  et  Vokssegl 
med  Aftryk  af  et  kongeligt  Sigil,  samt  en 
Pengesum,  som  hans  bekymrede  Moder, 
der  fremdeles  ikke  vidste  hvor  i  Verden 
han  var,  havde  sendt  gennem  hans  gamle 
Lærer,  saa  at  det  fattige  Kloster  nu  kunde 
faa  rigeligt  Vederlag  for  hans  lange  Op- 
hold. 

Og  Dokumentet  —  han  sad  lidt  og 
vendte  og  drejede  det  i  Haanden. 

Det  var  en  Kundgørelse  om,  at  hans 
Fætter  Kong  Sigismund  skænkede  ham 
en  Ejendom  i  Polen,  et  Abbedi,  med  frit 
Forlov  til  at  opholde  sig  der  eller  nyde 
Indtægterne    deraf,    hvor  som   helst   han 

Marie  Henckel:  Landflygtig.  10 

maatte  finde  for  godt  i  hans  Stater  og 
Lande  —  kun  ikke  i  Sverrig. 

»Som  Du  ser,  min  kære  Søn,«  skrev  Pa- 
ter Simon,  »sendes  dette  Dig  gennem  mig, 
som  omsider  har  opsporet  dit  Tilflugts- 
sted. Det  er  store  og  bevægede  Tider  vi 
lever  i,  men  den  som  er  kaldet  til  at 
tage  Del  i  Kampen  bor  ej  unddrage  sig 
den  og  begrave  sig  i  Klosteret.  Kom  her 
til  Vilna,  forinden  Du  tiltræder  din  Be- 
siddelse —  læste  Du  ej  selv  i  Stjernerne, 
at  der  endnu  venter  Dig  en  lang  og  ære- 
fuld Fremtid?« 

Papiret  rystede  i  Gustavs  Haand,  men 
han  sad  og  saa'  frem  for  sig,  som  om  han 
ikke  ret  havde  forstaaet  hvad  han  læste. 
Saa  rejste  han  sig  pludselig,  og  begyndte 
at  gaa  frem  og  tilbage  over  Gulvet  — 
hvad  var  det  der  bodes  ham,  —  den  dode 
Mand  —  Vederlag  for  et  Liv,  et  helt 
Liv 

Han  slog  en  Latter  op,  der  næsten  for- 
skrækkede ham  selv  og  bragte  Broder 
Willibald  til  at  korse  sig  og  fare  ud  gen- 
nem Døren.  Til  sidst  kastede  Gustav  sig 
udmattet  paa  Træbriksen. 

Nej,  det  var  for  silde,  de  skulde  lade 
ham  i  Fred,  den  Fred  han  omsider  havde 
vundet;  frivillig  havde  han  forsaget  Ver- 
den, de  skulde  ikke  mere  kalde  ham  til- 
bage til  den. 


145 

Det  var  bleven  Aflen.  Vesperklokken 
ringede,  han  fulgte  ikke  dens  Kalden.  Han 
blev  liggende  som  i  en  tung  Dos,  vovede 
næppe  at  tænke,  væltede  sig  saa  igen  uro- 
ligt frem  og  tilbage  paa  Briksen,  og  sprang 
omsider  op  —  ud  maatte  lian  i  det  fri, 
ud , 

Aa  nej,  nej  —  han  var  jo  atter  midt  i 
Kampen,  midt  i  alt  det  han  havde  villet 
bort  fra! 

Han  gik  ind  i  den  lille  Kirke,  hvor 
Lampen  brændte  i  Krogen  henne  ved  Høj- 
alteret, med  det  udskaarne  Træbillede  af 
den  korsfæstede  og  de  lueforgyldte  Engle 
paa  hver  Side.  Ind  i  Skyggen  sogte  han, 
hen  til  et  af  de  smaa  Sidealtre,  hvor  han 
plejede  at  bede;  der  kastede  han  sig  ned 
med  Hovedet  begravet  i  sine  Hænder. 

»Tvivlede  jeg  om  din  Visdom,  din  Al- 
magt, o  Herre,  for  Vejen  syntes  mig  for 
tornefuld,  forstod  jeg  ej,  hvorhen  den  førte, 
tænd  da  Lyset  i  min  Sjæl!  Hellige  Josef, 
og  Du  Guds  rene  Moder,  bed  for  mig, 
bed « 

Da  det  første  Dagsskær  gryede  i  Øst 
stod  han  ved  det  lille  Vindu  i  Cellen,  og 
da  var  det  ogsaa  som  om  Lyset  gryede  i 
hans  Indre. 

Fri  —  som  en  fri  Mand,  uden  at  kende 
sig  jaget  og  forfulgt,  skulde  han  atter  drage 
sin  Aande,  skulde  eje  et  Hjemsted  som 

han  kaldte  sit,  sit  eget  —  det  var  med 
é^,  som  om  Lænkerne  faldt  af  ham,  som 
om  han  kendte  sig  befriet  fra  en  tung 
og  knugende  Byrde! 

Og  han  gjorde  op  med  sig  selv. 

Frivillig  og  dog  paa  en  Vis  nødtvungen 
hfavde  han  forsaget  Verden  i  disse  Aar. 
Da  han  syg  og  nedbrudt  var  kommen  til 
Klosteret  som  den,  der  havde  lidt  Skib- 
brud i  Livet,  havde  han  fundet  Hvile 
her;  Legemet  var  atter  bleven  karskt,  og 
med  de  tilbagevendende  Kræfter  kom  og- 
saa  Bevidstheden.  Men  han  havde  dovet 
og  trængt  enhver  Bost  tilbage,  der  vilde 
drage  ham  derudefra,  havde  vendt  sig 
fra  Lidelsen  og  kun  søgt  Glemsel,  og  som 
han  saaledes  havde  ladet  sig  glide  ud  i 
Selvopgivelsens  uhyre  Tomhed  og  Ode. 
havde  der  sænket  sig  det  han  kaldte  Fred, 
men  som  kun  var  en  dump  Sløvhed,  over 
hans  Sjæl.  Den  indre  Dragelse  mod  Klo- 
sterlivet —  han  havde  ingen  Sinde  for- 
nummet den. 

Nu  forstod  han.  at  alt  det  han  havde 
troet  dodt  og  magtesløst,  det  var  kun  død- 
Skindøden,  forstod,  at  det  atter  var  vaag- 
net  til  Liv  og  havde  rejst  sig  af  den  Grav 
i  hvilken  han  havde  sænket  det,  for  at 
kræve  sin  Bet,  og  at  Ansvaret,  han  havde 
villet  vælte  fra  sig,  det  lod  sig  alligevel 
ikke  afvise.    Han  saa'  sig   om   i   Kloster- 

cellen,  der  saa  længe  havde  givet  ham  Ly, 
og  syntes,  at  den  med  ét  var  bleven  ham 
saa  snæver  og  trang,  saa'  ud  imod  Bjer- 
gene, der  dannede  som  en  skarpt  afstuk- 
ken  Linie  der  ude  i  Horisonten,  og  drog 
Vejret  dybt  og  langt,  fornam  atter  sit 
unge  Blod  rulle  friskt  og  livskraftigt  gen"- 
nem  Aarerne,  sit  unge  stærke  Legemes 
Krav,  og  som  den,  der  længe  har  været 
stængt  inde  i  det  snævre  Fængselsrum, 
rettede  han  sin  høje,  spænstige  Skikkelse, 
strakte  Armene  ud,  som  for  at  prove  sine 
Musklers  Kraft. 

Ja,  det  var  Livet  der  atter  kaldte  ham, 
og  han  maatte  folge  den  dragende  Stemme. 

Saa  gik  han  til  Abbeden  og  Brodrene. 
Svært  faldt  det  ham  at  sige  dem,  der 
havde  røgtet  ham  med  Kærlighed  og  Omhu 
da  han  dødssyg  laa  for  deres  Dør,  og  gæst- 
mildt havde  optaget  ham  i  deres  Midte, 
at  han  atter  maatte  bort,  han  kendte  sig  jo 
bunden  til  dem  ved  Taknemmelighedens 
stærke  Baand,  som  ingenlunde  var  lette 
at  bryde.  Og  den  gode  Abbed,  med  den 
kuglerunde  Mave  og  den  tredobbelte  Hage, 
rystede  ogsaa  med  et  Suk  paa  Hovedet 
og  sagde  med  sin  snovlcnde  Rost,  at  det 
var  ilde  han  havde  ladet  sig  forlokke  af 
Verdens  tomme  og  fule  Glans,  han  mente 
dog,  at  Gud  og  den  hellige  Franciskus 
havde  haft  fastere  Tag  i  ham. 

Men  Broder  Willibald  saa'  kun  paa  ham 
med  sine  hule  Øjne,  i  hvilke  der  luede 
et  Genskin  af  den  lonlige  Ild,  som  nu  i 
mere  end  tredive  Aar  havde  fortæret  ham 
selv,  han  forstod,  at  Gustav  Eriksons  Tid 
i  deres  lille  Samfund  var  omme,  og  at  de 
maatte  give  Slip  paa  ham. 

»Han  er  Kongesøn  og  fodtes  til  en  Trone, 
sagde  han.  »Men  hvor  mange  af  os  naaede 
vel  hvad  vor  Bestemmelse  var?  Hvor 
mange  af  os  fandt  vel  hvad  vi  søgte?« 

Og  da  Stunden  var  kommen  og  Gustav 
havde  budt  Farvel  til  Brødrene,  som  i  al 
deres  Enfold  havde  ment  ham  det  saa 
godt  og  nu  flokkedes  om  ham,  knugede 
Munken  de  foldede  Hænder  mod  sit  magre, 
indfaldne  Bryst,  og  blev  staaende  saaledes 
og  saa'  efter  den  bortdragende.  — 

Solen  skinnede  i  dette  Øjeblik  fra  den 
skyfri  Himmel,  den  hyllede  hans  svin- 
dende Skikkelse  som  i  et  gyldent  Straale- 
skær,  og  der  inde  i  Lysskæret  svandt  det 
sidste  Glimt  af  ham  og  var  borte. 

Annitza,  det  gamle  Tyende  hos  Cæcilia, 
som  altid  gik  og  smaabrummede,  fordi 
Mælken  var  for  tynd.  Hønsene  for  magre 
og  Æggene  for  smaa,  var  i  Færd  med  at 
rydde  til  Side  og  stænge  for  Indgangsdoren. 

»Enlige  Kvinder  kan  ikke  være  varsom- 
me nok,«  sagde  hun.  »Ej  forstaar  jeg  hel- 
ler, at  I  vil  fore  det  ensomme  Liv,  det 
er  ikke  slig  andre  Mennesker,  og  Naboerne 
undrer  sig  og  derover  — « 

»Lad  dem  skotte  sig  selv,  Annitza,  hvad 
vedkommer  vort  Liv  dem?« 

»De  snakker  allehaande,  det  er  ikke  godt 
at  vide  hvad  de  kan  finde  paa  — « 

Cæcilia  lo.  »Du  bliver  gammel,  Annitza, 
hvad  skulde  vi  frygte?« 

Det  var  sandt,  at  de  unge  Piger  i  Nabo- 
laget plejede  at  skotte  efter  Cæcilia  og 
puffe  til  hinanden,  naar  hun  gik  forbi, 
hvad  i  Alverden  den  rige  jodiske  Køb- 
mand paa  Hjørnet,  der  gjorde  sig  lækker 
for  hende,  saa'  i  den  blege,  fremmede  Pige 
med  det  stolte  Væsen,  det  begreb  de  ikke. 

Annitza  kom  hinkende  op  ad  Trappen, 

bag  efter  hende  lod  Trin  og  Lyden  af  en 
fremmed  Stemme.  Lidl  efter  aabnede  hun 
Dorentil  Kammeret,  hvor  hendes  Hersker- 
inde sad  og  syede  og  nynnede  en  gammel 
finsk  Folkesang,  en  tungsindig,  ensformig 
Melodi,  der  altid  bragte  Taarer  i  hendes 
Øjne. 

»Her  er  kommen  fremmed  Folk  til  Huse,« 
raabte  den  gamle  med  sin  skingrende  Rost. 
»En  Mandsperson  —  han  var  uden  videre 
gaaet  ind  i  Huset,  forinden  jeg  havde 
faaet  stængt  Døren  —  hellige  Guds  Moder, 
han  havde  nær  skræmmet  Livet  af  mig! 
Men  han  har  nok  været  her  tilforn,  endog 
jeg  forst  ej  kendte  ham,  og  jeg  har  nu 
vist  ham  ind  i  det  forreste  Rum  — « 

Cæcilia  hørte  ikke  mere,  hun  sprang  op 
og  foer  forbi  Annitza  ud  gennem  Dø- 
ren   

Der  inde  i  Stuen  stod  en  Mand  og  ven- 
tede. Han  havde  set  sig  om,  alt  var  saa 
uforandret  i  det  kendte  Rum;  Bordet, 
hvor  Pontus  .Jonson  plejede  at  have  sine 
Brevskaber  og  Papirer  liggende,  hans 
Hyndestol  henne  ved  Kaminen,  og  den 
lille  Træskammel,  hvor  Cæcilia  gerne 
havde  sin  Plads  ved  hans  Fødder,  An- 
nitzas  Haandten  paa  den  lille  runde  Skive 
i  Hjørnet,  Hylden  med  Bønnebøgerne  og 
en  mægtig  luthersk  HusjjOsLil,  den  hvide 
Kat,  der  sad  paa  Vindusbænken  og  slik- 

kede  sine  Poter  —  alt  ganske  som  han 
havde  set  det  den  første  Gang  han  var 
der! 

Og  Cæcilia  selv?  Hun  var  kommen  ind, 
aandeløs  af  Forventning,  og  idet  han 
vendte  sig  om  gav  hun  et  lille  Skrig. 

Denne  Skikkelse,  som  nu  kom  hen  imod 
hende  —  var  det  —  kunde  det  virkelig 
være  ham?  Han  var  bleven  højere,  kraf- 
tigere af  Bygning,  et  stort  rodligblondt 
Skæg  indrammede  et  magert,  men  mandigt, 
af  Solen  brunet  Ansigt,  og  Øjnene,  der 
saa'  ind  i  hendes,  var  mørkere,  dybere,  men 
med  den  samme  Glans  — 

»Cæcilia!«  sagde  han. 

Hun  stod  endnu  uden  at  røre  sig.  Han 
var  kommen  tæt  hen  til  hende  —  »Kan 
hænde  jeg  kommer  i  en  ubelejlig  Stund,« 
sagde  han. 

Men  da  mødte  han  i  det  samme  hendes 
Blik,  og  forstod  hende!  Og  havde  der  no- 
gen Tid  været  Tvivl  i  hans  Sjæl  om,  at 
hendes  Kærligheds  rige  Skat  var  det  ene 
som  han  attraaede,  havde  nogen  Tid  hint 
andet  straalende  Billede  stillet  sig  imellem 
ham  og  hende  og  blændet  og  forvirret  ham, 
saa  var  der  i  denne  Stund,  da  han  atter 
stod  foran  hende  og  fornam  den  jublende 
Fryd  ved  Gensynet,  ingen  Uklarhed  læn- 
ger! 

I  næste  Øjeblik  holdt  han  hende  i  sin 
Favn. 

»Jeg  ventede  Dig,«  sagde  hun.  »Jeg  vid- 
ste, at  Du  niaatte  komme  engang!« 

»Du  troede  paa  mig,  Cæcilia,  paa  mig, 
der  dog  maatte  tykkes  Dig  saa  svag  og 
vaklende?  Visselig,  kun  lidet  kender  En 
sig  selv,  men  det  véd  jeg  forst  nu  tilfulde, 
at  om  alt  andet  i  Verden  maatte  briste. 
Dig  kunde  jeg  ej  slippe  mere!« 

»Om  Du  gjorde  det  —  om  vi  atter 
maatte  skilles jeg  maatte  do!«  hvi- 
skede hun  og  gemte  sig  ind  til  ham.  Og 
han  kyssede  hendes  Læber,  hendes  Øjne 
og  Haar,  og  kendte  det  som  om  al  Livets 
Lykke  var  strømmet  ind  over  ham. 

Saa  hævede  han  med  et  Smil  sit  Hoved, 
hans  Øjne  lyste  —  »Du  faar  folge  mig 
med  det  samme  —  min  Brud  hjemforer 
jeg  paa  Stand  til  min  Borg,  der  skal  Du 
raade  som  Husfrue,  Silken  skal  Du  slide, 
med  Perler  fletter  vi  dit  Haar,  og  gyldne 
Smider  skal  Du  eje  — « 

Hun  blev  bleg  og  drog  sig  ud  af  hans 
Arrne.  »Er  det  Tronen,  der  vinker  Dig, 
Gustav  Erikson  —  did  kan  jeg  ikke  folge 
Dig,  der  er  ikke  min  Plads!  Jeg  tænkte 
Du  kom  fattig  som  for  og  tiltrængte  mig, 
min  Elskov,  tænkte,  at  hos  mig  skulde 
Du  finde  alt  hvad  Du  søgte  —  hele  mit 

elskende  Hjertes  Ømhed,  alt  det  bedste 
jeg  har  i  Eje  vilde  jeg  jo  give   Dig  — « 

»Og  nu?  for  jeg  ej  kommer  som  Betler, 
husvild  og  forladt,  har  Du  intet  at  give 
mig?  Cæcilia,  Cæcilia,  om  det  var  saa, 
hvor  stor  var  da  din  Elskov,  hvor  stor 
dens  Magt?  Men  vær  kuns  rolig,  intet 
Kongesæde  drager  jeg  til,  kun  til  et  Sted 
jeg  kalder  mit,  en  Rede,  hvor  vi  i  Fred 
kan  bo  og  byggel« 

Da  vendte  Smilet  tilbage  til  hendes  Læ- 
ber, og  omkring  dem  blev  der  stille,  mens 
Katten  spandt  og  Annitza  brummede  i 
Stegerset. 

Men  ikke  mange  Dage  efter  var  det 
gamle  Hus  tomt  og  Husdøren  stænget; 
Naboerne  stak  ikke  længer  Hovederne 
sammen  og  hviskede  om  den  stolte  frem- 
mede Pige,  den  jødiske  Købmand  stræbte 
ikke  længer  forgæves  at  fange  et  Glimt 
af  hende  —  baade  hun  og  den  gnavne 
Annitza  var  borte,  og  ingen  af  dem  kom 
mere  tilbage. 

Og  Pater  Simon? 

Han  havde  forstaaet,  at  han  for  stedse 
maatte  opgive  Planerne  med  sin  Mynd- 
ling —  Gustav  Erikson  var  gleden  fra  haml 


Vinden  susede  hen  over  Mosedraget  og 
Soen,  ved  hvis  Rand  de  smaa  forkrøblede 

Buske  skalv  og  bøjede  sig  under  dens  vilde 
Tag,  gemte  sig  inde  i  Skovtykningen,  ru- 
skede i  Granernes  og  Fyrrernes  Stammer, 
og  gjorde  forgæves  Angreb  paa  de  ærvær- 
dige gamle  Ege,  der  stod  stot  og  fast  uden 
at  ænse  det,  og  foer  saa  ud  igen,  for  med. 
fornyet  Kraft  at  styrte  sig  frem  over  Slet- 
ten med  det  tynde,  afsvedne  Græs,  hvor 
nogle  magre  Faar  og  Geder  gik  og  gnavede 
det  sparsomme  Foder  i  sig. 

Der  paa  Sletten,  nær  Grænsen,  laa  det 
gamle  Abbedi,  hvormed  Kong  Sigismund 
havde  forlenet  sin  Fætter. 

Det  var  et  gammelt  Kastel,  der  engang 
langt  tilbage  i  Tiden  havde  tilhørt  en  af 
de  anseligste  lithauiske  Adelsslægter,  men 
under  en  af  Fejderne  mellem  de  mange 
Smaafyrster  var  det  bleven  indtaget  og 
forladt.  Senere  var  det  bleven  oprettet 
til  Munkekloster;  men  Sigismund  d.  An- 
den havde  af  en  eller  anden  Grund  ned- 
lagt det  som  Kloster  og  inddraget  det 
under  Kronen.  Nu  stod  det  forladt  og  for- 
faldent, de  graa,  forvitrede  Mure  med  de- 
res uregelmæssige  Firkanter  og  dybe  Kæl- 
dere slog  Revner  paa  flere  Steder,  Vinden 
peb  ynkeligt  gennem  de  to  Fløje  med 
Cellerne  fra  Munkenes  Tid,  der  stodle  op 
til  den  lille  Kirke,  hvis  Prydelser  længst 
var  borte,  og  ned  gennem  Kaminerne  i 
den  store  Hal  med   de  smaa  buede  Vin- 

duer  i  de  dybe  Nischer,  med  de  hoje  Ege- 
træs Paneler,  der  næsten  var  sorte  af  Ælde 
og  det  hvælvede  Loft,  et  Rum,  der  sidst 
havde  tjent  Munkene  som  Refectorium, 
men  engang  i  Tiden  havde  været  Opholds- 
sted for  den  mægtige  Borgherre  og  hans 
'Husfæller.  Endnu  saas  de  afblegede  Vaa- 
benskjolde  der  oppe  under  Loftet,  og  der 
hang  nogle  anlobne  Harnisker  og  Spyd 
paa  den  ene  Langvæg;  der  var  ogsaa  an- 
bragt mægtige  Hjortegevirer  og  Horn  over 
Dorene,  som  tydede  paa,  at  Jagten  i  de 
omliggende  Skove  havde  været  dreven 
med  Iver. 

Underligt  hviskede  og  klang  det  gen- 
nem den  gamle  Borg,  det  var  som  Rø- 
ster fra  de  hedenfarne,  der  hævede  sig, 
og  gjorde  Mørket  og  Ensomheden  i  den 
skumle  Hal  endnu  dybere. 

Men  trods  Ensomhed  og  Ode  var  det 
et  Liv  fuldt  af  Lykke,  der  var  blomstret 
op  inden  for  det  gamle  Abbedis  Mure.  De 
sælsomme  Røster  fra  Fortiden  kunde  al- 
drig lyde  saa  hemmelighedsfuldt  og  kla- 
gende, de  overdøvedes  jo  af  den  Glæde, 
der  udgik  fra  to  jublende  Menneskehjerter. 

Slig  det  var  at  leve  her,  ubekymret  om 
den  ganske  Verden  derudenfor,  og  dog  i 
virksom   Gøren  og   Laden  —  to  om  alt! 

N'ok  var  der  at  gøre  for  den  unge 
Borgherre,  for  det  havde  just  ikke  været 

paa  bedste  Maade  Gaard  og  Gods  var 
forvaltet,  og  han  maatte  soge  Raad  for 
det  meste  hos  sin  Husfoged,  men  han  var 
selv  paa  Færde  overalt,  og  Cæcilia  lo  af 
hans  Iver.  Af  Vildt  var  der  nok  i  Skovene, 
af  Fisk  nok  i  Søerne,  hvad  gjorde  det  saa, 
at  Jorderne  var  noget  magre  og  ikke  gav 
saa  rigelige  Indtægter?  Fogden  rystede 
nok  lidt  paa  Hovedet,  men  Gustav  lo, 
han  kunde,  nej  han  kunde  ikke  begynde 
med  ny  Bekymringer  nu,  da  han  havde 
kastet  alle  trykkende  Byrder  af  sine 
Skuldre.  Og  han  tumlede  sin  Ganger,  kæk 
og  fri  sprængte  han  af  Sted,  Hjort  og  Hind 
jagede  han,  og  fældede  Bjørnen  og  Vild- 
svinet i  de  store  udstrakte  Skove.  Men 
oppe  i  det  gamle  Taarn,  hvor  man  fra 
Vægtergangen  kunde  se  saa  viden  om- 
kring, og  Uglerne  byggede  i  Glughullerne, 
havde  han  indrettet  sig  et  Rum,  hvor  han 
uforstyrret  kunde  studere  og  sysle  med 
sine  kemiske  Apparater,  og  der  sad  han 
mangen  maanelys  og  stjerneklar  Aften  og 
iagttog  Himmellegemernes  Gang,  og 
glemte  alt  andet  for  at  gruble  over  de 
store  Gaader,  som  Livet  her  dog  ej  kunde 
løse,  og  sin  egen  sælsomme  Skæbne. 

Og  da  kunde  det  hænde,  at  Cæcilia 
maatte  vække  ham  af  hans  Grublen,  og 
ligesom  bringe  ham  tilbage  til  Virkelig- 
heden igen.  »Du  faar  blive  hos  mig  her 

paa  Jorden,«  sagde  hun  smilende  og  glat- 
tede hans  Pandes  Folder. 

Hun  var  helst  altid  hos  ham;  alle  sin 
Kærligheds  rigeste  Skatte  ødslede  hun  paa 
ham,  det  var  jo,  som  skyldtes  der  ham 
Erstatning  for  saa  meget.  Den  stærkeste 
af  de  to  var  hun  i  mangt  og  meget,  og 
selv  fornam  hun,  at  den  Styrke  hos  hende 
kunde  han  nok  have  behov,  for  var  der 
de  Punkter,  hvor  hans  Vilje  kendtes  fast 
nok  og  hans  Overbevisning  urokkelig, 
saa  var  der  dog  Tider,  hvor  det  underlige, 
ligesom  vage  og  vaklende  i  hans  Natur 
kom  frem,  hvor  han  tovede  af  Frygt  for 
ikke  at  gribe  det  rette,  og  trængte  til  at 
støttes  i  Troen  paa  og  Tilliden  til  sig  selv. 

Paa  én  Gang  stærk  og  dog  svag,  havde 
hendes  Fader  sagt  om  ham,  og  det  var 
just  det  hun  skønnede  at  han  var,  og 
der  var  Stunder,  hvor  det  greb  hende  som 
en  Frygt!  Vilde  det  altid  kunne  vedblive 
at  gaa  saaledes  som  nu,  vilde  der  ikke  let 
kunne  hænde  det,  som  atter  bragte  ham 
til  at  staa  paa  Skillevejen,  usikker  paa  sig 
selv?  Og  hun  holdt  ham  ligesom  fast  i  sin 
stærke,  skærmende  Kærlighed.  Da  der  var 
bleven  født  dem  et  Barn,  delte  hun  sin 
Tid,  sin  Ømhed  mellem  dem  begge,  det 
Væld  hun  oste  af  var  rigt  nok  dertil. 

En  Dag  overraskedes  de  ved,  at  Sta- 
nislaus  Laputkin  stod  i   Døren  —  frisk. 

sorgløs  som  altid,  en  farende  Svend,  der 
drog  om  paa  Gæsteri  hos  sine  Venner,  for 
han  intet  andet  havde  at  gore,  sagde  han, 
og  fyldte  Huset  med  sin  glade,  støjende 
Latter.  Han  blev  der  en  Stund,  drog  paa 
.Jagt  med  Gustav,  og  dresserede  Hundene 
i  Borggaarden,  fiskede  i  Soerne,  og  om 
Aftenerne,  naar  de  alle  samledes  oppe  i 
Hallen  og  Cæcilia  sad  ved  sin  Haandvæv 
eller  Ten,  mens  Ilden  knitrede  i  Kaminen, 
opfriskede  han  gamle  Minder  fra  Kolle- 
giet med  Gustav  ved  et  Bæger  Most  af 
Husfruens  eget  Bryg,  eller  de  fik  Tavl- 
brættet frem. 

»Et  herligt  Liv.«  sagde  han,  »gerne  blev 
jeg  altid  her!  Og  Fru  Cæcilia  —  hvor  dej- 
lig hun  er  —  bedre,  rigere  tykkes  mig  nu 
din  Lod,  Gustav  Erikson,  end  om  Du  sad 
i  Kongestol!« 

Paa  tredje  Aai  var  det  nu  siden,  at  de 
som  Ægtefolk  drog  ind  i  det  gamle  Abbedi. 

»Ingen  Sorg  kommer  alene,  ej  heller  no- 
gen Glæde,«  sagde  Gustav  en  Dag.  »Det 
bæres  mig  for,  at  jeg  nu  snart  faar  min 
Moder  at  se!« 

»Véd  Du  noget  derom?«  spurgte  Cæcilia 
hastig. 

».Jeg  har  skrevet  til  Sigismund,  og  be- 
gæret hans  Tilladelse  til  at  drage  til  Fin- 
land og  faa  se  hende,  ja.  Og  næsten  for- 
mener jeg,  at  Svaret  maa  blive  godt  — 

ved  din  Side  har  jeg  jo  lært  at  tro  paa 
Lykken,  Cæcilia!« 

Hun  smilede.  »Guds  Moder  føje  det  saa, 
at  Du  maatte  faa  Ret,«  sagde  hun. 

»Om  min  Fætter  ret  vilde  betænke,  hvor 
mange  tunge  og  trange  Timer  min  kære 
Moder  har  fristet,  da  føjede  han  vel  hen- 
des og  min  Bon.  Svarlig  forbrød  de  sig 
imod  os,  Cæcilia!  Hædret  sidder  visselig 
nu  Kong  Eriks  Efterleverske,  hvem  han 
elskede  saa  højt,  derovre  paa  sin  Gaard, 
og  alle  de  fyrstelige  Personer,  selv  Enke- 
dronningen, Katerina  Stenbock,  har  vist 
hende,  at  de  ærer  hende  og  ønsker  at 
gøre  hende  godt,  og  min  Søster  har  de 
undt  blide  Kaar;  men  meget  vil  der  til 
for  at  gøre  Uretten  god  igen!« 

>^Ja  visselig,«  sagde  Cæcilia.  Hun  tænkte, 
at  haardt  vilde  det  være  om  han  blev 
skuffet  i  sit  Haab. 

Sigismunds  Svar  kom.  Hans  Fætter 
kunde  frit  og  uhindret  modes  med  sin 
Moder,  kun  maatte  det  ikke  ske  i  Sverrig, 
Reval  nævnedes  som  det  Sted,  hvorhen 
de  jo  begge  kunde  begive  sig. 

»Altsaa  endnu  bestandig  ufri  og  under 
Tvang  —  en  fangen  Fugl  kun,  med  stæk- 
kede Vinger!«  raabte  Gustav.  »Frygter  og- 
saa  Johans  Son  mig,  og  tror  han  endnu 
bestandig  ikke  sin  Trone  sikkei?« 

»Kan  hænde  din  Farbroder  Hertug  Karl 

Marie  Heuckel:  Landflygtig.  11 

frygter  Dig  fuldt  saa  meget^  Du  skal  hu- 
ske, at  der  er  tvende  nu,  som  strides  om 
Herredømmet  i  Sverrig.« 

»Ja,  og  tre  havde  vi  været,  om  den 
store  Kongetanke  ret  havde  faaet  Rum 
og  var  bleven  levende  i  min  Sjæl  —  og 
hvorhen  havde  det  da  baaret?  Om  oj)  i 
Kongesædet  — « 

»Og  om  det  havde  været  Lykken,  Gu- 
stavl« 

Han  svarede  ikke.  Øjnene  havde  faaet 
det  indadvendte,  grublende  Blik,  hun 
kendte  saa  godt.  Barnet,  som  tullede  om 
paa  Gulvet,  var  kommen  hen  til  ham,  og 
han  boj  ede  sig  ned  over  det  — 

»Liden  Karin,  og  hvortil  fødtes  vel  Du? 
Om  Stjernerne  kunde  sige  mig  det  —  og 
saa  meget  andet!« 

»Ikke  vilde  jeg  vide  det,«  af  brod  Cæci- 
lia,  »formasteligt  tykkes  mig  at  ville  ud- 
granske den  almægtiges  Veje!  Lad  af  at 
forsøge  derpaa,  min  kære  Husbond  — « 

Da  Gustav  saa'  Taarer  i  hendes  Øjne 
omfavnede  han  hende  heftigt. 

»Og  min  Moder,  Cæcilia  —  atter  et  bri- 
stet Haab,  atter  en  Vunde  de  har  tilføjet 
hende  og  mig!« 

»Men  Du  maa  drage  til  Reval,  Du  faar 
bøje  Dig  her  —  for  hendes  Skyld.  Tænk 
ej,  at  det  er  en  Krænkelse,  der  er  vist 
Dig,  tænk  kun  paa  hende,  som  venter  at 

favne  sin  Søn!  Undlod  Du  at  gaa,  det  var 
kun  Trods,   men   ej    den  rette   Stolthed.« 

'>Visselig  har  Du  Ret  —  nu  som  altid  — « 
sagde  han  efter  et  Øjebliks  Betænkning. 
»Desforuden  er  der  ét  jeg  maa  vide  —  ét, 
som  end  fattes  mig  for  at  jeg  fuldt  ud 
kan  fange  Fred  i  min  Sjæl.« 

Et  Par  Dage  efter  drog  han  af  Sted  og 
Cæcilia  var  alene  med  liden  Karin.  Hun 
havde  skjult  for  ham,  at  hun  ikke  var 
karsk,  den  skarpe,  sviende  Foraarsvind, 
der  altid  strøg  ind  over  Sletten,  ligesom 
skar  hende  i  Brystet,  hun  havde  aldrig 
ret  taalt  den. 

»Om  Du  kunde  være  fulgt  med,«  sagde 
han,  »jeg  kender  Forlængsel  efter  min  Mo- 
der, men  Du  holder  mig  fast  som  i  en 
Lænke,  véd  Du  nok.« 

»Jeg  gav  Dig  Lov  at  bryde  den  en 
Stund!«  Og  hun  lo  mens  hun  stod  med 
liden  Karin  paa  Armen  og  vinkede,  da 
han  red  ud  gennem  Borgporten.  Hun 
kendte  sig  trang  om  Hjertet,  hun,  som 
ellers  ikke  var  forsagt;  men  saa  gik  hun 
ind  og  bojede  sit  Knæ  paa  Bedeskamlen 

aa  nej.  Guds  naaderige  Moder,  som 

smilede  ned  til  hende  med  Glorien  om  sit 
Hoved  og  Sønnen  i  sine  Arme,  vilde  sik- 
kert ikke  skille  dem  endnu! 


11» 


XII. 

Det  var  i  Foraarsaftenens  sene  Skiini- 
ring,  at  Erik  d.  Fjortendes  og  Karin 
Månsdatters  Søn  i  et  Herberg  i  Reval, 
som  var  bleven  ham  anvist,  spurgte  efter 
sin  Moder. 

En  fornem  svensk  Frue  var  ganske  rig- 
tig kommen  Dagen  i  Forvejen,  svarede 
man  ham,  og  lidt  efter  traadte  en  ældre 
Kvinde,  der  halvt  saa'  ud  som  et  Tyende, 
ind  i  Stuen  til  ham  og  sagde,  at  dersom 
han  var  den.  Fru  Karin  ventede,  skulde 
hun  føre  ham  til  hende. 

Stunden  var  endelig  kommen,  da  Mo- 
der og  Søn  efter  den  lange,  lange  Ad- 
skillelse skulde  staa  Ansigt  til  Ansigt. 

Ovenpaa,  i  Herl)ergets  trange,  lavlof- 
tede Stue,  ventede  Karin  Månsdatter  paa 
sit  Barn.  Stille,  ganske  stille  stod  huu 
der  og  havde  presset  begge  Hænder  mod 
sit  bankende  Hjerte,  en  høj,  lidt  fyldig 
Kvindeskikkelse,  i  hvis  Aasyn  Sorgerne 
mere  end  Tiden  havde  draget  sine  Furer, 
Øjnene  var  store,  blaa  og  af  en  sjelden 
Skønhed.    Hun    var    sortklædt,    en    smal 

hvid  Pibekrave  omsluttede  den  smukt  for- 
mede Hals,  det  blonde,  lidt  graasprængte 
Haar  var  strogeL  op  under  den  sorte 
Flojls  Sniphue. 

Døren  havde  aabnet  sig,  og  hun  saa'  en 
hoj  Mand  med  et  skont  og  ædelt  Aasyn 
træde  ind  —  en  Mand  hun  ikke  kendte. 
Et  næppe  otteaarigt  Barn  var  bleven  re- 
vet ud  af  hendes  Arme,  nu  stod  han  foran 
hende  efter  tyve  Aars  Forløb  som  en  frem- 
med; hun  kendte  ham  ikke,  saa  lidt  som 
han  hendel 

Som  en  skærende  Smerte  foer  det  igen- 
nem dem  begge,  men  jo  mere  Gustav  saa', 
jo  mere  mindedes  han  af  dette  skonne, 
rolige  Aasyn  med  de  blide  og  rene  Træk, 
det  Aasyn,  der  havde  bojet  sig  over  ham 
i  hans  Barndom,  og  han  ilede  frem  imod 
hende  og  kastede  sig  paa  sine  Knæ — 

»Moder,<<  sagde  han,  »Moder!« 

Skælvende  bojede  hun  sig  ned  over  ham, 
hun  saa'  det  lille  brune  Modermærke  i  hans 
Nakke,  og  saa  brast  hun  i  Graad, 

»Min  Son,  mit  Barn!«  Og  hun  slyngede 
begge  sine  Arme  om  ham  og  drog  ham 
ind  'til  sig,  lagde  hans  Hoved  til  Hvile 
ved  sit  Bryst  og  vuggede  ham  frem  og 
tilbage  som  et  lille  Barn.  Ingen  af  dem 
sagde  mere,  og  det  behøvedes  heller  ikke, 
der  laa  en  Verden  af  Ømhed,  af  alle  disse 
Aars   Smerte  og   Længsel   gemt  i   de  faa 

Ord,  der  var  talte.  Engang  imellem  strøg 
Karin  ham  sagte  og  varsomt  hen  over 
Haaret,  mens  hendes  Taarer  ganske  skille 
faldt  paa  hans  sænkede  Hoved.  — 

»Min  Son,  mit  Rarn!<'  Hun  blev  ikke 
ti^æt  af  at  gentage  disse  Ord,  hviske  dem 
ganske  sagte  hen  for  sig,  og  han  blev 
ikke  træt  af  at  Ijtle  til  dem,  det  var  jo 
saa  længe  siden  han  horte  dem,  og  hans 
]\lodersmaal  klang  med  slig  fremmed  men 
saa  skon  Ivlang! 

Lang  blev  Sammenkomsten  mellem  Mo- 
der og  Søn,-  hvorledes  skulde  de  kunne 
blive  færdige  med  at  sige  hinanden  alt 
hvad  de  havde  paa  Hjerte,  alt  hvad  disse 
Aar  rummede  af  Sorg  og  Smerte,  Savn 
og  Længsel?  Sine  Trængselsaar  —  Gustav 
talte  kun  ugerne  derom,  men  INIoderen 
vilde  vide  Besked,  ogsaa  dette  Smertens 
Bæger  vilde  hun  tomme  til  Bunden.  De 
var  jo  endte  nu,  disse  Dage,  og  ingen  Sinde 
mere  skulde  han  faa  kende  Nød  og  Trang, 
alt  hvad  hun  ejede  vilde  hun  dele  med 
ham,  Sigrid  sad  i  Velstand  og  Overflod, 
hvad  skulde  hun  da  selv  bruge  alle  sine' 
IVIidler  til? 

'  'Sønnen  smilede.  »Til  fremdeles  at  lindre 
deres  Nod,  som  lever  omkring  eder,  hjerte- 
kære Moderl  Jeg  véd  hvilke  gode  Gernin- 
ger I  øver  paa  Liuksala.« 

»Ak,   meget   formaar  jeg  ej    at   gavne. 

tunge  Dage  er  det  for  Finland.  Kamp  og 
Strid  trindt  omkring  —  Almuen  har  be- 
gyndt at  gøre  Oprør,  et  Par  Adelsgaarde 
har  de  hjemsøgt,  og  Oluf  Stenbock,  din 
Faders  Dødsfjende,  som  engang  handlede 
saa  grumt  imod  os,  ham  har  de  fanget, 
de  siger  Hertug  Karl  vil  straffe  ham  paa 
Livet.« 

»Har  Karl  Magten  alt,  og  maa  Sigis- 
mund vige  Pladsen?  Eller  hvad  vil  det 
svenske  Folk?« 

»Jeg  tænker,  at  det  fremfor  alt  ej  vil 
taale  den  som  Hersker,  der  bekender  sig 
til  Papismen,  og  at  Karl  derfor  vil  fange 
Sejren;  dog  havde  mange  engang  sat  de- 
res Haab  til  Dig.  min  Son.« 

Gustav  rystede  paa  Hovedet.  »Ikke 
kunde  jeg  have  afsvoret  den  Lære  i  hvil- 
ken jeg  er  opvokset,  og  som  tykkes  mig 
den  sande  og  rette.« 

»Enhver  Lære,  enhver  Tro  i  hvilken  vi 
finder  vor  Gud  og  vor  Forløser,  tykkes 
mig  at  være  den  sande  og  rette,  hvad 
enten  vi  saa  kalder  os  Papist  eller  Pro- 
testant,« sagde  Karin  sagtmodig.  »Dog  var 
det  langt  fra  mig  at  onske,  at  Du  skulde 
have  grebet  efter  Kongespiret,  tung  er 
visselig  Kronens  Vægt,  og  mangen,  der 
troede  sig  stærk,  vaklede  under  Byrden, 
det  fik  din  Fader,  min  kære  salige  Herre 


166 

at  fornemme  —  krank  var  kun  Lykken, 
(len  bragte  ham.« 

Hun  lagde  en  lille  Pakke  i  Gustavs 
Haand  —  det  var  Kong  Eriks  Dagbogs- 
Optegnelser. 

»Tag  dem,«  sagde  hun.  »Hvad  din  Fa- 
der var,  Gustav,  det  faar  Gud  domme  — 
hvad  han  led,  det  vil  disse  Blade  sige 
Dig;  hellige  er  de  mig,  men  jeg  skænker 
Dig  dem  som  et  Minde,  en  Arv  efter  ham.« 

Gustav  tog  dem,  det  var  næsten  med 
Ærefrygt  han  bcrorte  Papiret  med  de  af- 
blegede Skrifttræk.  Han  kastede  Blikket 
deri  og  læste  den  ene  Linie,  den  ene  Side 
efter  den  anden,  læste  om  alle  disse  Kampe, 
disse  Lidelser  i  det  haarde  Fængsel,  hvor 
hans  Fader  i  aarevis  havde  henslæbt  sin 
Tilværelse,  plaget  lige  haardt  af  Ensom- 
heden, af  Kulden,  Mørket,  og  mangen 
Gang  af  daarlig,  forpestet  Luft,  berovet 
alt  hvad  der  blot  kunde  gøre  Livet  taa- 
leligt,  læste  om  den  morke,  knugende  For- 
tvivlelse, der  havde  grebet  ham  og  om- 
taaget  hans  Sanser,  og  sprang  saa  op  med 
et  Udraab  af  bitter  Harme  og  Smerte.  — 

»Og  alt  dette  forblev  uhævnet  —  ustraf- 
fet sad  han,  der  voldte  det,  paa  den  ranede 
Trone!« 

Karin  stod  tavs,  med  sænket  Floved. 

Da  greb  Sonnen  hendes  Haand  og  knu- 
gede den  heftigt  i  sin.  »Moder,  Moder,   I 

faar  nu  lose  Tvivlen  i  min  Sjæl,  svare  mig 
paa  det  jeg  har  grublet  over  i  Nætter  og 
Dage,  og  som  gav  mig  mørke  Timer  midt 
i  min  sollyse  Lykke  —  handlede  jeg  ret 
eller  ej?  De  jeg  voksede  op  iblandt,  lærte 
mig  at  tænke  mere  med  deres  Tanker  end 
med  mine  egne,  domme  med  deres  Domme, 
søgte  at  bøje  min  Vilje  ind  under  deres, 
det  maatte  vel  give  Usikkerheden,  da  jeg 
stod  ene  og  selv  skulde  træffe  Afgørelsen. 
Mangen  Kamp  har  jeg  kæmpet,  vaklet  har 
jeg  ofte,  dog  ingen  Sinde  i  det  ene  —  Lan- 
det hvor  jeg  fodtes  kunde  jeg  ej  forraade. 
Men  han  —  Kong  Johan  —  var  det  dog  ej 
Gengældelse,  der  krævedes  af  mig?  Har 
ikke  min  Faders  Blod  raabt  om  Hævn  — 
og  forgæves?  I  selv  —  krævede  I  den  ej 
for  eders  Husbond,  og  kendte  eders  Son 
fejg?  Svar  mig,  Moder,  svar  og  skænk 
mig  Klarhed!« 

»Nej,  nej,  intet  krævede  jeg  —  for  Jesu 
Kristi  Skyld,  giv  ej  de  Tanker  Rum!« 
raabte  Moderen.  Der  var  kommen  en  plud- 
selig Angest  op  i  hende  —  Faderen  —  Gu- 
stav saa'  ham  i  dette  Øjeblik  saa  sælsom  lig, 
med  de  store  Øjne  flakkende  saa  uroligt, 
ligesom  søgende  omkring  —  hun  forstod, 
at  der  var  noget,  som  i  denne  Stund 
maatte  klares  for  ham,  og  hun  sagde  ham 
alt. 

Denne  Fader,  som  han  hidtil  kun  havde 

set  omstraalet  ligesom  af  Martyrens  Hel- 
genglans, fik  han  lære  at  kende  med  alle 
hans  gode  og  slette  Sider,  med  alle  hans 
Livs  Vildfarelser  og  utøjlede  Lidenskaber, 
der  forledte  ham  til  Handlinger,  han  siden 
bittert  angrede  —  det  blev  et  Opgør,  men 
hun  veg  ikke  tilbage  derfor. 

»Ved  sine  haarde  Lidelser,  ved  sin  Dod 
sonede  han  hvad  han  forbrød,  Gustav,  ja, 
sit  Liv  bragte  han  visselig  til  Slut  som 
Offer  —  kunde  Du  tænke,  at  der  krævedes 
af  Dig,  Du  skulde  forringe  dette  Offer  ved 
nye  Voldshandlinger,  ved  at  udgyde  mere 
Blod  end  der  alt  flod  for  hans  Skyld,  i  hans 
Navn?  Nej,  for  Jesu  blodige  Vunder,  lad  ej 
de  morke  Tanker  faa  Overtaget  i  din  Sjæl, 
saa  Du  forliser  Herredømmet  over  Dig 
selv  lig  din  usalige  Fader  naar  Vansindet 
greb  ham  —  intet  har  Du  her  at  angre, 
for  vist  siger  jeg  det  —  intet  — « 

Gustav  sad  med  Hænderne  for  Ansigtet 
og  lyttede,  mens  hans  Moder  talte;  en  egen 
blød,  dulmende  Klang  laa  der  i  hendes 
Røst,  tænkte  han,  denne  Rost,  hvormed 
hun  saa  ofte  havde  tilhvisket  sin  Hus- 
bond omme  og  trøstefulde  Ord  og  dysset 
hans  Kummer  til  Ro.  Og  som  kvægende 
Balsam  faldt  de  ogsaa  paa  Sonnens  Sind, 
og  gav  det  Ro  og  Ligevægt.  — 

Saa  hævede  han  Hovedet  og  saa'  hende 
frejdigt  ind  i  Ojnene.  »Gud  have  Tak  og 

Lov  for  denne  Stund,«  sagde  han,  »en 
Byrde  tog  den  fra  mit  Bryst  —  Fred  gav 
den  mig!« 

»Fred  —  ja!  Gud  skænke  os  den,  en- 
hver efter  sin  Tro!«  sagde  hun  stille. 

Stunden  kom  snart,  da  Moder  og  Son 
igen  maatte  skilles,  og  en  svar  Prøvelse 
var  det  for  Karin  Månsdatter,  da  hun  for 
sidste  Gang  maatte  favne  sin  Son  til 
Afsked.  — 

»Det  bliver  for  Livet,«  sagde  hun. 

Der  havde  samlet  sig  et  helt  Oplob 
uden  for  Herberget,  det  var  en  Dronning 
og  en  Prins  som  boede  der,  hed  det,  og 
næste  Dag,  da  de  drog  bort,  trængte  en 
Flok  nysgerrige  næsten  lige  ind  i  Fluset 
for  at  faa  et  Glimt  af  dem  at  se,  men 
I-ru  Karin  begav  sig  tæt  tilsløret,  for  at 
skjule  sine  Taarer,  ned  til  Skibet,  der 
skulde  føre  hende  bort. 

Og  inde  paa  Land,  mellem  Matroser  og 
Lastdragere,  der  bar  Varer  til  og  fra  Far- 
tøjerne som  laa  fortøjede  ved  Bolværket, 
stod  Sønnen  og  saa'  efter  det  svindende 
Skib  til  han  ikke  kunde  øjne  det  mere. 

Det  var  i  Foraaret  1596  at  Karin  Måns- 
datter havde  denne  Sammenkomst  med 
sin  landflygtige  Son,  som  hun  aldrig  mere 
skulde  se. 

Aaret  efter,  ved  Vinterens  Komme,  for- 
lod han  med  sin  Hustru  og  deres  Barn 

det,  gamle  forfaldne  Abbedi  og  drog  til 
Thorn.  Cæcilia  var  fremdeles  ikke  frisk, 
værre  og  værre  var  det  bleven,  da  Efter- 
aarsstormene  susende  foer  hen  over  Slet- 
ten og  hylede  ned  gennem  Kaminerne, 
det  tog  fast  Vejret  fra  hende,  sagde  hun 
gysende,  og  saa  tænkte  de  begge,  at  en 
mildere  Luft  vilde  hjælpe,  desuden  var 
der  tilbudt  Gustav  en  Post  som  Lærer  i 
Kemi  ved  Kollegiet. 

Og  her  i  Thorn  var  det  saa,  at  hans 
Navn  som  Kemiker,  »den  anden  Paracel- 
sus«,  begyndte  at  nævnes  og  rygtes  trindt 
omkring. 

Kejser  Rudolf  sendte  ham  en  Skrivelse 
fuld  af  Naadesytringer  og  gjorde  ham 
fordelagtige  Tilbud,  det  samme  gjorde 
Boris  Godunov,  Zar  Ivans  Svigersøn,  der 
lige  nys  havde  opkastet  sig  til  Hersker 
i  Rusland  efter  Svogerens,  den  barnlose 
Feodors  Død,  men  Gustav  afslog  det  alt. 

>>Tænker  Kejseren,  som  engang  jog  mig 
bort  og  ej  engang  undte  mig  Plads  blandt 
Sti'idsmændene  i  sin  Hær,  at  jeg  er  til- 
fals, naar  han  finder  for  godt,  da  fejler 
han,  min  Hu  staar  ej  til  at  forlade  min 
Gerning  her,  for  atter  at  friste  usikre  Kaar, 
afhængig  af  hans  Naade,«  sagde  han. 

»Men  Zaren?«  spurgte  Cæcilia. 

»Du  vilde  fryse  i  Moskau,  min  hjerte- 
kære Viv  —  Alverdens  Zobeler  og  Her- 

meliner  vilde  ej  forslaa  for  at  holde  Dig 
varm.« 

Cæcilia  lo.  Det  syntes  som  om  hun  bed- 
redes her  i  den  milde  Luft.  Hun  boede  nu 
igen  i  et  lille  Hus,  hegnet  af  Roser,  hvor 
Svaler  byggede  under  Taget,  og  hvorfra 
hun  kunde  se  det  blinkende  Vand  med  de 
krusede  Smaabolger.  Ganske  som  Prinses- 
sen i  Eventyret,  der  var  bleven  Virkelig- 
hed, syntes  hun. 

Og  Prinsen  —  hendes  Husbond 

Siden  Modet  med  Moderen  var  det,  som 
om  der  var  sket  en  Forandring  med  ham, 
var  kommen  storre  Ro  og  Fasthed  over 
ham.  Og  det  var  hende,  som  saa'  hun  ham 
voksende  i  Kraft  og  Styrke  staa  der  midt 
i  sin  Manddoms  Gerning  som  den,  der 
havde  faaet  Taget  i  sig  selv,  klar  over 
hvad  han  vilde  og  maatte 

»Kan  hænde  han  nu  kunde  undvære 
mig,«  sagde  hun  til  sig  selv. 

Og  hvert  Efteraar,  naar  Roserne  visnede 
paa  Muren  derude,  tænkte  hun:  Mon  jeg 
faar  se  dem  springe  ud  igen?  Tænkte,  naar 
Svalerne  drog  bort  med  de  andre  Træk- 
fugle:  Mon  jeg  ser  dem  vende  tilbage? 

Men  hun  sagde  intet,  hun  vilde  Gustav 
uforstyrret  skulde  nyde  sin  Lykke  ag  den 
Ro,  han  omsider  havde  fundet. 

Hun  vidste,  at  det  ikke  vilde  vare 
længe. 


XIII. 

1  Moskau  holdt   Boris  Gudonov  Hof. 

Halvt  Barbar  som  han  var,  havde  han 
dog  en  vis  Smag  for  Kundskab  og  Lær- 
dom, og  der  var  begyndt  at  spredes  som 
et  Skær  af  Forfinelse,  hvortil  Grunden  dog 
allerede  lagdes  under  Ivan,  ved  dette  Hof, 
hvor  man  saa'  den  sælsomste  Blanding  af 
Mennesker  fra  det  umaadelige  Riges  for- 
skellige Egne,  Tatarer,  Mongoler,  Gammel- 
Russere  og  Smaafyrster  og  Boj  årer,  der 
havde  tjent  under  Ivan  og  Feodor,  de  sid- 
ste Herskere  af  Ruriks  nu  xiddode  Æt. 

Og  overdreven  Pragt  og  Glans  maa  er- 
statte Mangelen  paa  Dannelse  og  Oplys- 
ning hos  disse  Stormænd,  der  trænger  sig 
om  Herskeren,  hvis  Magt  endnu  staar  paa 
svage  Fodder,  og  kun  beror  paa  hans 
egen  Kraft  og  Evne  til  at  holde  sig  Med- 
bejlerne fra  Livet. 

Men  Boris  Godunov  mangler  hverken 
Kraft  eller  Klogt,  han  er  paa  sin  Vis 
Despot  ligesom  Ivan,  men  mindre  grusom, 
og  han  soger  ligesom  denne  at  fremme 
Oplysningen  i  det  uhyre  Rige. 

Der  er  Fest  i  Zarens  Palads. 

Foran  Portene  og  ved  alle  Indgange 
holder  Strelitzerne  Vagt,  de  ser  og  horer 
alt.  Musikken  bruser  gennem  det  mægtige 
Rum,  en  broget  Skare  trænger  sig  frem 
og  tilbage  i  prægtige,  skindbræmmede 
Dragter,  Ædelstene  funkler  fra  Sværd- 
hefter og  Knivskeder,  der  omfattes  af 
brede  og  plumpe,  med  Ringe  besatte  Fingre, 
fra  Baretter  og  de  brede  Bælter  om  Mæn- 
denes Liv.  En  Flok  Samojeder  og  deres 
Kvinder  har  faaet  Adgang  til  Festen  for 
at  forlyste  Zaren  og  hans  Gæster  med  de- 
res Danse,  og  staar  samlede  i  Klynger, 
stirrende  nyfigent  paa  alting  omkring  sig 
med  deres  smaa,  sorte  rullende  Øjne  under 
de  stride  Haartjavser. 

Men  hvem  er  den  høje  statelige  Mand  i 
den  sorte  Fløjls  Klædning,  hvem  Boris 
næsten  hele  Tiden  har  ved  sin  Side  og 
taler  med? 

Nys  nød  han  den  Gunst  at  føre  Zarens 
Datter  Axinia  frem  over  Gulvet  i  en  Dans, 
og  hun  udmærker  ham  ligesom  Faderen 
og  nikker  bifaldende  til  alt  hvad  han  siger, 
skønt  hun  har  Møje  med  at  forstaa  hans 
Sprog.  Smuk  er  hun  ikke.  Ansigtet  er 
bredt.  Næsen  noget  flad  og  stumpet,  Mun- 
den stor  med  tykke  Læber;  men  de  klare, 
sortebrune  Øjne  er  smukke,  —  med  et 
paa  engang  blidt  og  trofast  Blik,  der  min- 

der  om  Hundens,  og  naar  hun  smiler  til 
den  fremmede,  ser  man  alle  hendes  præg- 
tige, skinnende  hvide  Tænder. 

Nys  er  han  kommen  hid  denne  frem- 
mede, som  man  ser  paa  og  taler  om,  og 
allerede  staar  han  højt  i  Zarens  Gunst. 
En  Kongesøn  er  han,  men  luld  af  Lær- 
dom, af  den  Grund  har  Boris  Godunov 
ladet  ham  kalde  til  sit  Hof,  hvor  han 
hædres  som  en  højt  anset  Gæst.  De  Stor- 
mænd og  Boj  årer,  der  vil  tækkes  Herske- 
ren, viser  ham  alle  Ærbodighed,  hvor  han 
viser  sig  hilses  han  med  Æresbevisninger, 
der  tilkommer  en  Fyrste,  og  en  Overflod 
af  over-  og  underordnede  Tjenere  er  stillet 
til  hans  Raadighed. 

Men  der  hviler  som  en  Sky  af  Tungsind 
over  hans  Pande. 

Derhjemme  i  Thorn  har  han  jo  efter- 
ladt en  lille  moderlos  Pige  og  —  en  frisk 
Grav! 

For  noget  over  et  Aar  siden  har  Gustav 
begravet  Cæcilia.  Det  kom  som  et  uventet 
Slag,  at  Doden  rev  hende  ud  af  hans 
Arme,  endnu  kan  han  næppe  fatte,  at. 
hun  er  helt  borte,  Solen  taget  bort  af 
hans  Liv.  Efter  en  ny  Opfordring  fra  Bo- 
ris Godunov  til  at  gæste  det  russiske  Hof, 
har  han  saa  bestemt  sig  til  at  drage  did 
—  kan  hænde  der  er  Glemsel  at  finde  i 
det  fremmede   Land,   de   nj'   Omgivelser, 

og  —  kan  hænde  der  er  Ære  og  Rigdom 
og  en  glansfuld  Fremtid  at  vinde  for  hans 
Barn! 

Ja,  paa  sin  Plads  er  Kongesønnen  om- 
sider sat,  Rigdom  og  Overflod  omgiver 
ham  igen,  kostbare  Gaver  regner  ned  over 
ham.  Lovtaler  og  smigrende  Ord  fylder 
hans  Øre.  — 

Og  Axinia  smiler  til  ham,  de  trofaste 
Hundeøjne  følger  ham 

Men  der  er  en  anden,  som  ogsaa  folger 
ham.  Den  lille  magre  Pope  med  sit  gule 
Ansigt  og  sin  tynde,  sprukne  Røst,  er  tid- 
lig og  silde  i  hans  Nærhed;  med  sine  katte- 
agtige Fjed  lister  han  sig  efter  ham,  for 
naar  han  mindst  venter  det  at  tale  til  ham 
om  den  græsk-katolske  Kirkes  Fortrin 
fremfor  den  romerske,  og  ved  enhver  Lej- 
lighed fremplapre  sine  Bonner. 

Gustav  hører  paa  ham  med  et  Skulder- 
træk og  et  lille  Smil  over  hans  Uvidenhed. 
]\Ien  Boris  Godunov  viser  selv  sin  Gæst 
rundt  i  Kirkerne  med  de  lueforgyldte 
Kupler  og  de  kostbare  Statuer  af  Solv 
og  Guld,  hvor  Metropolitten  læser  Messen 
mens  Menigheden  knæler  og  Helgenbille- 
derne bæres  rundt  —  Gustav  forbliver 
kold  og  uberørt,  for  ham  er  det,  som  om 
Livet,  den  rette  Aand  fattes.  — 

Festen  hos  Zaren  og  andre,  der  fulgte 
efter,  var  pragtfulde  og  glimrende,  men  det 

var  dog  ikke  Meningen,  at  Gustav  Erik- 
son  var  kaldt  hid  alene  for  at  forlystes. 
Mangt  og  meget  droftede  Zar  Boris  med 
ham,  mens  han  drog  sig  hans  Kundskaber 
til  Nytte,  og  bedre  og  bedre  led  han  ham. 

»Om  I  vil,  Gustav  Erikson,  da  knytter 
jeg  eder  for  stedse  til  mig  og  mit  Hof,« 
sagde  han. 

Gustav  smilede.  »Tiderne  er  omskifte- 
lige, hoje  Zar  —  Fyrstegunst  veksler!  Man 
skal  ej  binde  sig  for  tidligt.« 

»I  er  en  klog  ^land,  Kongesøn,  en  Mand 
jeg  lider  og  kan  bruge!  Onske  kunde  jeg 
at  se  eder  som  min  Xabo  herske  over 
Land  og  Folk  — « 

Blodet  foer  Gustav  til  Hovedet.  »Eders 
Nabo?  I  Sverrig  hersker  nu  min  Far- 
broder —  Gud  skænke  ham  en  lang  og 
lykkelig  Regering!« 

Boris  lo.  »Eders  Farbroder,  ja,  lad  ham 
beholde  Sverrig,  men  ved  den  hellige  Mi- 
kael, hvad  skal  Sverrig  med  Finland  — 
og  med  Lifland?  Har  I  ingen  Sinde  tænkt 
derpaa?« 

»Nej  visselig,  ingen  Sinde.« 

»Saa  gor  det,  Farlil.«  Zaren  nikkede  og 
slog  ham  paa  Skulderen.  »Om  jeg  forhjalp 
eder  til  at  vinde  disse  to  Provinser,  vilde 
det  ej  være  Lon  som  forskyldt  for  hvad 
der  er  rovet  fra  eders  Fader  og  eder, 
spørger  jeg?« 


177 

»Broderhad  var  det,  der  skilte  min  Fa- 
der ved  hans  Trone,  Forræderi  vilde  det 
være  om  jeg  forhjalp  til  at  rive  Finland 
fra  Sverrig.« 

»Forræderi  —  men  hvad  skylder  I  Sver- 
rig og  jer  Farbroder?  Vær  ingen  Taabe, 
Gustav  Kongesøn,  grib  til  og  jeg  staar  ved 
mit  Ord!  I  tjener  mig,  jeg  giver  eder 
Feltherre-Myndighed,  med  Vaabenmagt 
skal  vi  erobre  Finland  og  Lifland  og  dele 
dem  imellem  os!  Og  den  Dag  I  bliver 
Finlands  Hersker  skænker  jeg  eder  min 
Datter  Axinia  —  hun  er  eder  god!« 

Gustav  traadte  et  Skridt  tilbage,  hans 
Forbavselse  var  for  stor  til  at  han  kunde 
svare.  Og  Zaren  vedblev: 

»Hun  er  eder  god  som  jeg  er  det,  vi 
begærer  kun,  at  I  gaar  over  til  vor  Kirke 
og  antager  den  græsk-katolske  Lære.« 

»Boris  Godunov  —  hoje  Zar  — « 

Men  Zaren  gav  ham  Tegn  til  at  tie,  en 
af  Boj  årerne  havde  nærmet  sig,  og  han 
tilfojede  blot  i  en  lavere  Tone:  »Vi  tales 
ved  om  Sagen  naar  nogle  Dage  er  gaaet, 
jeg  giver  eder  Stunder  til  at  overveje.« 

Gustav  stod  ganske  fortumlet  —  han 
saa'  hen  paa  Axinia  og  blev  endnu  mere 
forvirret.  Den  mongolske  Fyrstedatter!  Et 
andet  Billede,  halvt  forglemt  og  slettet, 
dukkede  pludselig  frem  i  hans  Tanke,  han 
saa'  et  Par  brændende  sorte  Øjne,  en  daa- 

rende  Skikkelse  —  havde  det  været  hende, 
muligvis    Fristelsen    da   havde   været   for 

stor,  men  nu Axinia  i  Cæcilias  Sted, 

paa  hendes  Plads  —  nej,  nej,  han  foltc 
Umuligheden  heraf! 

Og  dog  skulde  det  være  Lønnen  for  at 
afsværge  sin  Tro  og  gore  fælles  Sag  med 
sit  Fodelands  Fjender! 

Det  nyttede  ikke  at  Zaren  vedblev  at 
komme  med  sine  Opfordringer  og  Lofter, 
og  sendte  Popen  til  ham,  og  det  nyttede 
ikke  at  Axinia  sendte  ham  de  lange,  læng- 
selsfulde Blikke,  han  havde  taget  sin  Be- 
slutning. 

Stakkels  Axinia  har  aldrig  set  en  skon- 
nere  Mand,  og  hendes  hele  Hu  staar  til 
ham.  Hun  forstaar  ikke,  at  han  kan  være 
saa  kold,  og  de  trofaste  Hundeøjne  faar 
et  mere  og  mere  bedrovet  Blik,  det  er 
som  om  de  altid  stod  fulde  af  Taarer. 
Det  skærer  Gustav  i  Hjertet,  han  vilde 
saa  gerne  gore  hende  Afbigt  for  den  Sorg 
iian  volder  hende,  men  —  elske  hende 
kan  han  ikke! 

»Tænker  I  kanske  paa  at  drage  bort?« 
spurgte  hun. 

»Kanske,  det  beror  ej  paa  mig  selv 
alene,  men  paa,  om  Zaren  fremdeles  vil 
skænke  mig  sin  Gunst,  eller  unddrage  mig 
den.« 

»Har  I  da  alt  bestemt  eder  til  hvad  I 
vil  svare  min  Fader  —  eller  — « 

»Ja,  Fyrstinde,  og  mit  Svar  kan  kun 
blive  ét.«  Hun  forstod  ham  og  sukkede, 
og  Smilet  dode  paa  hendes  Læber,  Haabet 
i  hendes  Hjerte. 

Saa  lod  Boris  Godunov  ham  efter  et 
Par  Dages  Forløb  kalde.  »Vi  maa  have 
en  Ende  paa  Sagen,«  sagde  han.  »Gaar  I 
ind  paa  mit  Forslag,  griber  I  til?« 

»Høje  Zar,  vredes  ikke,  men  mit  Svar 
maa  blive  et  Afslag,  jeg  kan  ej  handle 
anderledes.  Jeg  kan  hverken  antage  den 
græsk-katolske  Kirkes  Lære  eller  gøre 
fælles  Sag  med  Sverrigs  Fjender!  Stor  er 
Lonnen,  der  bydes  mig,  men  jeg  maa  af- 
slaa  den  —  I  faar  saa  kalde  det  hvad  I 
vil!« 

»I  afslaar  mine  Tilbud  —  saa  er  I  ved 
den  hellige  Mikael  og  en  større  Taabe  end 
jeg  havde  tænkt.«  raabte  Boris  Godunov 
og  slog  med  sin  svære  knyttede  Næve  i 
Bordet.  »Kongeblod  ruller  i  eders  Aarer 
—  En  skulde  saa  vist  ej  tro  det  —  mere 
lig  tykkes  I  mig  Trællen,  der  skalites  til  at 
lyde,  end  Herskeren,  hvis  Hu  staar  til 
at  byde  — « 

»Boris  Godunov,  nu  taler  I  ved  min 
Helgen  Ord,  der  pletter  min  Ære  og  som 
jeg  ej  er  til  Sinds  at  taale,  hvo  der  saa 
taler  dem!  Har  I  vist  mig  Gunst  og  Gæste- 

venskab  saa  længe,  og  haancr  mig  nu  for 
jeg  ej  vil  betale  Prisen  I  begærer  derfor?« 

Boris  sprang  op,  Aarerne  svulmede  i 
hans  brede  Tyrepande. 

»I  vrager  mit  Venskab,  vrager  min  Dat- 
ter, hvad  kalder  1  vel  det?  Eders  Tro  — 
hvor  er  Forskellen  mellem  den  og  min? 
Eders  Kærlighed  til  det  Land,  som  ikke 
under  eder  Brodet  I  fortærer  mens  I  lever, 
sagtens  ej  heller  en  Grav,  naar  I  engang 
dør,  hvor  stærk  kan  den  vel  være?« 

»Boris  Goduno V  — «  raabte  Gustav  — 

»Hvor  stærk  er  den,  spørger  jeg?  Men 
har  I  for  Alvor  talt  eders  sidste  Ord  i 
denne  Sag,  afslaar  I  for  en  Grilles  Skyld, 
undfanget  i  en  syg  og  svag  Hjerne,  mit 
Tilbud  og  Udsigterne  til  Ære  og  Magt  — « 

»Ved  at  røve  fra  mit  Fødeland  —  ja. 
I  faar  kalde  det  hvad  I  vil.  Trods,  Galen- 
skab —  jeg  kan  og  vil  ej  være  med  til 
at  øve  Svig  - — « 

»Saa  har  og  jeg  talt  mit  sidste  Ord, 
Gustav  Kongesøn  —  vi  er  færdige.«  Med 
et  foragteligt  Blik  vendte  Boris  ham  Ryg- 
gen og  gik. 

Hofnarren,  en  Kalmuk  med  et  hæsligt 
Fjæs,  der  havde  siddet  paa  Hug  i  Krogen, 
sprang  op.  »Færdig,  Farlil,  horte  Du  det? 
Du  er  færdig!  Hvem  af  os  er  mon  den 
største  Nar,   Du  eller  jeg?«  Han  skar  en 

Grimace,  og  gav  sig  et  Slag  paa  Bagen, 
som  han  vendte  til. 

Haanes  af  en  Xar!  »Vogt  Dig,«  sagde 
Gustav  forbitret.  Men  han  forstod  nok, 
at  det  var  forbi  med  Gunstbevisningerne, 
og  at  hans  Tid  var  omme  ved  dette  Hof, 
•hvor  man  en  Stund  havde  ladet  ham  spiUe 
en  Rolle.  Udsigterne  til  en  ærefuld  Frem- 
tid i  Højhed,  Rigdom  og  Glans,  som  havde 
aabnet  sig  for  ham,  havde  lukket  sig  igen! 
Lykken  —  nej,  den  skulde  ingen  Sinde 
fæste  stadig  Bo  hos  ham,  det  var  jo  som 
om  den  stedse  flygtede  fra  hans  Vej  igen, 
naar  den  havde  gæstet  ham  en  Stundl 

Der  blev  snart  tomt  omkring  ham.  Bo- 
jarerne,  der  vejrede  Stormen  i  Luften, 
trak  sig  mere  og  mere  tilbage  fra  ham. 
der  nys  havde  været  en  hædret  Gæst. 
Zaren  selv,  der  maaske  havde  ventet,  at 
han  alligevel  skulde  betænke  sig,  gjorde 
dog  ikke  selv  noget  Skridt  til  Forsoning^ 
han  vilde  ikke  engang  se  ham.  Lad  ham 
fare,  sagde  han. 

Lade  ham  fare  —  det  mente  ikke  Popen 
med  det  gule  Ansigt,  hans  Ojne  lyste  af 
Had  til  den  Mand,  som  havde  ringeagtet 
ham  paa  Grund  af  hans  Uvidenhed.  Den 
fremmede  Kongesøn  havde  talt  bespotte- 
ligt om  Kirken  og  vraget  dens  Præster, 
han  havde  haanet  baade  Zaren  og  Mctro- 
politten,  og  foragtet  hele  det  russiske  Hof 

med  dets  Sæder  og  Skikke,  forsikrede  han, 
og  Boris  hørte  paa  ham.  Hvad  enten  han 
virkelig  troede  Bagvadskclsen  eller  ej,  saa 
passede  det  ham  bedst  at  lade  saadan,  og 
gribe  Lejligheden  til  at  lade  hele  sin  Harme 
og  Forbitrelse  gaa  ud  over  ham,  der  havde 
fordristet  sig  til  at  krænke  ham  saa  dybt. 
ved  sit  Afslag. 

En  Dag  da  Gustav  allerede  havde  be- 
redt sig  paa  at  drage  bort,  traadte  nogle 
af  Zarens  væbnede  Folk  ind  til  ham  og 
erklærede  ham  for  Fange.  Han  sled  sig  løs, 
da  de  vilde  gribe  ham. 

»Hvad  vover  I?  Forer  mig  til  Zaren,  jeg 
begærer  Forklaring  over  slig  en  Adfærd 
—  findes  da  ingen  Lov  og  Ret  her  i  eders 
forbandede  Land?« 

»Her  er  ingen,  som  byder  uden  Zaren, 
og  vi  handler  efter  hans  Bud.« 

Det  nyttede  ikke,  at  han  gjorde  ]Mod- 
stand,  de  forte  ham  med  sig  og  spærrede 
ham  inde;  først  sad  han  i  nogen  Tid  fængs- 
let i  Paladset,  siden  forte  de  ham  til  en 
af  Fæstningens  Fangerum,  hvor  han  blev 
strengt  bevogtet.  Han  skrev  til  Zar  Boris 
og  forlangte  at  blive  losladt,  men  fik  intet 
Svar. 

Fange  —  magtesløs  givet  i  en  raa,  despo- 
tisk Herskers  Magt,  der  ikke  kendte  an- 
den Lov  end  sin  egen  Vilje,  berøvet  Fri- 
heden   kanske    for    stedse!    Hans  Faders 

Skæbne  —  skulde  den  blive  hans?  Var 
dette  Enden?  Enden  paa  det  sælsomme 
Spil  En  kaldte  for  Livet 

Daare,  Daare,  at  han  var  kommen  hid, 
at  han  ingen  Sinde  lærte  at  se  Tingene 
som  de  var,  men  stedse  tænkte  sig  dem 
som  de  burde  være!  Og  hvad  havde  han 
saa  faaet  ud  af  dette  Liv  i  Kamp?  Hvad 
han  havde  villet  —  havde  han  naaet  det? 
Hvad  han  maatte  —  hvem  havde  han  gav- 
net dermed? 

Daad,  Bedrift  —  nej,  han  havde  visse- 
lig ikke  været  de  store  Gerningers  Mand! 
Store  herlige  Syner  —  de  havde  danset 
som  Lygtemænd  for  hans  Fod,  Herske- 
rens Magt  —  han  havde  vraget  den,  for 
Prisen  syntes  ham  for  hoj.  Var  det  Svag- 
hed, var  det  Styrke,  der  havde  ledet  hans 
Fjed?  Forsagtheden,  Tvivlen,  der  saa  ofte 
havde  holdt  ham  nede,  hvor  han  frit  og 
hojt  burde  have  loftet  sit  Hoved,  han,  det 
ædelbaarne  Skud  paa  Vasa-Slægtens 
Stamme  —  hvorfor  maatte  det  være  saa? 
Ja,  hvorfor 

Hvem  gav  ham  Neglen  til  hans  Livs 
store  Gaade? 

Der  faldt  en  Solstraale  ind  over  Væg- 
gen og  Krucifikset,  der  hang  over  hans 
Leje.  Han  greb  det  og  kyssede  det  — 
»Vismand  eller  Daare,  hvo  ved?  Det  siger 
intet,  naar  vi  kun  gav,  hvad  der  krævedes!« 

Der  gik  Dage  og  Uger,  han  fik  intet 
Svar  fra  Boris  Godunov,  det  syntes,  som 
om  man  glemte  ham.  Der  gik  Maaneder, 
de  bragte  ham  ikke  Friheden,  han  fortes 
kun  cil  et  andet  Fængsel.  Der  besøgte 
Popen  ham.  »Bøj  Dig  for  Herskeren,« 
sagde  han,  »lad  mig  føre  Dig  til  Metro- 
politten,  og  Du  faar  din  FYihed  — « 

»Min  Frihed  begærer  jeg  som  en  Ret, 
jeg  kan  ikke  bytte  Viden  med  Vankundig- 
hed, eders  Kirke  for  min  egen.« 

»Saa  bliv  hvor  Du  er.  Du  Romerkirkens 
Slave,  hvo  vilde  vel  bemoje  sig  længer 
med  dine  Sager!« 

Forst  efter  mere  end  et  Aars  Forlob  aab- 
nedes  Fængslet  endelig  for  Gustav  Erik- 
son,  og  han  kunde  frit  begive  sig  hen  hvor 
han  vilde,  kun  ikke  tilbage  til  Moskau  — 
som  om  det  nogen  Tid  vilde  være  falden 
ham  ind!  Han  var  kun  alt  for  glad  ved  at 
kunne  ryste  Stovet  af  sine  Fødder  og  for- 
lade det  halvt  barbariske  Land,  hvor  han 
havde  lidt  saa  ilde  en  Medfart. 

Han  naaede  dog  ikke  over  den  russiske 
Grænse  for  han  blev  syg  og  maatte  søge 
Tilflugt  hos  nogle  Bønderfolk,  hvor  han 
i  nogen  Tid  stoppede  op.  Han  tænkte,  at 
nu  var  den  brydsomme  Vandring  til  Ende 
for  stedse,  men  han  fik  sine  Kræfter  saa 
vidt  tilbage,  at  han  dog  kunde  drage  vi- 
dere. Og  saa  —  hvorhen  bar  det  nu?  Om 

han  blot  naacde  saa  vidt,  at  han  fik  se 
sit  Barn,  det  var  Maalet. 


I  den  lilie  By  Kashin,  nær  ved  den  pol- 
ske Grænse,  saa'  man  daglig  en  jNIand, 
hvis  Ryg  var  bojet  og  hvis  Haar  var 
stærkt  graanet,  skønt  han  ikke  var  gam- 
mel af  Aar,  og  som  gik  lænet  til  et  ungt 
Pigebarns  Arm. 

Hun  var  et  ganske  ungt  Barn,  næppe 
mere  end  en  tretten-fjorten  Aar,  men  han 
støttede  sig  til  hendes  spinkle  Arm.,  og 
hun  gik  kærligt  lempende  sig  efter  hans 
trætte  Fjed.  Der  laa  som  Sollys  over  hen- 
des fagre  Ansigt  med  de  store  blaa  Øjne 
—  Farmoderens  Øjne.,  der  var  gaaet  i  Arv 
til  hendes  Sonnedatter  tilligemed  det  rige, 
lysgule  Haar,  der  bølgede  frem  under  den 
lille  Hue. 

Daglig  plejede  de  to  at  gaa  deres  Tur 
uden  for  Byen,  hvor  Piletræerne  stod  med 
deres  lave,  runkne  Stammer  og  graalig 
grønne  Kroner  og  ludede  ud  over  Aaen, 
og  højere  oppe  paa  Brinken  nogle  Birke- 
træer svajede  med  deres  fine,  fjerlette  Lov. 
Yaar  og  Sonmier  gik  de.  Pigebarnet  lystigt 
pludrende,  og  Manden  horende  paa  hende 
med  et  Smil  og  et  Nik.  — 

Hans  Støttestav  er  hun,  Solen,  Lyset 
og  Glæden  i  hans  Liv,  der  henrinder  stille 

og  ubemærket  her  i  denne  lille  Afkrog  af 
Verden,  hvor  han  er  havnet;  videre  naacde 
han  ikke,  og  her  har  han  ladet  hende 
komme  til  sig.  En  ensom  Mand  er  Gustav 
Erikson,  forglemt  af  de  fleste,  en  ensom, 
noget  træt  og  bojet  Mand,  der  stille  sysler 
med  sin  Videnskab  og  sine  Boger;  men 
Livsstormene  har  lagt  sig  og  er  gaaede  til 
Hvile.  Han  er  glad  naar  han  horer  Bar- 
nets glade  Latter,  og  lytter  med  et  Smil 
dertil,  som  var  det  den  lifligste  Musik,  og 
hver  Aften,  naar  hun  har  budt  ham  God- 
nat og  lægger  sig  til  Hvile,  anraaber  han 
paa  sine  Knæ  Guds  Moder  om  den  rigeste 
Lykke  og  Velsignelse  for  dette  Barn  — 
Arven,  som  Cæcilia  har  efterladt  ham  at 
vogte  og  skærme  om. 

Men  naar  der  kommer  Brev  og  Bud  fra 
Liuksala,  saa  er  der  Fest  i  det  lille  Hjem, 
saa  jubler  Karin  og  klapper  i  Hænderne, 
og  danser  rundt  omkring  sin  Fader,  og  det 
er  som  Solen  skinner  dobbelt  klar. 

>>Er  I  træt,  hjertekære  Fader?«  sporger 
hun. 

»Ikke  meget,  Karin  —  kun  lidt,«  lyder 
Svaret  med  et  Smil.  Og  saa  gaar  de  videre. 
Fader  og  Datter  Arm  i  Arm  hjemad,  til 
deres  lille  Bolig,  det  Hjem,  der  skal  blive 
Gustav  Eriksons  sidste  her  paa  Jorden. 

Ti  Aar  senere  stod  Karin,  som  da  var 
en  lykkelig  ung  Hustru,  gift  og  hjemfaren 

i  Sverrig*).  ved  en  Gra\  i  den  lille  Birke- 
lund uden  for  Byen.  Derhen  var  ofte  hen- 
des og  Faderens  Vandring  gaaet,  og  der 
havde  han,  som  i  Aaret  1607  havde  lukket 
sine  Øjne,  fundet  sit  sidste  Hvilested, 
langt  borte  fra  det  Fødeland,  han  aldrig 
skulde  gense. 

Paa  Graven  var  der  plantet  en  Taare- 
pil,  der  hældede  sig  ud  over  en  simpel 
Ligsten  —  det  var  det  eneste  INIindes- 
mærke,  der  i  det  fjerne  Land  rejstes  over 
den  landflygtige  Kongesøn,  hvem  Verden 
længst  har  glemt  —  Erik  d.  Fjortendes 
og  Karin  Månsdatters  Son. 


*)  Efter  en  gammel  Beretning  nedstammer 
blandt  andre  en  endnu  ikke  uddod  Slægt  i 
Sverrig  fra  Gustav  Erikson. 

